Sifaingeygai bandhukuri3meehun dhookolumun hayyaru koffi - vNews.mv\nސިފައިންގޭގައި ބަންދުކުރި ތިން މީހުން ދޫކޮށްލުމުން ހައްުޔަރުކޮށްފި\nއަހުމަދު ހަމީދު އާދަމް 24 February 2016, 21:10\nސިފައިންގެ ތެރޭގައި ބަންދުކޮށްފައި ބެހެއްޓުމަށްފަހް ދޫކޮށްލި އެމްއެންޑީއެފްގެ މާލޭ އޭރިޔާގެ ކޮމާންޑަރު ކެޕްޓަން އަހުމަދު ފަޔާޒު ފުލުހުން ހައްޔަރުކޮށްފިއެވެ.\nފަޔާޒް ހައްޔަރުކޮށްފައިވަނީ މިދިޔަ އަހަރުގެ ސެޕްޓެންބަރު މަހުގެ ތެރޭގައި ރައީސް ދަތުރުކުރައްވަނިކޮށް ރިޔުާސީ ލޯންޗު ފިނިފެންމާގައި އެއްޗެއް ގޮއްވާލި ހާދިސާއާއި ގުޅިގެންނެވެ.\nމީގެ އިތުރަށް އިތުރު ދެ މީހަކުވެސް މިމައްސަލައާއި ގުޅިގެން މިއަދުގެ ވަގުތެއްގައި ހައްޔަރުކޮށްފައިވާކަމަށް ފުލުހުން ވަނީ ބުނެފައެވެ. ނަމަވެސް އެމީހުންގެ ތަފްސީލްވެސް ދިނުމަށް ފުލުހުން ވަނީ ދެކޮޅު ހަދާފައެވެ. މި ތިންމީހުންވެސް ހައްުޔަރުކޮށްފައިވަނީ ރިޔުާސީ ލޯންޗު ފިނިފެންމާގެ ހާދިސާއާއި ގުޅިގެންކަމަށް ފުލުހުންގެ މީޑިއާ އޮފިސަރު ވަނީ ވީނިއުސްއަށް ވަނީ ޔަގީންކޮށްދެއްވާފައެވެ.\nފަޔާޒްގެ އިތުރަށް ދެން ހައްޔަރުކޮށްފައިވަނީ ފިނިފެންމާގެ ހާދިސާގެ ތުހުމަތު އެންމެ ބޮޑަށް ކުރެވޭ ކުރީގެ ނައިބު ރައީސް އަހުމަދު އަދީބުގެ ބޮޑީގާޑް ކޯޕްރަލް އަހްމަދު އާމިރާއި ސާޖަންޓް އަހްމަދު ރިކާޒެވެ.\nމިތިން މީހުން ހައްުޔަރުކޮށްފައިވަނީ ސިފައިން ގޭގައި ގިނަ ދުވަސްތަކެއް ވަންދެން ބޭތިއްބުމަށްފަހް މިއަދު އެމީހުން ދޫކޮށްލުމުން ކޯޓް އަމުރެއްގެ ދަށުންކަމަށް ވަނީ މައުލުމާތު ލިބިފައެވެ.


ޕްރޮފެޝަނަލް ޑިވެލޮޕްމެންޓް ޓްރެއިނިންގ ޕްރޮގްރާމް ކާމިޔާބުކަމާއެކު ނިންމާލައިފި – Official Website of Secretariat of the Faadhippolhu Atoll Counci\nޕްރޮފެޝަނަލް ޑިވެލޮޕްމެންޓް ޓްރެއިނިންގ ޕްރޮގްރާމް ކާމިޔާބުކަމާއެކު ނިންމާލައިފި\nފާދިއްޕޮޅު އަތޮޅު ކައުންސިލާއި ސިވިލްސަރވިސް ޓްރެއިނިންގ އިންސްޓިޓިއުޓް ގުޅިގެން 15 ނޮވެމްބަރ 2018 އިން 17 ނޮވެމްބަރ 2018 އަށް ކުރިއަށް ގެންދިޔަ ޕްރޮފެޝަނަލް ޑިވެލޮޕްމެންޓް ޓްރެއިނިންގ ޕްރޮގްރާމް ކާމިޔާބު ކަމާއިއެކު ނިންމާލައިފިއެވެ.\nފާދިއްޕޮޅު ރަށު ކައުންސިލްތަކުގެ މަންދޫބުންނާއި ފާދިއްޕޮޅު އަތޮޅު ކައުންސިލްގެ މަންދޫބުންނާއި، ޅ އަތޮޅު ހޮސްޕިޓަލާއި އަދި މަދްރަސަތުލް އިފްތިތާހުގެ މަންދޫބުން ބައިވެރި 20 ގަޑިއިރުގެ މިތަމްރީން ޕްރޮގްރާމްގައި ޖުމްލަ 28 މީހުން ބައިވެރިވެފައިވެއެވެ.\nމިތަމްރީން ޕްރޮގްރާމްގައި ކިޔަވާދެވުނު ބައިތަކަށް ބަލާއިރު، ހިއުމަން ރިސޯސް މެނޭޖްމެންޓާއި، ޓައިމް މެނޭޖްމެންޓާއި، މަސައްކަތުގެ އަޚްލާޤާއި، ވިސްނުމުގެ ހުނަރާއި، މުޢާމަލާތުކުރުމުގެ ހުނަރާއި، ސްޓްރެސް މެނޭޖްމަންޓާއި، ކަސްޓަމަރ ސަރވިސް އަދި ލީޑަރޝިޕްގެ ފިލާވަޅުތައް ހިމެނެއެވެ.\nފާދިއްޕޮޅުގެ ހުރިހާ ރަށަކުން މީހުން ބައިވެރިވި މިޓްރެއިނިންގ ޕްރޮގްރާމް ފުރަތަމަ 02 ދުވަހުގެ ކިޔެވުން ކުރިއަށް ގެންގޮސްފައިވަނީ ފާދިއްޕޮޅު އަތޮޅު ކައުންސިލް އިދާރާގައެވެ. އަދި 03ވަނަ ދުވަހުގެ ސެޝަންތައް ކުރިއަށް ގެންގޮސްފައިވަނީ މަދްރަސަތުލް އިފްތިތާޙުގެ ޓީއާރުސީ ހޯލުގައެވެ. ފާދިއްޕޮޅު އަތޮޅު ކައުންސިލްގެ އަހަރީ މަސައްކަތު ތާވަލްގައި ހިމެނިގެން ކުރިއަށް ގެންދެވުނު މިޕްރޮގްރާމްގެ ހުރިހާ ޚަރަދެއް ހަމަޖައްސާފައިވަނީ ފާދިއްޕޮޅު އަތޮޅު ކައުންސިލްގެ ފަރާތުންނެވެ.


(1) އެކަލާނގެ يدقدرةފުޅުގައި ވެރިކަންވާ ރަސްކަލާނގެ މަތިވެރިވެ ވޮޑިގެންފިއެވެ. އަދި އެކަލާނގެއީ، ކޮންމެކަމެއްގެ މައްޗަށް ކުޅަދުންވަންތަ ރަސްކަލާނގެއެވެ.\n(2) އެކަލާނގެއީ ތިޔަބައިމީހުންކުރެ އެންމެ عملރަނގަޅީ ކާކުތޯ امتحانކުރެއްވުމަށްޓަކައި، މަރުވުމާއި، ދިރިހުރުން، އުފެއްދެވި ރަސްކަލާނގެއެވެ. އަދި އެކަލާނގެއީ، عزيزވަންތަ، ގިނަގިނައިން ފާފަފުއްސަވާ ރަސްކަލާނގެއެވެ.\n(3) އެކަލާނގެއީ، މަތިމައްޗަށް ހަތްއުޑު ހެއްދެވި ރަސްކަލާނގެއެވެ. رحمنވަންތަ ރަސްކަލާނގެ (އެތަކެތި) ހެއްދެވުމުގައި އެއްވެސްކަހަލަ އުނިކަމެއް ތިބާޔަކަށް ނުފެންނާނެތެވެ. ފަހެ، تكرارކޮށް نظرހިންގައި ބަލާށެވެ! އެއްވެސްކަހަލަ خللއެއް ތިބާޔަށް ފެނޭހެއްޔެވެ؟\n(4) ދެންވެސް تكرارކޮށް ދެފަހަރަށް نظرހިންގައި ބަލާށެވެ! އޭރުން ދެރަވެ، ނިކަމެތިވެގެންވާ حالގައި (ތިބާގެ) نظر އެނބުރި ތިބާގެގާތަށް އަންނަހުށްޓެވެ.\n(5) ހަމަކަށަވަރުން، ތިމަންރަސްކަލާނގެ ބައްތިތަކަކުން އެންމެކައިރި އުޑު زينةތެރިކުރެއްވީމެވެ. އަދި شيطانންނާ ދިމާޔަށް އުއްކަވާ ގިނިހިލަތަކެއް ކަމުގައި އެތަކެތި ލެއްވީމެވެ. އަދި ތިމަންރަސްކަލާނގެ އެ شيطانންނަށް ނަރަކައިގެ\n(6) އަދި އެއުރެންގެ ވެރިރަސްކަލާނގެއަށް كافرވި މީހުންނަށް ނަރަކައިގެ\n(7) އެ ނަރަކައިގެ ތެރެޔަށް އެއުރެން އެއްލައިލައްވާހިނދު، އެ ނަރަކަ ކެކިގަންނަ حالގައި، އެތެރެޔަށް ދަމައިލާއަޑު އެއުރެންނަށް އިވޭނެތެވެ.\n(8) އެ ނަރަކަ އަންނަރުޅިން ކުދިކުދިވެދާން ކައިރިވެދެއެވެ. (كافرންގެ) فوجއެއް\n(9) އެއުރެން ދަންނަވާނެތެވެ. އެހެންނަކުންނޫނެވެ. ހަމަކަށަވަރުން، ތިމަންމެންގެގާތަށް إنذارކުރައްވާ رسولއަކު ވަޑައިގަތެވެ. ދެން ތިމަންމެން ދޮގުކުރީމުއެވެ. އަދި ތިމަންމެން ބުނީމުއެވެ. اللَّه، އެއްވެސް އެއްޗެއް ބާވައެއް ނުލައްވަތެވެ. ތިޔަބޭކަލުން ބޮޑުވެގެންވާ ފުރެދުމެއްގައި މެނުވީ ނުވަމުއެވެ.\n(10) އަދި އެއުރެން ބުނާނެތެވެ. ތިމަންމެން އަޑުއަހާކަމުގައިވީނަމަ، ނުވަތަ ވިސްނައި فكرކުރާކަމުގައިވީނަމަ، ނަރަކައިގެ أهلވެރިންގެ ތެރެޔަކު ތިމަންމެން ނުވީހެވެ.\n(11) ފަހެ، އެއުރެން، އެއުރެންގެ ފާފަތަކަށް اعترافވާނެތެވެ. ފަހެ، ނަރަކައިގެ أهلވެރިންނަށް رحمةން ދުރުކުރެއްވުން ހުށްޓެވެ.\n(12) ހަމަކަށަވަރުން، ނުފެންނަތާނގައި އެއުރެންގެ ވެރިރަސްކަލާނގެއަށް ބިރުވެތިވާމީހުން (ދަންނާށެވެ!) ފާފަފުއްސެވުމާއި، ބޮޑުވެގެންވާ ދަރުމަ، އެމީހުންނަށް ހުށްޓެވެ.\n(13) ތިޔަބައިމީހުން ބުނާއެއްޗެއް ސިއްރުކުރާށެވެ! ނުވަތަ އެ ފާޅުކުރާށެވެ! ހަމަކަށަވަރުން، އެކަލާނގެއީ، ހިތްތަކުގައި ވާހާކަމެއް، މޮޅަށް ދެނެވޮޑިގެންވާ ރަސްކަލާނގެއެވެ.\n(14) (ހުރިހާ ތަކެއްޗެއް) ހެއްދެވި ރަސްކަލާނގެ (އެތަކެތި) ދެނެވޮޑިގެން ނުވާނޭހެއްޔެވެ؟ އަދި އެކަލާނގެއީ، އޯގާވަންތަކަންބޮޑު، މޮޅަށް ދެނެވޮޑިގެންވާ ރަސްކަލާނގެއެވެ.\n(15) އެކަލާނގެއީ، ތިޔަބައިމީހުންނަށްޓަކައި، ފަސޭހަތަނެއް ކަމުގައި ބިންގަނޑު ލެއްވި ރަސްކަލާނގެއެވެ. ފަހެ، އެތާނގެ ކަންކޮޅުތަކުގައި ތިޔަބައިމީހުން ހިނގައި ދަތުރުކުރާށެވެ! އަދި އެކަލާނގެ ދެއްވި رزقން ކާށެވެ! އަދި އަލުން ދިރުއްވައި ފޮނުއްވުންވަނީ، އެކަލާނގެ حضرةއަށެވެ.\n(16) އުޑުގައިވާ ކަލާނގެ (އެބަހީ: މަތިވެރިވެގެންވާ ރަސްކަލާނގެ) ތިޔަބައިމީހުންނާއިގެން ބިންގަނޑު ގަންބަވައިގެންފާނެ ކަމާމެދު (ބިރެއްނެތި) أمانކަމުގައި ތިޔަބައިމީހުން ތިބީހެއްޔެވެ؟ ފަހެ، އެހާރުން، ބިންގަނޑު ތެޅިފޮޅިގަންނާނެތެވެ.\n(17) ނުވަތަ އުޑުގައިވާ ކަލާނގެ (އެބަހީ: މަތިވެރިވެގެންވާ ރަސްކަލާނގެ) ތިޔަބައިމީހުންގެ މައްޗަށް ހިލައިގެ ވާރޭ ފޮނުއްވައިފާނޭކަމާމެދު (ބިރެއްނެތި) أمانކަމުގައި ތިޔަބައިމީހުން ތިބީހެއްޔެވެ؟ ފަހެ، ތިމަންރަސްކަލާނގެ إنذارކުރެއްވުންވަނީ، ކޮންފަދައަކުންކަން ނިކަންހުރެ ތިޔަބައިމީހުންނަށް އެނގޭނެތެވެ.\n(18) ހަމަކަށަވަރުން، އެއުރެންގެކުރިން އުޅުނުމީހުންވެސް (رسولން) ދޮގުކުރޫއެވެ. ފަހެ، ތިމަންރަސްކަލާނގެ عقوباتދެއްވުންވީ ކޮންފަދައަކުން ހެއްޔެވެ؟\n(19) ފިޔަތައް ދަމާލައިގެންނާއި، އަދި ފިޔަތައް ލައްޕާލައިގެން، އެއުރެންގެ މަތީގައި (އުދުހި) އުޅޭ ދޫނިތަކަށް އެއުރެން ނުބަލަނީ ހެއްޔެވެ؟ رحمنވަންތަ ރަސްކަލާނގެ މެނުވީ، އެތަކެތި (ވެއްޓުނަނުދީ) ނުހިފަހައްޓަވަތެވެ. ހަމަކަށަވަރުން، އެކަލާނގެއީ، ހުރިހާއެއްޗެއް މޮޅަށް ބައްލަވާވޮޑިގެންވާ ރަސްކަލާނގެއެވެ.\n(20) ނުވަތަ رحمنވަންތަ ރަސްކަލާނގެ ފިޔަވައި ތިޔަބައިމީހުންނަށް نصرދޭނޭ لشكرއެއް ކަމުގައިވަނީ ކޮންބަޔެއްހެއްޔެވެ؟ ހެއްލުމެއްގެތެރޭގައި މެނުވީ كافرންނުވެއެވެ.\n(21) ނުވަތަ އެކަލާނގެ رزقދެއްވުން ހުއްޓަވައިފިނަމަ، ތިޔަބައިމީހުންނަށް رزقދޭނޭ މީހަކީ އެއީކާކުހެއްޔެވެ؟ އަދި ކިއެއްތަ! އެއުރެންވަނީ كبرވެރިކަމާއި حقން އެއްކިބާވުމެއްގައެވެ.\n(22) ފަހެ، ތެދުމަގު ލިބުންބޮޑީ، މޫނުވަތަށް ވެއްޓެމުން ހިނގައިދާ މީހާހެއްޔެވެ؟ ނުވަތަ ސީދާވެގެންވާ ތެދުމަގެއްގައި، ތެދަށް ހިނގައިދާ މީހާ ހެއްޔެވެ؟\n(23) ކަލޭގެފާނު ވިދާޅުވާށެވެ! އެކަލާނގެއީ، ތިޔަބައިމީހުން އުފައްދަވައި، ތިޔަބައިމީހުންނަށް އިވުމާއި، ފެނުމާއި، ހިތްތައް، ލެއްވި ރަސްކަލާނގެއެވެ. ތިޔަބައިމީހުން شكرކުރަނީ ވަރަށްވެސް މަދުންނެވެ.\n(24) ކަލޭގެފާނު ވިދާޅުވާށެވެ! އެކަލާނގެއީ ތިޔަބައިމީހުން ބިމުގައި އުފެއްދެވި ރަސްކަލާނގެއެވެ. އަދި (قيامةދުވަހުން) ތިޔަބައިމީހުން އެއްކުރައްވާހުށީ އެކަލާނގެ حضرةއަށެވެ.\n(25) އެއުރެން ބުނެތެވެ. ތިޔަބައިމީހުންނީ، ތެދުބުނާ ބަޔަކުކަމުގައިވާނަމަ، ތިޔަ (ބުނާ عذابގެ) وعد އަންނާނީ ކޮންއިރަކުން ހެއްޔެވެ؟\n(26) ކަލޭގެފާނު ވިދާޅުވާށެވެ! (އެކަން) ދެނެވޮޑިގަތުން ވާކަންކަށަވަރީ، اللَّهގެ حضرةގައެވެ. އަދި ތިމަންކަލޭގެފާނު ވާކަންކަށަވަރީ، ބަޔާންވެގެންހުރި، إنذارކުރައްވާ ބޭކަލަކު ކަމުގައެވެ.\n(27) ފަހެ، އެއުރެންނަށް އެ وعد، ކައިރިން ފެނިއްޖެހިނދު، كافرވިމީހުންގެ މޫނުތަކަށް ހިތާމަވެރިކަން ލިބިގެންދާނެތެވެ. އަދި އަންގަވާނެތެވެ. މިއީ ތިޔަބައިމީހުން އެދިގޮވާކަމުގައިވި ކަންތަކެވެ.\n(28) ކަލޭގެފާނު ވިދާޅުވާށެވެ! ތިޔަބައިމީހުން ނިކަން خبرދީބަލާށެވެ!\n(29) ކަލޭގެފާނު ވިދާޅުވާށެވެ! އެއީ رحمنވަންތަ ރަސްކަލާނގެއެވެ. ތިމަންމެން އެކަލާނގެއަށް إيمانވެއްޖައީމުއެވެ. އަދި ހަމައެކަނި އެކަލާނގެއަށް ތިމަންމެން وكيلކޮށްފީމުއެވެ. ފަހެ، ބަޔާންވެގެންވާ ފުރެދުމެއްގައިވަނީ ކާކުކަން، ނިކަންހުރެ ތިޔަބައިމީހުންނަށް އެނގޭނެތެވެ.\n(30) ކަލޭގެފާނު ވިދާޅުވާށެވެ! ތިޔަބައިމީހުން ނިކަން خبرދީބަލާށެވެ! ތިޔަބައިމީހުންގެ (ބޭނުންކުރާ) ފެން އަޑިޔަށް ހިނދިއްޖެނަމަ، ހިނގަހިނގާ ހުންނަ ފެނެއް ތިޔަބައިމީހުންނަށް ގެނެސްދޭހުށީ ފަހެ ކާކުހެއްޔެވެ؟


Thailand ge Youth cup gai Maziya aai TC vaadha kuranee\nމާޒިޔާގެ 12 އަހަރުން ދަށުގެ ޓީމުގެ ކުޅުންތެރިންނަށް އެފްއޭއެމްގެ ރައީސް ބައްސާމް މެޑަލް ދެއްވަނީ\nއަންނަ މަހު ތައިލޭންޑްގައި ބާއްވާ އިންޓަނޭޝަނަލް ޔޫތު ކަޕްގައި ރާއްޖޭގެ މާޒިޔާ އާއި ޓީސީގެ އެކެޑެމީ ޓީމުތައް ބައިވެރިވާ ގޮތަށް ހަމަޖެހިއްޖެ އެވެ.\nމިއަހަރު ޔޫތު ލީގްގެ 14 އަހަރުން ދަށުގެ މުބާރާތާއި 12 އަހަރުން ދަށުގެ މުބާރާތުގެ ޗެމްޕިއަންކަން ހޯދި މާޒިޔާގެ އެކެޑެމީގެ ޓީމު ވަނީ އިންޑިއާގެ ޗެންނާއިގައި މިއަހަރު ބޭއްވި އިންޓަނޭޝަނަލް ކަޕް އޮފް ޖޯއީގެ ޗެމްޕިއަންކަން ހޯދާފަ އެވެ.\nތައިލޭންޑްގެ މުބާރާތުގައި މާޒިޔާއިން އެއް ޓީމު ވާދަ ކުރަން ވަނީ ހަމަޖެހިފަ އެވެ. ޔޫތު ލީގްގެ 12 އަހަރުން ދަށުގެ ރަނަރަފް ޓީމު ޓީސީ އިން ދެ ޓީމެއް ތައިލެންޑްގެ މުބާރާތުގައި ބައިވެރި ވުމަށް ވަނީ ހަމަޖެހިފަ އެވެ.\nޔޫތު ލީގްގެ 12 އަހަރުން ދަށުގެ ރަނަރަފް ޓީމު ޓީސީ\nމި އަންނަ މަހު ބާއްވާ މުބާރާތުގައި އޭޝިއާގެ 11 ގައުމަކުން ޔޫތު ޓީމުތައް ވާދަ ކުރާނެ އެވެ. އެއީ ޖަޕާން، ޗައިނާ، ހޮންކޮންގް، މެލޭޝިއާ، އިންޑޮނޭޝިއާ، ވިއެޓްނާމް، އިންޑިއާ ސިންގަޕޫރު، ލާއޯސް، ތައިލެންޑް އަދި ދިވެހިރާއްޖެ އެވެ.\nއޭޝިއާގެ ފުޓްބޯޅައިގައި އެންމެ ކުރި އަރާފައިވާ ޖަޕާންގެ ފިޓާ އެކެޑެމީން ދެ އުމުރުފުރާއިން ތިންް ޓީމު ވާދަ ކުރުމަށް ވަނީ ހަމަޖެހިފަ އެވެ. މުބާރާތުގައި ތައިލޭންޑުން ބޭރުން އެންމެ ގިނަ ޓީމުތައް ބައިވެރި ވަނީ ޗައިނާއިންނެވެ. އެގައުމުގެ ބެއިޖިން ރެންހް އެފްސީ، ލޮކާ ފުޓްބޯލަ އެކެޑެމީން ދެ ޓިމު، ރޮކް އެފްސީން ދެ ޓީމު، ޒަހަންގް ޓޭ އެފްސީ، ޗޮންގްޝިންގް ޝައިކޭންގް އެފްސީ އަދި އެތުލެޓިކް އެފްސީ ވާދަ ކުރާނެ އެވެ.\nހޮންކޮންގުން އޭޝިއާ ޕެސިފިކް ފުޓްބޯޅަ އެކެޑެމީ މުބާރާތުގައި ވާދަ ކުރާނެ އެވެ. އަދި އެގައުމުގެ ޓައިޓަމް އެފްސީ ޓައިގާސްވެސް މުބާރާތުގައި ވާދަ ކުރާނެ އެވެ. މެލޭޝިއާގެ ޓީއެސްއެސް އެފްސީގެ ދެ ޓީމަކުން މުބާރާތުގައި ވާދަ ކުރުމަށް ވަނީ ހަމަޖެހިފަ އެވެ.


އަމިއްލަ ފަރާތަކުން އަލިފުށީގައި ޤާރީ ކޯހެއް ފަށަނީ | FenvaruOnline\nއަމިއްލަ ފަރާތަކުން އަލިފުށީގައި ޤާރީ ކޯހެއް ފަށަނީ\n13:24 -4ޑިސެމްބަރު 2016 -0comment\nއަމިއްލަފަރާތަކުން ރ.އަތޮޅު އަލިފުށީގައި ޤާރީ ކޯހެއް ފެށުމަށް ހަމަޖައްސަވައިފި އެވެ.\nމި ކޯހުގައި ބައިވެރިވުމުގެ ފުޞަތު މިހާރު ހުޅުވާލާފައިވާއިރު މި ކޯހަކީ އަލިފުށިީގައި ހިންގާ އަމިއްލަ ޤުރުޢާން ކްލާހެއްކަމަށްވާ ހިދާޔަތުލް ޤުރުޢާން ކުލާހާއި މާލޭގައި ހުންނަ އިންސްޓިޓިއުޓް ފޯރ ހޯލީ ޤުރުޢާން އާއި ގުޅިގެން ކުރިއަށް ގެންދިއުމަށް ހަމަޖެހިފައިވާ ޤާރީ ކޯހެކެވެ. މިކޯހުގައި ކިޔަވައި ދެއްވާނީ ލެވެލް 1 އަދި3އެވެ.\nއަންނަ 2017 ވަނަ އަހަރުގެ ޖެނުއަރީގައި ފެށުމަށް ހަމަޖެހިފައިވާ މި ކޯސްތަކާއި ގުޅޭ ގޮތުން އަލިފުށި އޮންލައިން އަށް މަޢުލޫމާތު ދެމުން އެ ޤުރުޢާން ކްލާސް ހިންގާ ފަރާތްކަމުގައިވާ އާއިޝަތު ރިޒްމާ ވިދާޅުވެފައި ވަނީ މި ކޯސްތަކަކީ މޯލްޑިވްސް ކޮލިފިކޭޝަން އޮތޯރިޓީ ޤަބޫލުކުރާ ފެންވަރަށް ހިންގާ ކޯސްތަކެއް ކަމުގައެވެ. އަދި މި ކޯސްތަކާއި ގުޅޭގޮތުން އިތުރު މަޢުލޫމާތު ބޭނުންފުޅުވާ ފަރާތްތަކުން 7796817 ނަންބަރަށް ގުޅުއްވައިގެން މައުލޫމާތު ހޯއްދެވުމަށް ވެސް ރިޒްމާ ވަނީ އެދިވަޑައިގެންފައެވެ.\nމި ކޯސްތަކުގައި ބައިވެރިވާން ބޭނުންވާ ފަރާތްތަކަށް ފޯރމް ހުށަހެޅުމުގެ ފުރުސަތު ހުޅުވާލާފައިވާއިރު ހިދާޔަތުލް ޤުރުޢާން ކުލާހާއި އަލިފުށީ މަންފާ ފިހާރައިގެ އިތުރުން ޕޭމާޓް ފިހާރައިން ވެސް ފޯރމް ދޫކުރާ ގޮތަށް ވަނީ ހަމަޖައްސާފަ އެވެ. މިގޮތުން ފޯރމް ބަލައިގަތުން ހަމަޖައްސާފައި ވަނީ ހިދާޔަތުލް ޤުރުޢާން ކުލާހުން ނެވެ. ފޯރމް ހުށަހެޅުމުގެ އެންމެ ފަހު ތާރީޚަކީ މި މަހުގެ 30 ވަނަ ދުވަހެ އެވެ.\nހިދާޔަތުލް ޤުރުޢާން ކުލާހުގެ ފަރާތުން އިންތިޒާމްކޮށްގެން މި މަހުގެ ތެރޭގައި ވެސް ޤުރުޢާން މުބާރާތެއް ވަނީ އަލިފުށީގައި ކުރިއަށް ގެންގޮސްފަ އެވެ.\nސްޓޭޝަން އިންސްޕެކްޓަރ މުޙައްމަދު ޒާހިރުގެ ޚިދުމަތުގެ އަގުވަޒަންކޮށް ޚާއްޞަ ޙަފްލާއެއް ބާއްވައިފި\nމަޑުއްވަރީން ގެއްލުނު އަންހެން ކުއްޖާ ގުދަނެއްގައި އޮއްވާ ފެނިއްޖެ\nކުޑަކުދިންގެ ދުވަހާއި ގުޅިގެން ރަށްރަށުގައި ކުރިއަށްދިޔަ ހަރަކާތްތަކުގައި ފުލުހުން ބައިވެރިވެއްޖެ\nހުރާ ކައުންސިލް ކަޕް ފައިނަލް މެޗުގެ ދެވަނަ ހާފު އަންނަ މަހު ތިންވަނަ ދުވަހު\nރައުޝާން ޖިއާންގެ މަރުގެ މައްސަލަ: އިއުތިރާފްވި މީހުންގެ މައްޗަށް ޙުކުމް ކުރުން ތާވަލްކޮށްފި\nރައީސް ޔާމީން ހައްޔަރުކުރަން ސައްޚަ ނޫން ކޯޓު އަމުރެއް ނެރެފި\n7 ފެބުރުއަރީ 2016\nޒެފްރޯލް އާއި ބައްދަލްކޮށް ޕޮލިސްޓީމް މޮޅުވެއްޖެ


COVID19 aa gulhigen ATM adhi Branch medhuveriko US Dollar negey adhadhu kanda alhaifi | dhuvasmv ކޮވިޑް-19 އާ ގުޅިގެން އޭޓީއެމް އަދި ބްރާންޗް މެދުވެރިކޮށް ޔޫއެސް ޑޮލަރު ނެގޭ އަދަދު ކަނޑައަޅައިފި – dhuvasmv\nކޮވިޑް-19 އާ ގުޅިގެން އޭޓީއެމް އަދި ބްރާންޗް މެދުވެރިކޮށް ޔޫއެސް ޑޮލަރު ނެގޭ އަދަދު ކަނޑައަޅައިފި\nކޮވިޑް-19 އާ ގުޅިގެން ބައިނަލްއަޤްވާމީ ދަތުރުފަތުރު ކުރުމުގައި ދިމާވެފައިވާ ދަތިތަކާ ގުޅިގެން ރާއްޖެއަށް ޑޮލަރު އިމްޕޯޓް ކުރާ އަދަދު މިވަނީ ދަށްވެފައިވާއިރު މިކަމާ ގުޅިގެން މިއަދުން ފެށިގެން ކޮންމެ ކަސްޓަމަރަކަށް އޭޓީއެމް އަދި ބްރާންޗް މެދުވެރިކޮށް މަހެއްގެ މައްޗަށް ނެގޭ އަދަދު 2000 ޔޫއެސް ޑޮލަރުގެ ގޮތުގައި ކަނޑައެޅުމަށް ބޭންކް އޮފް މޯލްޑިވްސް އިން ނިންމައިފިއެވެ.\nމިހާރު ރާއްޖޭން ބޭރަށް ދަތުރު ކުރުން ހުއްޓާލެވިފައިވާތީވެ، ޔޫއެސް ޑޮލަރު ބޭނުންވާ އަދަދު ވަނީ ދަށްވެފައެވެ. މަތީގައި ބަޔާންކޮށްފައިވާ އަދަދު ކަނޑައެޅިފައިވަނީ ބޭންކުގެ ކަސްޓަމަރުންނަށް ކުރިޔަށް އޮތްތާނގައި ދިމާވެދާނެ ދަތިތަކަށް ބަލައި މުހިންމު ޒަރޫރީ ބޭނުންތަކަށް ޔޫއެސް ޑޮލަރު ބޭނުންވާ ފަރާތްތަކަށް ދަތިކަމެއް ނެތި ޑޮލަރު ނެގުމަށް ފަސޭހަކޮށްދިނުމުގެ ގޮތުންނެވެ.\nކަސްޓަމަރުންނަށް މިހާރެކޭވެސް އެއްފަދައިން އިންޓަރނެޓް ބޭންކިންގ އަދި މޯބައިލްޕޭ މެދުވެރިކޮށް ޔޫއެސް ޑޮލަރު އެކައުންޓް ބޭނުންކޮށްގެން ރާއްޖޭން ބޭރަށް ފައިސާ ފޮނުވޭނެއެވެ. ރާއްޖޭން ބޭރުގެ މުއާމަލާތްކުރުމަށް ބޭނުންވާ ޔޫއެސް ޑޮލަރު އާންމު ފަރުދުންނާއި ވިޔަފާރިތަކަށް ބޭންކުން މިދަނީ ފޯރުކޮށްދެމުންނެވެ. މިގޮތުން ބޭންކުން ދަނީ އިމްޕޯޓްކުރާ ފަރާތްތަކަށް ބޭނުންވާ ޔޫއެސް ޑޮލަރު ފޯރުކޮށްދިނުމުގެ އިތުރުން ރާއްޖޭން ބޭރުގައި ދިރިއުޅޭ ދިވެހިންނަށް ފައިސާ ފޮނުވުމުގައި ދިވެހިރުފިޔާ އެކައުންޓް ބޭނުންކޮށްގެން ފައިސާ ފޮނުވޭގޮތް ހަމަޖައްސާފައެވެ.


މަރުވާން އެދެނީ ތައުހީދުގެ މަތީގައި ހެއްޔެވެ؟ ތިބާގެ ދައުރު ފުރިހަމައަށް އަދާކުރާށެވެ!\nކޮންމެ މުސްލިމަކުވެސް މަރުވާން ބޭނުންވާނީ ފުރިހަމަ ތައުހީދުގެމަތީގައެވެ. ނަމަވެސް ތައުހީދުގެ މަތީގަ މަރުވުމަކީ އުންމީދު ކުރުމުން އެކަނި ޙާޞިލުކުރެވޭނެ ކަމެއް ނޫނެވެ. ތައުޙީދުގެ މަތީގައި މަރުވަން އެދޭމީހާއަށް އޮތީ އެކަމަށް މަސައްކަތް ކުރުމެވެ. އަބަދުވެސް އެކަމަށްއެދިގެން މަސައްކަތްކޮށްކޮށް ހުރުމެވެ. އަމަލުންނެވެ. ދުލުން ބުނާ ބަސްތަކަކުން ނޫނެވެ.\nދުނިޔޭގައި އުޅޭއިރު ދިމާވާ ކަންކަމުގައި ދެން ތިމާ އަމަލުކުރާނީ މިހެން ކަމަށް ބުނެ މީސްތަކުންގެ ލޮލުގައި އަދުން އަޅުވައިލެވިދާނެއެވެ. އެއީ އިންސާނުންނަށް ޣައިބު ނުއެނގޭތީއެވެ. އެއްވެސް މީހަކު ކުރިއަށް އޮތްތަނުގައި ކަންކަން ކުރާނެ ގޮތް އެއްވެސް މީހަކަށް ނުއެނގޭތީއެވެ. މީހުން ދައްކާ ވާހަކަތަކަށް އިތުބާރު ކުރެވެނީ އެހެންވެގެންނެވެ. ނަމަވެސް ﷲ ތަޢާލާއީ ވީހައި ވާނޭހައި ކަންކަން އެންމެ މޮޅަށް ދެނެވޮޑިގެންވާ އިލާހްއެވެ. ވީމާ ތިމަން އަދި ފަހުން އެވެނި ކަމެއް މިވެނި ގޮތަކަށް ކުރާނެ ކަމަށް ބުނުމަކުން ނުފުދޭނެއެވެ.\nފަހުން މިވެނި އެވެނި އަޅުކަން ކުރާނަން ކަމުގައި މީސްތަކުންގެ ގާތު ބުނުމަކީ ޘަވާބު ލިބޭ ކަމެއް ނޫނެވެ. އެކަމެއް ކުރިކަމުގެ ޘަވާބުލިބޭނީ އެކަމެއް ކުރުމުންނެވެ. ނަމަވެސް ﷲ ތައާލާގެ ދީލަތިވަންތަކަން ބޮޑުކަމުން ރަނގަޅު ނިޔަތާއިއެކު ހެޔޮއަމަލެއް ކުރަން ނިޔަތްގަނެފިނަމަ އެމީހާޢަށްޓަކައި 1 ހެޔޮކަން ލިޔުއްވަވައިދެއްވަވަތެވެ! އަދި އެ އަމަލުކޮށްފިނަމަ 10 ހެޔޮކަމުން ފެށިގެން 700 ގުނަ އާއި ހަމައަށް އިތުރުކުރައްވަވައި ދެއްވަވަތެވެ.\nތައުހީދުގެމަތީގައި މަރުވުމަށް އެދޭ މީހާ މިފަދަ ހުރިހާ ކަންކަމަށް ސަމާލުކަން ދޭން ޖެހޭނެއެވެ. ހެޔޮ އަމަލު ކުރުމުގައި ތިމާއަށް އެކަމަކުން އެންމެ ގިނަ ސަވާބާއި ދަރުމަ ލިބޭނެ ގޮތަށް ވިސްނައިގެން ނޫނީ ކަންކަން ނުކުރާށެވެ! ހެޔޮ އަމަލު ކުރުމުގައި އިޚްލާޞްތެރިވުމަކީ އެއީއެވެ.


ވެކްސިންޖެހުން5– DhiSalafiyyah\nކުޑަކުދިންނަށާއި އަދި ބޮޑެތި މީހުންނަށްވެސް ވެކްސިން ޖެހުމަކީ ކޮންކަހަލަކަމެއް ހެއްޔެވެ؟\nއައްޝައިޚް ޢަބްދުލް ޢަޒީޒު ބުން ބާޒު رحمه الله އާ ސުވާލުދެންނެވުނެވެ.\nބަލިޖެހުމުގެ ކުރިން ބޭސްކުރުން – ވެކްސިންޖެހުންފަދަ ކަންކަން – ކުރުމުގެ ޙުކުމަކީ ކޮބާ ހެއްޔެވެ؟\nފަހެ، ޖަވާބުގައި ވިދާޅުވިއެވެ.\n“ވަބާއެއް ފެތުރެމުންދާތީ ނުވަތަ އެނޫން އެހެން ސަބަބުތަކާ ހުރެވެސް ބައްޔެއް ޖެހިދާނެކަމުގެ ބިރުއޮތްނަމަ އެކަން އެއްކިބާކުރުމުގެ ގޮތުން ބޭހެއް ބޭނުންކުރުމަކީ ހުއްދަކަމެކެވެ. އެހެނީ ނަބިއްޔާ صلى الله عليه وسلم ޙަދީޘްކުރައްވާފައިވެއެވެ.\n(( مَنْ تَصَبَّحَ كُلَّ يَوْمٍ سَبْعَ تَمَرَاتٍ عَجْوَةً ، لَمْ يَضُرَّهُ فِي ذَلِكَ اليَوْمِ سُمٌّ وَلاَ سِحْرٌ )) [رواه البخاري ومسلم]\nމާނައީ: “ހެނދުނުގަޑީގައި ޢަޖުވާ ކަދުުރުން ހަތްކަދުރު ކައިފިމީހަކު ދަންނައެވެ. އެދުވަހު އޭނާއަށް ސިޙުރެއް ނުޖެހޭނެއެވެ. އަދި ވިހައަކުންވެސް އަޘަރެއް ނުކުރާނެއެވެ.”\nމިއީ މުޞީބާތެއް ޖެހުމުގެކުރިން އެކަމަށް ފިޔަވަޅު އެޅުމަށް ކުރާކަމެކެވެ. ހަމަމިފަދައިން ރަށުގައި ނުވަތަ އެހެން ތަނެއްގައިވިޔަސް ބައްޔެއް ފެތުރޭތީ، އެބަލި ޖެހިދާނެކަމުގެ ބިރުއޮތްނަމަ ވެކްސިން ޖެހުމަކީ އެއީ މައްސަލައެއް ނޫނެވެ. އެއީ ޖެހިފައިވާ ބައްޔަކަށް ފަރުވާކުރުމަށް ބޭސްބޭނުންކުރުންފަދަ ކަމެކެވެ…”\n[ فتاوى الشيخ ابن باز (6/ 21 )]\nވެކްސިން ޖެހުމުން ބައެއް ފަހަރު ހުންގަދަވުން ނުވަތަ ވަޤުތީ ގޮތުން ދިމާވާ އެފަދަ އެހެން ކަންތައްތަކާމެދު ދަންނައެވެ. އެފަދަ ގެއްލުންތަކަކީ އެއީ މައްސަލައެއް ނޫނެވެ. އެއީ އެކަމުން ލިބޭ ބޮޑެތި ފައިދާތަކާ އަޅާބަލާއިރު ވަރަށް ކުޑަކަމެކެވެ. އެހެނީ އެފަދަ ބަލިތަކުގެ ސަބަބުން އިންސާނާއަށް ބޮޑެތި ދަތިތައް ކުރިމަތިވެ އޭނާގެ ޞިއްޙަތަށް ނޭދެވޭ އަޘަރުތައްކޮށް އަދި ގުނަވަންތަކުން އެންމެ ރަނގަޅަށް މަސައްކަތްކުރުމަށް ހުރަސްއެޅެއެވެ.\nއިސްލާމީ ޝަރީޢަތުގައި މީގެ މިސާލަކީ ފިރިހެންކުދިން ޚިތާނުކުރުމެވެ. އެއީ އޭނާގެ ހަށިގަނޑުން ހަންކޮޅެއް ވަކިކުރުމަކީ އެކުއްޖާއަށް ތަދު އިޙްސާސްވާކަމެކެވެ. އެހެނަސް އެކަމުން ލިބޭ ދީނީ އަދި ދުނިޔަވީ ފައިދާތަކާ ބަލާއިރު އެއީ މާބޮޑުކަމެއް ނޫނެވެ. އެކަމުން ލިބޭ ދީނީ ފައިދާއަކީ ޠަހާރަތުގައި ލިބޭ ފައިދާއާ އަދި އެނޫން ބައެއް ފައިދާތަކެވެ. އަދި ދުނިޔަވީ ވަރަށް ގިނަ ފައިދާތައް އެކަމުން ލިބެއެވެ.\nދީނުގައިވާ ޢާންމު ޤަވާޢިދަކީ ބޮޑު ފަސާދައިން ދުރުހެލިވުމަށް ކުޑަ ފަަސާދައަކަށް އަރައިގަންނަން ޖެހިއްޖެނަމަ އެކަންކުރުމެވެ. އެއީ އެތަނުން ކޮންމެވެސް އެއްކަމެއް ކޮންމެހެންވެސް ކުރަންޖެހިއްޖެ ޙާލަތްތަކުގައެވެ.\n[الاشباه والنظائر للسبكي 1/45]\nނަމަވެސް ބައެއް ވެކްސިންތައް ބޭނުންކުރުމުން އިންސާނާގެ ހަށިގަނޑަށް ގެއްލުންތަކެއްވާކަމަށް ޑޮކްޓަރީ ގޮތުން ސާބިތުވެއްޖެނަމަ ނުވަތަ އެއިން ފައިދާއަށް ވުރެ ގެއްލުން ބޮޑުކަމަށް ސާބިތުވެއްޖެނަމަ ދަންނައެވެ. އެޙާލަތުގައި އެވެކްސިން ބޭނުންކުރުން ހުއްދައެއް ނޫނެވެ. އެހެނީ ނަބިއްޔާ صلى الله عليه وسلم ޙަދީޘްކުރެއްވިއެވެ.\n((لاَ ضَرَرَ، وَلاَ ضِرَارَ((\nމާނައީ: “ގެއްލުން ދިނުމެއްވެސް އަދި (މީހަކު ގެއްލުމެއް ދިނުމުން) އޭގެ ބަދަލުގައި ގެއްލުން ދިނުމެއްވެސް ނުވެއެވެ.”


އަބަދުގެ އަބަދަށް (ސާދަވަނަ ބައި) – Esfiya\n“ޔާން.” އައިލީންގެ ފޮނިއަޑުން ހިނގަހިނގައިހުރި ކިޔާންގެ ދެފައިގައި ކަސްތޮޅުއެޅުނު ކަހަލައެވެ. ހުރިފިޔަވަޅުމަތީގައި ހުއްޓުމަށްފަހު އަވަސްވެފައިވާ ހިތަކައިގެން ކިޔާނަށް އައިލީނާ ދިމާއަށް އެނބުރެވުނެވެ. އެވަގުތު ފެނުމު މަންޒަރުން ކިޔާާންގެ ހިތް އުފަލުން ނަށައިގަތެވެ. ފެންނަމުންމިދަނީ ހަޤީގަތެއްކަން ޤަބޫލުނުކުރެވިފައި އިރުކޮޅެއްވަންދެން ކިޔާނަށް އައިލީނާ ދިމާާއަށް ބަލަން ހުރެވުނެވެ.\nފެންކަޅިވެފައިހުރި ދެލޮލުން އައިލީން ކިޔާނަށް ބަލަމުން ދިޔައެވެ. އައިލީންގެ އެއްއަތްވަނީ ކިޔާނާ ދިމާއަށް ދިއްކޮށްލެވިފައެވެ. އެއަތުގައި ހިފާށޭބުނާފަދަ ގޮތަކަށް އައިލީން އިޝާރާތްކުރަމުން ދިޔައެވެ. ބަލާާކަށްނުހުރެ ކިޔާން އަވަސް އަވަހަށް އައިސް އައިލީންގެ މަޑު އަތްތިލާގައި ހިފާާލިއެވެ. އައިލީންގެ ތުރުތުރު އަޅަމުންދިޔަ ދެތުންފަތް ފެނުމުން އައިލީން ކޮންމެވެސް ވާހަކައެއް ބުނަން އުޅޭހެން ކިޔާނަށް ހީވިއެވެ.\n“ލީން. އަހަރެންނަށް މައާފު ކުރީތަ؟” ކިޔާާންގެ ސުވާލަށް އައިލީން ލޯބިވެތިގޮތަކަށް ބޯޖަހައިލިއެވެ. އެއާާއެކު ގިސްލަ ގިސްލާފައި އައިލީނަށް ރޮވުނެވެ. އައިލީންގެ ހަަށިގަނޑުގައި ކިޔާނަށް ބައްދާލެވުނީ ބޭއިޚުތިޔާާރުގައެވެ. އައިލީންވެސް ކިޔާންގެ ހަށިގަނޑުގައި ބާރަށް ހިފަހައްޓާލިއެވެ. ދެމީހުން އެކަކު އަނެކަކު ގައިގައި ބައްދަ ބައްދާފައި ރޮމުންދިޔައެވެ. ލޯބީގެ ޝަކުވާތައް އެކަކު އަނެކަކާ ކުރަމުންދިޔައެވެ. އައިލީންގެ ކޮންމެ ޝަކުވާާއެއްވެސް ކިޔާން އަޑުއަހަމުންދިޔައީ ލޯތްބާއެކުއެވެ. އެބޮޑު ދެލޮލުން އަންނަމުންދިޔަ ކަރުނަތައް ނުނަނު ލޯބިން ކިޔާން ފުހެދެމުން ގެންދިޔައެވެ. އިރުއިރުކޮޅާ އައިލީންގެ ނިތްކުރީގައި ކިޔާން ތުންފަތް ޖައްސާލައެވެ. ދެމީހުންވެސް ތިބީ އަމިއްލަ ދުނިޔެއަކަށް ގެއްލިހުސްވެފައެވެ.\n“ޔާން. ޕްލީޒް ދެންދުވަހަކުވެސް އަހަރެން ދޫކޮށްލާާފަ ނުދާތި. ޔާންއާ ނުލާއުޅޭކަށް އަހަރެންނަކަށް ނޭނގެ. ” ކިޔާންގެ ތަނަވަސް މޭމަތީގައި ބޯއަޅައިލަމުން އައިލީން ބުނެލިއެވެ. “މިހަށީގަ ފުރާނަ ހުރިހައި ދުވަހަކު ﷲ އިރާާދަފުޅުން ދުވަހަކުވެސް އަހަރެން ލީން ދޫކޮށްލާފައެއް ނުދާނަން. އެއަށްވުރެ މާާ ލޯބިވޭ.” އައިލީންގެ ފަށުވިކޮޅެއްފަދަ ފަން އިސްތަށިގަނޑުގައި ފިރުމައިލަމުން ކިޔާން ބުނެލިއެވެ. “ލީން. އަހަރެންނަށް މައާފު ކުރޭ، ކުރިން ލީނާމެދު އެގޮތަށް ކަންތައްކުރެވުނީމަ. އަހަރެންގެ ސަބަބުން އެހާބޮޑު ހިތާމައެއް ލީން ކުރަންޖެހުނީމަ.” ކިޔާން އަނެއްކާވެސް މައާފަށް އެދުނެވެ. “ނޫން ޔާން. ދެން މައާފަށް ނޭދޭ. އެއީ ޔާނަށް ނޭނގިގެން ކުރެވުނު ކަމެއްނު. އަހަރެން ބުނަމެއްނު ޔާންއަށް ދުވަހަކުވެސް އަހަރެންގެ މައާފު ނުލިބޭވަރުގެ ކުށެއް ނުކުރެވޭނޭ. އަަބަދުވެސް މައާފު ކުރާނަން.” ކިޔާންގެ ކޯތާފަތްމަތިން ލާފައި ރޮނގެއްހެން ފައިބަމުންދިޔަ ކަރުނަތިކިތައް ފުހެލަދެމުން އައިލީން ބުނެލިއެވެ. އެތައް އިރެއް ވަންދެން އެކަކު އަނެކެއްގެ ލޮލުގެ ތެރެއަށް ގެއްލިފައި ދެމީހުން ތިއްބެވެ.\nކުޑަކުޑަކޮށް ކޮޓަރީގެ ދޮރު ހުޅުވައިލައިގެން ބަލަންތިބި ލީޝާއާ ކިޔާރާ އެކަކު އަނެކެއްގެ މޫނަށް ބަލައިލަމުން ހިނިތުންވެލިއެވެ. އެމީހުންގެ މަސައްކަތް ކާމިޔާބުވި ކަމަށްޓަކައި އުފާކުރަމުންނެވެ. އެތައްދުވަހަކަށްފަހު އައިލީންގެ މޫނުމަތިން ފެނިގެންދިޔަ ހިނިތުންވުމުން ލީޝާއާ ކިޔާރާގެ ހިތްވެސް އުފަލުން ފުރުނެވެ. ކިޔާރާގެ ފަރާތުން އައިލީންގެ މައިންބަފައިނަށްވެސް މިޚަބަރު މިހާާރުވަނީ ލިބިފައެވެ. ފުރަތަމަ އެކަމާ ހިތްހަމަނެޖުނަސް އައިލީންގެ އުފަލަށްޓަކައި އެމީހުންވެސް ކިޔާނަށް މައާާފު ކުރީއެވެ.\nއައިލީން ގާތުގައި ހުރި ކިޔާން ގެއަށްދާން ނުކުތީ މަންމަ ގުޅުމުންނެވެ. ގޭގައި އެކަކުވެސް ނެތުމުން ކޮއްކޮމެން އެކަނި ބައިތިއްބާފައި ކިޔާންގެ މަންމައަށް ފިހާރައަށް ދެވެން ނެތުމުންނެވެ. ފަހުން ގުޅާނެކަމަށްބުނެފައި ކިޔާނަށް އައިލީންގެ ކޮޓަރިން ނުކުމެވުނީ ކިޔާރާގެ ކުރިމައްޗަށެވެ. ކިޔާރާ ފެނުމުން ކިޔާން ވަރަށް ލަދުގަތެވެ. އޭނާއަށް އައިލީނާމެދު ކަންތައްކުރެވުނު ގޮތް އެންމެ ރަނގަޅަށް އެނގޭނީ ކިޔާރާ އަށެވެ.\nކިޔާން ފެނުމުން ކިޔާރާ އަޅައިވެސް ނުލާ ދާާންހެދުމުން ކިޔާން ކިޔާރާއަށް ގޮވައިލިއެވެ. ހުއްޓިފައި ކިޔާރާ ކިޔާންގެ މޫނަށް ބަލައިލިއެވެ.\n“ކިޔާ. އަހަރެންނަށް މައާފު..” ކިޔާންގެ ޖުމްލަ މެދުކެނޑުނީ ކިޔާރާ އަތުން ކިޔާން ވާހަކަދެއްްކުން މަނާކުރީމައެވެ. “އަހަރެން ކިޔާނަށް މައާފު ކުރާނީ ޝަރުތެއްގެ މަތިން” ކިޔާރާ ބުނެލިއެވެ. ކިޔާން ނިތް އަރުވައިލީ ކޮން ޝަރުތެއްހޭ އަހައިލާފަދަ ގޮތަކަށެވެ. “ދެންދުވަހަކުވެސް ކިޔާން ނުވާނެ ލީން ރޮއްވައިގެން. ލީންގެ ހިތުގަ ޖައްސައިގެން. އަހަރެންނަށް ވައުދުވޭ އަބަދުވެސް ލީން އުފަލުގައި ގެންގުޅޭނެކަމަށް” އަޑަށް ބާރުލައިފައި ކިޔާރާ ބުނެލިއެވެ. ކިޔާރާގެ ޝަރުތު އަޑުއިވުމުން ކިޔާން ހިނިތުންވެލިއެވެ. “އަހަރެން ވައުދުވަން، ދުވަހަކުވެސް އަހަރެންގެ ސަބަބުން ލީންގެ ލޮލުން އެންމެ ކަރުނަތިއްކެއްވެސް އަޔަކަ ނުދޭނަން. މުޅި އުމުރަށް އުފަލުގަ ލީން ގެންގުޅޭނަން. ކިޔާއަށް އެއްވެސް ޝަކުވާއެއް ކުރާނެ ފުރުސަތެއް ނުދޭނަން.” ކިޔާންގެ ވާާހަކަތަކުން ކިޔާރާާގެ ތުންފަތްމަތީގައި ހިނިތުންވުމެއް ދުވެލިއެވެ. ކިޔާންވެސް ބަދަލުގައި ހިނިތުންވެލިއެވެ.\nޖެހިގެންއައި ދުވަސްތައް ފާއިތުވަމުންދިޔައީ އުފަލާާ މަޖަލާއެކުގައެވެ. ހީސަކަރާތް ޖެހުމުގައެވެ. އަބަދު ރޮވިފައި ހުންނަ އައިލީންވެސް މިހާރު ހުންނަނީ ހިނިތުންވެލައިފައެވެ. ދުނިޔޭގައި އުޅެލުމަށް ބާކީ އޮތް ދުވަސްކޮޅު އުފަލުގައި ވޭތުކުރަން އައިލީން ބޭނުންވެއެވެ. އައިލީނަށްޓަކައި ދެންތިބި އެންމެންވެސް އުފާވެރިކަމުގެ މާސްކް އަޅައިގެން އުޅެމުންދިޔައެވެ. ކޮންމެ މީހެއްގެ ހިތްވެސްވަނީ އައިލީން މިދުނިޔެއަށް އުމުރަށް ލޯމަރައިލާނެ ދުވަހެއް ނޭނގޭތީ ބިރުގަނެފައެވެ. އައިލީނާ އެއްކޮށް ހޭދަކުރެވޭ ކޮންމެ ވަގުތަކީ އެންމެފަހުވަގުތުކަމަށް ބަލައި އެވަގުތެއްގެ ބޭނުން ކޮންމެ މީހަކުވެސް އެންމެ ރަނގަޅަށް ހިފަމުން ދިޔައެވެ.\nކިޔާާންގެ ފަރާތުން އައިލީނަށް ލިބެމުންދިޔަ ލޯތްބާއި އަޅާލުންފެނި އައިލީން ހުންނަނީ ވަރަށް އުފަލުންނެވެ. ކޮންމެ ހާލެއްގައި ނަމަވެސް ކިޔާންގެ ލޯބި ލިބޭނަމަ އޭނާ ހުންނާނީ އަބަދުވެސް އުފާވެފައެވެ. އައިލީންގެ ކުދިކުދި ކަންތައްވެސް ކިޔާން ކޮށްދެމުން ދިޔައީ ނުހަނު ފަރުވާތެރިކަމާއެކުއެވެ. ވަގުތުން ވަގުތަށް އައިލީނަށް ކާންދީ ބޭސްދީ ހަދަނީވެސް ކިޔާންއެވެ. އޮފީހުގައި އުޅޭއިރުވެސް ކިރިޔާ ވަގުތެއްވާާއިރަށް ކިޔާން އައިލީނަށް ގުޅައި ހާލުބަލައި ހަދައެވެ. ލޯބިވާވަރު ބުނެދީ ހަދައެވެ. ދިމާވާާނެ ވަގުތަކަށް އިންތުޒާރު ކުރެއެވެ. އޮފް ދުވަހެއްނަމަ ދުއްވާާ ގޮނޑީގައި އައިލީން ގޮވައިގެން ހިނގައިލަން ގޮސް ހަދައެވެ. އެދެމީހުން ކުރިން ބައްދަލުކުރި ތަނަށް އައިލީން ގޮަވައިގެން ދެއެވެ. އައިލީންގެ ހިނިތުންވެފައިވާ މޫނު ފެނުމުން ކިޔާނަށްވެސް އުފާވެރިކަން ލިބެއެވެ. ވާލޯބި ދުވަހެއް ދުވަހަކަށް އިތުރުވަމުން ދެއެވެ. އައިލީނަށްޓަކައި ކޮންމެ ކަމެއް ކުރަން ޖެހުނަސް ކިޔާން ހުންނަނީ އަބަދުވެސް ތައްޔާރަށެވެ.\n“އާާސިމައްތާ.. މިރޭ ލީން ތައްޔާރުކުރާނީ އަހަރެމެން.. ދޯ ލީޝް.” އައިލީން ފެންވަރުވައިގެން ނުކުތް އާސިމާ ފެނުމުން ކިޔާރާ ބުނެލިއެވެ. ހިނިއައިސްފައި އާސިމާ އެކަމާ އެއްބަސްވިއެވެ. ވާނުވާ ނޭނގިފައި އައިލީން ފާޑަކަށްް ކިޔާރާއާ ލީޝާއަށް ބަލައިލިއެވެ. ކޮންމެސް ކަމެއް އެދެމީހުން އައިލީނަށް ސިއްރުކުރާހެން ހީވާތާ ދުވަސްކޮޅެއްވެއްޖެއެވެ.\nއެކުދިންނަށް ފުރުސަތުދެމުން އާސިމާ ކޮޓަރިން ނުކުތެވެ. ލީޝާ އަވަސް އަވަހަށް ގޮސް ކޮޓަރި ތަޅުލިއެވެ. “މިއަދު ދެމީހުން ހާދަ ފާޑަކަށް އުޅޭ ދުވަހެއް.” ނިތްކުރި މައްޗަށް ރޫއަރުވައިލަމުން އައިލީން ބުނެލިއެވެ. އެއާާއެކު ލީޝާއާ ކިޔާރާާވެސް ހިނިގަނޑެއް ޖަހައިލިއެވެ. “ދެން ހޭންވީކީ ނޫނޭ. މަންމަ ގާތު އަހަރެން ތައްޔާރުކޮށްދޭނަމޭ ބުނީ ތިދެމީހުންނެއްނު. ދެން އެހެންވީމަ އަވަހަށް އަހަރެން ތައްޔާރުކުރަން އުޅެންވީ. ލީޝް އަހަރެންގެ އެއްކަލަ ގްރީން ހެދުން ނަގާާބަލަ. މިރޭ ލާނީ އެހެދުން.” ހޭންތިބި ކިޔާރާއާ ލީޝާއަށް ބަލައިލަމުން އައިލީން ހިތްހަމަނުޖެހިފައި ބުނެލިއެވެ.\n“އައްދޭ.. އަހަރުމެންގެ ލީން ރުޅިއައިސްފި ކިޔާ.. ” ހެމުން ހެމުން ލީޝާ އައިލީންގެ ކޮލުގައި ހިފައިލަމުން ބުނެލިއެވެ. “ހޫމް. ރުޅިއައިމަ ލީން މާ ލޯބިދޯ” ކިޔާރާވެސް ލީޝާގެ ސަމާސައިގައި ބައިވެރިވެލިއެވެ. “ނޫޅެން. ދެމީހުންވެސް ވަރަށް ގޯސް. އަހަރެންނަށް އެނގެއޭ ދެމީހުންވެގެން އަހަރެންނަށް ކަމެއް ސިއްރުކުރާކަން” ޅަކުއްޖެއްހެން އައިލީން ޝަކުވާ ކޮށްލިއެވެ. ކިޔާރާއާ ލީޝާ އެކަކު އަނެކަކަށް ބަލައިލުމަށްފަހު ހީލަމުން ނިތްއަރުވައިލިއެވެ.\n“މިރޭ ލީން ލާންޖެހޭނީ އަހަރެމެން ދައްކާ ހެދުމެއް.. ދޯ ކިޔާ.” ކިޔާާރާއަށް ދޯދެމުން ލީޝާ ބުނެލިއެވެ.”ޔެސް. ލީން ތައްޔާާރުކުރާ ބައަކު ދެއްކި އެއްޗެއްދޯ ލީނަށް ލެވޭނީ.” ދެލޯހަނިކޮށްލަމުން ހިނިތުންވެލައިފައި ކިޔާރާ ބުންޏެވެ. ދެމީހުންގެ މޫނަށް ވަކިވަކިން އައިލީން ބަލާލިއެވެ.\nކިޔާރާ އަތުގައި އޮތް ކޮތަޅަކުން ނެގި ހެދުން ފެެނިފައި އައިލީންގެ ދެލޯބޮޑުވެ އަނގަ ތަންމިނަށް ހުޅުވިގެންދިޔައެވެ. މިތަންފެނި ކިޔާރާ ވަކިން ބޮޑަށް ހިނިތުންވެލިއެވެ. އަތުގައި އޮތް ހެދުން ފަތުރާލަމުން އައިލީނަށް ފެންނާނެހެން އައިލީންގެ ކުރިމަތީގައި ކިޔާރާ ހުއްޓިލިއެވެ. “ރީތިތަ؟” އައިލީންގެ ފަހަތުގައި އިން ލީޝާ ކުޑަކޮށް އައިލީނާ ދިމާއަށް ގުދުވެލަމުން އަހައިލިއެވެ. ކިޔާރާާގެ އަތުގައި އޮތް ހެދުމަށް އައިލީން ބަލަމުން ގެންދިޔައެވެ.\nގަދަ ރަތްކުލައިގެ ދިގު ހެދުމެކެވެ. ހެދުމުގެ ފަސްބައި ޖަރީކޮށްފައިވަނީ ހުދުކުލައިގެ މިނާފުއްތަކަކުންނެވެ. މޭމަތީގައިވެސް ރީތި ޑިޒައިނަކަށް ހުދު މިނާފުއް ހަރުކޮށްފައި ހުއްޓެވެ. ހެދުމުގެ ބަނޑާދިމާއިން ހިމަ ރަބަރު ލައްވައިފައިވުމުން މޭމައްޗަށާއި ހެދުމުގެ ތިރިއަށް ވަނީ ކުދިކުދި ރޫތަކެއް އަރާފައެވެ. ކޮކާއަތެއްލީ އެހެދުމުގައި އައިލީން ހީވާނީ ރަސްދަރިކަނބަލެއްހެންކަމާމެދަކު އައިލީން ޝައްކެތްނުކުރެއެވެ. އުފާވެލައިފައި އައިލީނަށް ކިޔާރާ އާއި ލީޝާއަށް ބަލައިލެވުނެވެ.\n“ވާއު.. ހާދަ ރީއްޗޭ. އަޅޭ ކިޔާ.. ތީކޮންތާކުން ހޯދި ހެދުމެއް. ވަރަށް ވަރަށް ލޯބި މިހެދުން.” އައިލީނަށް ހެދުން ކަމުދިޔަކަން އެނގުމުން ކިޔާރާާއާ ލީޝާ ވަރަށް އުފާާވިއެވެ. “ތިއެއްބަލަނީ ކީކުރަން؟ އަވަހަށް ތައްޔާރުވަން އުޅެންވީ.” ހެވިފައިހުރި އައިލީންގެ މޫނަށް ބަލައިލަމުން ކިޔާރާ ބުނެލިއެވެ.\n“މިރޭ ވަކި ޚާާއްސަކަމެއް އޮތީތަ؟” ހިނިތުންވެލަމުން އައިލީން އަހައިލިއެވެ. އައިލީންގެ ސުވާލަށް އެކަކުވެސް ވަކިޖަވާާބެއް ނުދެއެވެ. އަވަހަށް އައިލީން ތައްޔާރުކުރެވޭތޯ ދެމީހުންވެސް އުޅެގަތެވެ.\nއައިލީންގެ ހަށިގަނޑާ އެހެދުން ވަރަށް ގުޅެއެވެ. ހެދުންލެއްވުމަށްފަހު ކިޔާރާ އައިލީން ދުއްވާގޮނޑިގައި ބެއިންދިއެވެ. އަދި މަޑުމަޑުން ދުއްވާލައިފައިގެނެސް ޑްރެސިންގް ޓޭބަލް ކައިރިއަށް މަޑުކޮށްލިއެވެ. އައިލީން އިނީ އޭނާގެ ދެއެކުވެރިންގެ އަމަލުތަކަށް ބަލާށެވެ. އެމީހުން އުޅޭގޮތުން ހީވަނީ މިރެއަކީ ވަރަށް ޚާއްސަ ރެއެއްހެންނެވެ. އައިލީންގެ އެއްވެސް ސުވާލަކަށް ހިނިތުންވެލުން ފިޔަވައި އެކަކުވެސް ޖަވާބެއް ނުދެއެވެ.\nއިރުކޮޅަކު ވިސްނައިލަން އިނުމަށްފަހު އައިލީންގެ ފަން އިސްތަށިގަނޑުގައި ކިޔާރާ ފުނާާ އަޅުވަން ފެއްޓިއެވެ. އިސްތަށިގަނޑު އޮމާންކޮށްލުމަށްފަހު މައްޗަށް ނަގައި ބޮޑު ހުޅިއެއް ޖަހައިލިއެވެ. އަދި ހުޅީގެ ވަށައިގެން ރަތްކުލައިގެ ކުދިކުދި ވިދާ މާތަކެއް ހަރުކުރަން ފެށިއެވެ. ކިޔާރާާގެ މަސައްކަތަކަށް އޮތީ އައިލީންގެ އިސްތަށިގަނޑު ރީތިގޮތަކަށް ހަދައިދިނުމެވެ. ކިޔާރާގެ މަސައްކަތް ނިމެންދެން ލީޝާ ގާތުގައި ބަލަން އިނެވެ.\n“ވާއު ކިޔާ. ހަމަ ޕާރފެކްޓް. ވަރަށް ވަރަށް ރީތި. ލީންއާ ވަރަށް ގުޅޭ. އަހަރެންގެ ވެޑިންގްގަ ކިޔާ އަންނަންޖެހޭނެ އަހަރެންގެ އިސްތަށިގަނޑު ހަދައިދެން.” ކިޔާރާގެ މަސައްކަތަށް ލީޝާ ތަޢުރީފު ކުރަމުން ދިޔައެވެ. ބަދަލުގައި ކިޔާރާ ހިނިތުންވެލިއެވެ. “ހޫމް. އަހަރެންގެ މަސައްކަތް މިނިމުނީ. ދެންއޮތީ ލީޝްގެ ބައި. އަވަސްކުރޭ.” ލީޝާގެ ކޮނޑުގައި ޖަހައިލަމުން ކިޔާރާ ބުނެލިއެވެ.\n“އަޅެ ކޮންކަމަކަށްތަ އަހަރެން މާވަރަކަށް ތައްޔާރު ތިކުރަނީ؟ ބުނެބަލަ. ” ކުސްތަޅައިލަމުން އައިލީން ޝަކުވާކޮށްލިއެވެ. “ކިޔާ. ލީން ހީވަނީ ކުޑަކުއްޖެއްހެންދޯ. ބަލާބަލަ މޫނަށް ޖައްސާ ވައްތަރު. ތިގޮތަށް ހުއްޓަ ކިޔާނަށް ފެނިއްޖެއްޔާ ވަރަށް މަޖާވާނެ.” އައިލީން ޖައްސަމުންދިޔަ ވައްތަރުން ލީޝާ އައިލީނާ ދިމާކޮށްލިއެވެ. ލީޝާއާ ބައިވެރިވެ ކިޔާރާވެސް އައިލީނާ ދިމާކުރަމުން ދިޔައެވެ. އެމީހުންގެ ސަކަރާތުގައި ބައިވެރިނުވެ އައިލީނަކަށްވެސް ނުހުރެވުނެވެ. ތިންއެކުވެރިން އެއްކޮށް ހީސަމާާސަ ކުރަމުން ދިޔައެވެ. “އޭ ލީޝް.. މިހެން ސަކަރާތްޖަހަން ތިބޭނެހާ ވަގުތެއްނެތޭ. އަވަސްކުރޭ.” ގަޑިއަށް ބަލައިލަމުން ކިޔާރާ ބުނެލިއެވެ.\nލީޝާ އަވަސް އަވަހަށް އޭނާގެ މަސައްކަތައިވެގެން އުޅެގަތެވެ. އޭނާގެ ހޭޑް ބޭގްއިން މޭކަޕްކުރަން ބޭނުންވާނެ ސާމާނުތައް ނެގުމަށްފަހު ލީޝާ އައިލީންގެ ދޮންމޫނު ޓިޝޫއަކުން ފުހެލިއެވެ.\nއައިލީންގެ މަޑު ފިޔާތޮށިކުލައަކަށްދާ ތުންފަތުގައި ހެދުމާއި ގުޅޭނެހެން ގަދަ ރަތްކުލައެއް ޖައްސައިލިއެވެ. އައިލައިނާރއިން ކަޅުކަންގަދަ ދެލޯ ފަވައިލާ އިތުރަށް ކަޅުކޮށްލިއެވެ. އައިލީންގެ ދިގު އެސްފިޔަތައް މަސްކަރައިގެ އެހީގައި އިތުރަށް ރީތިކޮށްލާާ ފުރިހަމަ ކޮށްލިއެވެ. އެދޮން ދެކޯތާފަތަށްވެސް ވަނީ ޖަންބުކުލަ އަރުވައިލައިފައެވެ. ލީޝާ ހިތްހަމަޖެހޭވަރުވީ ކަންނޭނގެއެވެ. އުނަގަނޑުގައި ދެއަތް ވިއްދާލަމުން އައިލީނަށް ބަލައިލީ ފުޅާ ހިނިތުންވުމަކާ އެކީއެވެ. އައިލީންގެ ރީތިކަންފެނި ބަސްހުއްޓިފައި ލީޝާއާ ކިޔާރާ އިރުކޮޅަކު އައިލީނަށް ބަލަންތިއްބެވެ. އެދެމީހުން ތިބިގޮތުން އައިލީން ލަދުގަތެވެ. ލަދުވެތި ހިނިތުންވުމަކާއެކު ލޯގަނޑުން ފެންނަންއިން އޭނާާގެ ސޫރައަށް އައިލީން ބަލައިލިއެވެ. ކިޔާރާއާ ލީޝާ އެކަކު އަނެކެއްގެ އަތުގައި ޖަހައިލަމުން ފުއްމައިގަތީ އެމީހުންގެ މަސައްކަތާމެދު ފަޚުރުވެރިވެ ތިބެއެވެ.\nދުއްވާ ގޮނޑީގައި އައިލީން ގޮވައިގެން ލީޝާއާ ކިޔާރާ ހިނގަމުން ދިޔައެވެ. މިދެވެނީ ކޮންތާކަށްކަން ނޭނގޭތީ އައިލީން ވަނީ ކޮންމެވެސް ވަރަކަށް ހާސްވެފައެވެ. ދެއަތް ދެއަތާ މޮޑެލަ މޮޑެލައި އިން އައިލީނަށް އިރުއިރުކޮޅާ އޭނާާގެ ދެއެކުވެރިންގެ މޫނަށް ބަލައިލެވެއެވެ.\nވަކިހިސާބަކަށް ދެވުނުތަނާ ލީޝާ އައިލީން ގާތުގައި ލޯމެރުމަށް ބުންޏެވެ. ދެމީހުންގެ މޫނަށް ވަކިވަކިން ބަލައިލުމަށްފަހު ބަސްއަހާ ކުޑަކުއްޖަކު ފަދައިން އައިލީން ދެލޯމަރައިލީ ވާާންމިއުޅެނީ ކިހިނެއްކަން ނޭނގޭ ހާލުގައެވެ.\nMe dhw 1st\nYes dear.. U first?\n“Will you marry” kiyaan ….. ?\nHehe.. U r proposing her dhw..?\nIt would be so romantic ❤ v reethi mi bai.\nHope u all will like this pary too.. Rangalhu kuranvy thaneh innama buneladhinun edhen..❤\nso touching…. i am in love with the story;-*…keep it up naufa… god bless you\nThank u soooo much zeel❤\nwow v Reethi mi part ves … asluves merry kurantha eulheny…. <3\nThank u.. Lets see dhw wat they r up to..?\nu have become my favourite writer;-*\nAwwnn.. Thank u soooooooo much dear.. I am soooooooo happy to knw that.. Ly ❤❤?\nV nice. .leen r marry kuraneulhenee dww ..v nice mi part vx ..\nThanks juvey.. Lets see dhw?❤\nAww you’re so cute naufa☺..thank you so much for accepting my request.?..Varah salhi mi part ves..fabulous..kiyaan eulheny propose kuran kanege…☺?\nThank u soooooo much dear.. ❤?\nEthakeh fahar kiyaa levunu Varah reeethi\nEkam merry koffa eyge ufaleh nulibeyne kanneyge aids jehifa huryma dhw..\nhurihaa part thah mi kiyaalevunee adhi v reethi vaahakaeh . nau hama v molhu ingey thihaa aa kuhjakaa balaafa .all the best ??????\nadhi kiyaa mninmaalevunee mi hurihaa part thakeh . aslu v molhu nau . new kuhjakaa balaafa .all the best nau ?????\nThank u sooooo much ihoo?❤\nAlhey varah heart touching story ehmi hama roveyvaruvi ?haadha dheraey leen ah dhimaavi goiyy any ways this is my first comment in this stry hope nxt part avaha up kohdheyne kamah\nThanks airee.. Ya in sha allah..?\nAlhe loabi kameh\n3 times kiyaalevijje. Hehehe\nAnekka kiyaan propos kuranybaa\nNuuny anniversary baa??\nLove when next???? Can’t even sleep tonight. Hehehheheh\nThank u sooo much dear.. In sha allah today❤\n“will you marry me? “\nNeynge ehnu hama, Lyn rangalhuves vedhaaane dho.\nLets see dhw leen ah vaa gotheh\nkobaa ma buni gothakahnuev? Propose kurynu hama\nHehe.. Ya dhw.. ?\nWow wow v cute vaahaka ❤❤????\nހިތާމަ އެހެނިހެން ލޯބި August 1, 2017


Penaltee Jahaigen Kolambiaa Balikoh hili semi final ah\nޕެނަލްޓީ ޖަހައިގެން ކޮލޮމްބިޔާ ބަލިކޮށް ޗިލީ ...\nby vomadmin June 29, 2019\nޕެނަލްޓީ ޖަހައިގެން ކޮލޮމްބިޔާ ބަލިކޮށް، ކޮޕަ އެމެރިކާގެ ސެމީ ފައިނަލުން، ޗިލީ ޖާގަ ހޯދައިފި އެވެ.\nއެންމެ ފަހުން ބޭއްވި ދެ މުބާރާތުގެވެސް ޗެމްޕިއަން ޗިލީން ކޮލަމްބިޔާގެ މައްޗަށް ކުރި ހޯދީ، މެޗުގެ ފުރިހަމަ ވަގުތު ހަމަވީއިރު އެއްވެސް ޓީމަކަށް ލަނޑެއް ކާމިޔާބުނުކުރެވުމުން، ނަތީޖާ ނެރުމަށް ޖެހި ޕެނަލްޓީގައި ކުރި ހޯދައިގެން ނެވެ.\nޗިލީން ޖެހި ހުރިހާ ޕެނަލްޓީއެއް އެ ޓީމުން ކާމިޔާބުކުރިއިރު، ކޮލޮމްބިޔާއަށް ކާމިޔާބު ނުކުރެވުނީ ،ވިލިއަމް ޓެސިލޯ ޖެހި ޕެނަލްޓީ އެވެ.\nމި މެޗުގެ ފުރިހަމަ ވަގުތުގައި ޗިލީން ދެ ލަނޑު ޖެހި އެވެ. އެހެންނަމަވެސް ވީ.އޭ.އާރް ބެލުމަށްފަހު ރެފްރީ ނިންމީ، ފުރަތަމަ ލަނޑު އޮފްސައިޑްކަމަ ށެވެ. އަދި ވީ.އޭ.އާރް ބެލުމަށްފަހު ރެފްރީ ނިންމީ، ދެވަނަ ލަނޑު ޖެހިއިރު، ޗިލީގެ ކުޅުންތެރިއެއްގެ އަތުގައި ބޯޅަ ޖެހުނުކަމަ ށެވެ.\n2016ގައި ބޭއްވި މުބާރާތުން ކޮލޮމްބިޔާ ކަޓުވާލި ޓީމަކީވެސް ޗިލީ އެވެ. މި އަހަރުގެ މުބާރާތް ޗިލީން ކާމިޔާބުކޮށްފިނަމަ އެ ޓީމް ވާނީ، އާޖެންޓީނާ ފިޔަވައި، ކޮޕާ އެމެރިކާގެ ތިން މުބާރާތެއް ޖެހިޖެހިގެން ކާމިޔާބުކުރި ހަމައެކަނި ޓީމަ ށެވެ.\nއާޖެންޓީނާއިން ކޮޕާ އެމެރިކާގެ ތިން މުބާރާތެއް ޖެހިޖެހިގެން ކާމިޔާބުކުރީ، ނަވާރަ ސަތޭކަ ސާޅީހުގެ އަހަރުތަކުގަ އެވެ. މިއަހަރުގެ މުބާރާތުގެ ސެމީ ފައިނަލްގައި ޗިލީ ނިކުންނާނީ އުރުގުއޭ އަދި ޕެރޫ ވާދަކުރާ މެޗުން މޮޅުވާ ޓީމަކާ ދެކޮޅަ ށެވެ.


Dhaairaa thakah memberun kurahvaa dhathuru thah Rasmee koffi - Fvmtimes\nދާއިރާތަކަށް މެމްބަރުން ކުރައްވާ ދަތުރުތައް ރަސްމީކޮށްފި\n1 ހަފްތާާ ކުރިން • ލިޔުނީ: އައިޝަތު ސުދާ\nމަޖިލީހުގެ މަސައްކަތްތައް އޮންނަ ދުވަސްތަކުގައިވެސް މެމްބަރުންނަށް ދާއިރާތަކަށް ވަޑައިގެންނެވޭނެ ކަމަށާއި، އެ ދަތުރަކީ ރަސްމީ ދަތުރުތަކުގެ ގޮތުގައި ކަނޑައެޅޭނެ ކަމަށް މަޖިލީހުގެ އާއްމު ކޮމިޓީން ނިންމައިފިއެވެ.\nއާއްމު ކޮމިޓީގެ މި ނިންމުން މަޖިލީހުގައި އިއްވަވައިދެއްވަމުން މަޖިލީހުގެ ރައީސް މުހައްމަދު ނަޝީދު ވިދާޅުވީ މެމްބަރުންގެ ދަތުރުތަކުގެ މައުލޫމާތާއިއެކު ދަތުރު ދިއުމުގެ ހުއްދަ މަޖިލީހުގެ އިދާރާއިން އެދެން ވާނެ ކަމަށެވެ. އަދި މި ދަތުރުތަކުގައި މެމްބަރުން ހުންނަވާއިރު މަޖިލީހުގެ ހާޒިރީގައި އާއި ކޮމިޓީގެ ހާޒިރީގައި ފާހަގަކުރަންވާނީ ރަސްމީ ދަތުރުތަކުގެ ގޮތުގައި ކަމަށް ވެސް ވިދާޅުވިއެވެ. މީގެއިތުރުން ރަސްމީ ދަތުރެއްގައި ހުންނަވާއިރު ކޮމިޓީ ބައްދަލުވުމެއްގައި ބައިވެރިވެވަޑައިގަންނަވަން ބޭނުންފުޅުވާ މެމްބަރުންނަށް އޮންލައިންކޮށް އެ ބައްދަލުވުންތަކުގައި ބައިވެރިވެވޭނެ އެވެ.\nބައެއް މެމްބަރުން ވަނީ ކުރިއަށް އޮތް ލޯކަލް ކައުންސިލް އިންތިހާބުގެ ކެމްޕެއިނަށް ދާއިރާތަކަށް ވަޑައިގެންފައެވެ. އެއީ އެއް ދުވަހުގެ ސަލާމެއް ނެންގެވުމަށްފަހު މެމްބަރުން ދާއިރާތަކަށް ވަޑައިގަތުމަށް ނަޝީދު ދެއްވި އިރުޝާދުގެ މަތިންނެވެ. އެމަނިކުފާނު ވިދާޅުވެފައިވަނީ ކެމްޕެއިން ކުރެއްވުމަށް ދާއިރާތަކަށް ވަޑައިގެންނެވުމަށް މެމްބަރަކު އެދިވަޑައިގެންފިނަމަ، އެކަން ކޮށްދެއްވާނެ ކަމަށެވެ.


Maldivian Idol 3: Furathama 8 ah mihaaru vote dheveyne | Mihaaru\nމޯލްޑިވިއަން އައިޑޮލްގެ ޕިއާނޯގެ ރައުންޑްގެ ރޭގެ ޝޯގައި ލަވަ ކީ ބައިވެރިން ޝޯގެ ދެ ހޯސްޓުންނާ އެކު.\nމޯލްޑިވިއަން އައިޑޮލް: ފުރަތަމަ 8 އަށް މިހާރު ވޯޓު ދެވޭނެ\n03 މާޗް 2018 - 09:086comments\nޕިއާނޯ ރައުންޑްގެ އަނެއް 8 ބައިވެރިންގެ ހުށަހެޅުންތައް މިރޭ ފެނިގެން ދާނެ.\nމޯލްޑިވިއަން އައިޑޮލް ސީޒަން ތިނެއްގެ ޕިއާނޯ ރައުންޑްގެ ފުރަތަމަ ޝޯގައި ރޭ ފުރަތަމަ އަށް ބައިވެރިން ލަވަތައް ހުށަހަޅަތައް ދީފައިވާ އިރު، ގާލާ ރައުންޑަށް ގެންދާނެ ހަ ބައިވެރިއަކު ކަނޑައަޅަން ވޯޓް ލުމުގެ ފުރުސަތު އާންމުންނަށް ވެސް ހުޅުވާލައިފި އެވެ.\nޕިއާނޯ ރައުންޑަށް ދިޔަ 16 ބައިވެރިންގެ ތެރެއިން ރޭ ލަވަތައް ހުށަހަޅައި ދިނީ އައިޝަތު އަޒަލް ޒާހިރު، އަހުމަދު އިޝާމް، ނިޝްފާ، އަބްދުﷲ މުރްޝިދް، އަބްދުﷲ މުނާޒް، މަރިޔަމް މައީޝާ، ޝާން ޝަރީފް އަދި ގޯލްޑެން މައިކް ހާސިލްކުރި ރައިހާން އާދަމެވެ.\nރޭގެ އިމްތިހާނަކީ އަށް ބައިވެރިންނަށް ވެސް، މޯލްޑިވިއަންގެ ހަގީގީ ދަތުރު އެ މީހުންނަށް ފެށޭނެތޯ ނުވަތަ ނޫންތޯ ކަނޑައަޅައިދޭނެ ފަހު ފުރުސަތެވެ.\nމައީޝާއަކީ ރޭގެ އެންމެ ވަރުގަދަ އެއް ހުށަހެޅުން ގެނެސް ދިން ބައިވެރިޔާ.\nމި ބައިވެރިންނަށް ވޯޓްލުމުގެ ފުރުސަތު އާންމުންނަށް މިއަދު ހަވީރު 4:00 އާ ހަމައަށް އޮންނާނެ އެވެ. ގާލާ ރައުންޑަށް ދާން ފުރަތަމަ ހަ ބައިވެރިން ކަނޑައަޅާނީ އާންމުންގެ 50 އާއި ޖަޖުންގެ 50 ޕަސެންޓް ވޯޓްގެ ނަތީޖާއިންނެވެ.\nމުރްޝިދުގެ ރޭގެ ހުށަހެޅުން.\nމި ރޭގެ ޝޯގައި ލަވަތައް ހުށަހަޅައި ދޭނީ ޕިއާނޯ ރައުންޑްގެ އަނެއް 8 ބައިވެރިންނެވެ. އެއީ ގޯލްޑެން މައިކް ހާސިލްކުރި އަނެއް ތިން ބައިވެރިން ކަމަށްވާ ސައިނާ ޝަހްދާން އަދި ޝަމީލްއާ އެކު ސަލްވާ، ތަސްލީމް، އިޝާން، ނާޒިހް އަދި ނައުޝާދެވެ. މި ބައިވެރިން މިރޭ ދައްކައިލާ ކުޅަދާނަކަމަކާ އެކު، މޯލްޑިވިން އައިޑޮލް ބަލާ މީހުން ޔަގީނުން ވެސް ގަދަ 12 އަކީ ކޮބައިކަން މިރޭ ނިންމާނާ އެވެ.\nއަޒަލްގެ ރޭގެ ހުށަހެޅުން.\nއެކަމަކު ގާލާ ރައުންޑްގެ 12 ބައިވެރިން ކަށަވަރުވާނީ އަންނަ ހަފުތާގެ ތެރޭގަ އެވެ. ޝޯގެ ފޯރި ގަދަވާން ފަށާނީ މި ހިސާބުންނެވެ.\nރާއްޖޭގައި ބާއްވާ އެންމެ ބޮޑު ރިއަލިޓީ ޝޯ މޯލްޑިވިއަން އައިޑޮލް ޓީވީމުން ގެނެސް ދޭނީ ހަފުތާ ބަންދުގެ ދެ ދެ ރޭގަ އެވެ.\nފުޓްބޯޅަ ލަވަތަކަށް ފަހު ވަކިވާންޖެހުނީ މުނާޒަށް\nޝަމީލްގެ އައިޑޮލް ދަތުރު ނިމުމަކަށް


Facebook hingaa company ge nan Meta ah badhalukoffi | Mihaaru\nފޭސްބުކް ހިންގާ ކުންފުނީގެ ނަން "މެޓަ" އަށް، ސޯޝަލް ނެޓްވޯކަކީ އަދިވެސް "ފޭސްބުކް"\nފޭސްބުކްގެ ބާނީ މާކް ޒަކަބާގް އޭނާގެ ކުންފުނީގެ ނަން "މެޓަ" އަށް ބަދަލުކޮށް އެކަން އިއުލާނުކުރައްވަނީ\n29 އޮކްޓޯބަރ 2021 - 11:14\nއެންމެ ގިނަ މީހުން ބޭނުންކުރާ ސޯޝަލް ނެޓްވޯކް ކަމަށްވާ ފޭސްބުކް ހިންގާ ކުންފުނީގެ ނަން "މެޓަ" އަށް ބަދަލުކޮށް ރިބްރޭންޑްކޮށްފި އެވެ.\nފޭސްބުކްގެ ބާނީ މާކް ޒަކަބާގް އިއުލާނުކުރެއްވި ގޮތުގައި ނަން ބަދަލުވީ ހަމައެކަނި ކުންފުނީގެ އެވެ. ފޭސްބުކް އޮންނާނީ އަދިވެސް ހަމަ އެ ނަމުގަ އެވެ. "މެޓަ" ގެ ނަން ކުންފުންޏަށް ދީ މީގެ ކުރިން ފޭސްބުކްގެ ދަށުން ހިންގަމުން އައި ހުރިހާ ހިދުމަތްތަކެއް މެޓަ ގެ ދަށަށް ބަދަލުކުރާނެ އެވެ.\nޒަކަބާގް ވިދާޅުވި ގޮތުގައި މިއީ ފޭސްބުކުން ތަރައްގީކުރަމުން އަންނަ ވާޗުއަލް ވޯލްޑާ ގުޅުވާލުމަށް ކުންފުނީގެ ނަމަށް ގެނައި ބަދަލެކެވެ. އެކަމަކު ފާޑުކިޔާ މީހުން ބުނަނީ މިއީ ފޭސްބުކް ބޭނުންކުރާ މީހުންގެ ޒާތީ މައުލޫމާތު ނަހަމަ ގޮތުގައި ބޭނުންކުރުން ފަދަ ސީރިއަސް ބޮޑެތި ތުހުމަތުތަކުން ރެކެންވެގެން ޒަކަބާގް ކުރި ކަމެކެވެ.\n"ފޭސްބުކް" އަށް ވާނީ ކިހިނެއް؟\nސޯޝަލް ނެޓްވޯކް ފޭސްބުކް ހަމަ އެ ނަމުގައި އޮންނާނެ އެވެ. "މެޓަ" ގެ ނަން ދިނީ ކުންފުންޏަށެވެ. އަދި ކުންފުންޏަށް ވަނީ އާ ލޯގޯއެއް ވެސް ހަދައިފަ އެވެ.\n"ނަމަށް އައި ބަދަލާ އެކު ކުންފުނީގެ އެޕްތަކާއި ޓެކްނޮލޮޖީ އެއް ބްރޭންޑް ނަމެއްގެ ދަށަށް ބަދަލުވާނެ" ކަމަށް މިކަމާ ބެހޭ ގޮތުން ނެރުނު ބަޔާނުގައި ބުނެފައިވެ އެވެ. ފޭސްބުކް 2004 ވަނަ އަހަރު ލޯންޗްކުރި ފަހުން އިންސްޓަގްރާމާއި ވަޓްސްއެޕް ފަދަ އެތައް އެޕެއް ވަނީ ގަނެ އަމިއްލަކޮށްފަ އެވެ. އަދި އަމިއްލަ ޓެކްނޮލޮޖީ ވެސް އަންނަނީ ތަރައްގީކުރަމުންނެވެ. މީގެ ތެރޭގައި ޑިޖިޓަލް ވޮލެޓް "ނޮވި" ވީޑިއޯ ކޯލަށް ހާއްސަ ޑިވައިސްތަކާއި ވާޗުއަލް ރިއަލިޓީ ސިސްޓަމް އޮކިއުލަސް ހިމެނެ އެވެ.\n"މެޓަ" އަކީ ކޯއްޗެއް؟\nކުންފުނީގެ ނަމަކަށް ދިން "މެޓަ" ގުޅެނީ އުފައްދަމުން އަންނަ "މެޓަވާސް" އެވެ. މެޓަވާސް އަކީ ވާޗުއަލް ދުނިޔެއެކެވެ. މި ހިޔާލީ ދުނިޔޭގައި މީހުންނާއި އެކި އެއްޗިއްސާ ބައްދަލު ވެސް ވެވޭނެ އެވެ.\nޒަކަބާގް ވިދާޅުވި ގޮތުގައި މެޓަވާސް އަކީ އެއްބަޔަކު އަނެއްބަޔަކާ ދިމާވެ އުފެއްދުންތެރި މަސައްކަތްތައް ކުރެވޭނެ ތަނަކަށް ވާނެ އެވެ. އަދި ކުރިއަށް އޮތް ދިހަ ވަރަކަށް އަހަރު ތެރޭ އޭގެ އާބާދީ ބިލިއަނަކަށް އަރާނެ ކަމަށް ވެސް އޭނާ އަންދާޒާކުރެއްވި އެވެ.\n"އެކަމަކު މިއީ މިއިން ޒަމާނަކު ވެސް އަހަރެމެންނަށް މާލީ ފައިދާއެއް ވާނެ ކަމަށް ކުރާ އިންވެސްޓްމަންޓެއް ނޫން،" ޒަކަބާގް ވިދާޅުވެފައިވެ އެވެ.\nއެކަމަކު އޭނާ ގަބޫލުކުރައްވާ ގޮތުގައި މި ހިދުމަތް އެންމެ ފަހުން މޮބައިލް އިންޓަނެޓްގެ ބަދަލުގައި ބޭނުންކުރާނެ ދުވަހެއް ވެސް އަންނާނެ އެވެ.\n"މެޓަ" އަކީ އިނގިރޭސި ބަހުން ލިޔާއިރު ބައެއް ބަސްބަހުގެ ކުރިއަށް އިތުކުރާ "ޕްރިފިކްސް" އެކެވެ. އެއިން ބަހުގެ މާނަ ފުޅާކޮށްލަ އެވެ. އާންމުކޮށް "މެޓަ" އިން މާނަކޮށްދެނީ އިތުރުވުން ނުވަތަ މަތީ ލެވަލްއެކެވެ. އަދި އެއްޗެއްގެ ބޮޑު ބަދަލަކަށް ވެސް މި ބޭނުންކުރެވިދާނެ އެވެ.\nފޭސްބުކް މާކް ޒުކަބާގް ސޯޝަލް ނެޓްވޯކްސް\nމެޓަވާރސްއަށް ބަދަލުވީމަ ދެން އެހެން މަޚްލޫގުންނާވެސް އެއް ޕްލެޓްފޯމެއްގަ ބައްދަލުކުރެވޭނެކަމަށް ބެލެވެނީ. މިއިން ޒަމާނަކުވެސް މާލީ ފައިދާއެއް ނުވާނެ ކަމެއްގައި ކުރިއަށް ދާން އުޅޭނީ ކޮންމެވެސް މަޖްބޫރީއެއް އޮތީމާހެން ވަރަށް ހީވޭ.\nކިރުމެޓާތޯ ނުވަތަ އަލަނާސިމެޓާތޯ؟ ޒުކާބާގް ކައްކާ މެޓާގައި ފޮނިހެޔޮވަރު ވާނެބާ؟\nނަސީބެއްނު ޗުއިންގަމް އަށް ބަދަލު ނުކުރިކަން.\nއެހެންނޫނަސް ފޭސްބުކް މިހާރު މެޓައަކަށް ވެއްޖެ.\nމެޓާ އަށް ބަދަލުކުރިޔަސް ތި ބޭނުން ނުކުރާނަން!


Council inthihaabugai 900 ah'vure gina councilorun inthihaabu...\nކައުންސިލް އިންތިހާބުގައި 900 އަށްވުރެ ގިނަ ކައުންސިލަރުން އިންތިހާބު ކުރާނެ: އީސީ\nއަންހެނުން ކޮމިޓީއަށް 929 މެމްބަރުން އިންތިހާބު ކުރަން ހަމަޖެހިފައިވޭ\nއަންހެނުންނަށް 33 ޕަސެންޓް ދޭ ގޮތަށް މަޖިލީހުން ފާސްކޮށްފައިވޭ\nއިންތިހާބުގެ ކެމްޕޭނު ވަނީ ފަށާފައި\nކ. މާލެ | 11 ޑިސެންބަރ 2019 | ބުދަ 20:42 | 3,364\nއިލެކްޝަންސް ކޮމިޝަންގެ ބައެއް މެމްބަރުން، ރައްޔިތުންގެ މަޖިލީހުގެ ކޮމެޓީއެއްގައި - ޔޫސުފް ސޮފްވާން ރަޝީދު\nއަންނަ އަހަރުގެ އޭޕްރީލް ހަތަރު ވަނަ ދުވަހު ބާއްވާ ލޯކަލް ކައުންސިލްގެ އިންތިހާބުގައި 900 އަށްވުރެ ގިނަ ކައުންސިލަރުން އިންތިހާބުކުރާނެ ކަމަށް އިލެކްޝަން ކޮމިޝަނުން ބުނެފި އެވެ.\nއީސީން ބުނީ، މި ފަހަރުގެ ލޯކަލް ކައުންސިލް އިންތިހާބުގައި އަންހެންގެ ތަރައްގީއަށް މަސައްކަތްކުރާ ކޮމިޓީއަށް 929 މެމްބަރުން އިންތިހާބު ކުރެވޭނެ ކަމަށެވެ. އަދި ކައުންސިލްތަކަށް 980 މެމްބަރުން އިންތިހާބު ކުރެވޭނެ ކަމަށްވެސް އީސީން ބުންޏެވެ.\nލޯކަލް ކައުންސިލްތަކަށް އިންތިހާބު ކުރާ މެމްބަރުން އަދަދު އީސީން ހަމަކޮށްފައިވާއިރު، މިހާރުން ފެށިގެން ކައުންސިލް އިންތިހާބުގެ ކެމްޕޭން ވަނީ ފަށާފައެވެ. ރާއްޖޭގެ އެންމެ ބޮޑު ޕާޓީ ކަމަށްވާ އެމްޑީޕީން ވަނީ ކައުންސިލް އިންތިހާބުގެ ޕްރައިމަރީ އެއް ބާއްވަން ހަމަޖައްސާފައެވެ.\nރައްޔިތުންގެ މަޖިލީހުން ވަނީ ދާދި ފަހުން ލާމަރުކަޒީ ގާނޫނަށް އިސްލާހުތަކެއް ގެނެސްފައެވެ. އެގޮތުން 3000 މީހުންނަށް ވުރެ ބޮޑު އާބާދީއެއް ހިމެނޭ ރަށެއްނަމަ7ކައުންސިލް މެމްބަރުން އިންތިޚާބު ކުރާ ގޮތަށް ފާސްކުރި އިސްލާހާއި، ފަސް ކައުންސިލަރުންގެ މައްޗަށް އެކުލެވޭ ކޮންމެ ކައުންސިލެއްގައި ދެ އަންހެން ކައުންސިލް މެންބަރުން ހިމެނުމަށާއި، ހަތް ކައުންސިލް މެންބަރުންގެ މައްޗަށް އެކުލެވޭ ކައުންސިލުތަކުގައި ތިން އަންހެން މެންބަރުން ހިމެނުމަށް ލާޒިމުކޮށްފައިވެއެވެ.


Meehaku maraali2bidheysee akah 20 aharu ge jalu hukumeh\nމީހަކު މެރި ދެ ބިދޭސީއަކަށް 20 އަހަރުގެ ޖަލު ހުކުމެއް\nކުރިމިނަލް ކޯޓުގެ ޝަރީއަތްކުރާ މާލަމެއް: ބިދޭސީންތަކަކަށް ބޮޑު ހުކުމެއް ވަނީ އިއްވާފަ - ފޮޓޯ: އަހުމަދު ޝުރާއު \_ އަވަސް\nފުވައްމުލަކުގައި 2011 ވަނަ އަހަރު ބަންގްލަދޭޝް މީހަކު މަރާލި މައްސަލާގައި ބަންގްލަދޭޝްގެ ތިން މީހަކަށް ބޮޑު ހުކުމެއް ކުރިމިނަލް ކޯޓުން އިއްވައިފި އެވެ.\nމި މައްސަލާގައި ގަސްދުގައި މީހަކު މަރާލުމުގެ ކުށް ސާބިތުވެފައި ވަނީ ޝަރީފާއި އެމްޑީ ސަލާމް ކިޔާ ދެ މީހެއްގެ މައްޗަށެވެ. އެ ދެ މީހުންގެ މައްޗަށް އިއްވާފައިވަނީ 20 އަހަރުގެ ޖަލު ހުކުމެކެވެ. ތިންވަނަ މީހާ ކަމަށްވާ އަލާލުއަށް އިއްވާފައިވަނީ 17 އަހަރުގެ ޖަލު ހުކުމެކެވެ. އޭނާގެ ހުކުމް އެއް ދަރަޖަ ލުއި ކުރީ އޭނާގެ މައްޗަށް ސާބިތުވީ ކުށުގައި ބައިވެރިވުމުގެ ކުށް ކަމަށްވާތީ އެވެ.\nމި ގަތުލު ހިންގާފައިވަނީ 28 ޖޫން 2011ގަ އެވެ. މަރާލާފައިވަނީ ޝަރީފުލް ނަމަކަށް ކިޔާ ބަންގްލަދޭޝް މީހެކެވެ. އޭނާ މަރާލީ ޝަރީފާއި ސަލާމްކަން އެމީހުން ތަހުގީގަށް ދިން ބަޔާނުންނާއި މައްސަލާގައި ދައުލަތުން ހުށަހަޅާފައިވާ ހެކިންގެ ހެކި ބަހުންނާއި ގަރީނާތަކުން ސާބިތުވާ ކަމަށް ހުކުމްގައިވެ އެވެ.\nޝަރީފުލް މަރާލާފައިވަނީ އޭނާ ކޮޓަރިއަށް ގެންގޮސް ބިން މައްޗަށް ވައްޓާލައި ކަކުލުން ޖަހައި، ކަރުގައި ޔޫއެސްބީ ވާގަނޑެއް އައްސައި ނޭވާ ހާސްކޮށްލައިގެންނެވެ. އަދި ތަޅުންމަތީގައި ޝަރަފުލްގެ ބޮލުން ތަޅައި، ބޯ އަނބުރާލައި ކަރު ބިންދާލާފައިވާކަން ވެސް ސާބިތުވެ އެވެ. ޝަރަފުލް މަރާލުމަށްފަހު އޭނާގެ ހަށިގަނޑު ފޮރުވުމުގައި އެހީވެފައިވަނީ އަލާލެވެ.\nމި ހުކުމް އިއްޔެ ކުރިމިނަލް ކޯޓުން އިއްވާފައިވަނީ ގާޒީ އަލީ ރަޝީދު ހުސެއިންނެވެ. މި މައްސަލައަކީ އެ ކޯޓުގައި އޮންނަތާ ވަރަށް ގިނަ ދުވަސްވެފައިވާ މައްސަލައެކެވެ. ނަމަވެސް ގާޒީ އަލީ ރަޝީދު މި މައްސަލަ ބަލަން ހަވާލުވެވަޑައިގެންނެވީ ވަރަށް ފަހުންނެވެ.\nބިދޭސީންގެ މިފަދަ ކުށްތައް ރާއްޖޭގައި ދަނީ އިތުރުވަމުންނެވެ. މިހާރު ވެސް ބަންގްލަދޭޝްގެ ރައްޔިތުން ޝާމިލުވާ ގިނަ މަރުގެ މައްސަލަތަކެއްގެ ޝަރީއަތް ކުރިމިނަލް ކޯޓުގައި ކުރިއަށްދެ އެވެ.\nމޯލްޑިވްސް ޕޮލިސް ސާވިސް ޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް + މަރު ކުށްކުރުން


MCC in NEOC ah Sihhee Saamaanu Hadhiyaakohfi – Iru\nއެމްސީސީއިން އެންއީއޯސީއަށް ސިއްހީ ސާމާނު ހަދިޔާކޮށްފި\nއެސްޓީއޯގެ ކޮންޓްރެކްޓަރެއް ކަމަށްވާ 23 މެޓަލާޖިކަލް ކޮންސްޓްރަކްޝަން ގްރޫޕް ކޯ ލިމިޓެޑް (އެމްސީސީ)އިން ނޭޝަނަލް އިމަޖެންސީ އޮޕަރޭޝަން ސެންޓާ (އެންއީއޯސީ)އަށް ބޭނުންވާ ޕީޕީއީ އާއި އެހެނިހެން އާލާތްތަކެއް ހަދިޔާކޮށްފިއެވެ.\nސްޓީއޯއިން މިއަދު ބުނީ، ކޮވިޑް-19އާ ދެކޮޅަށް ރާއްޖެއިން ކުރަމުންދާ މަސައްކަތަށް އެހީތެރިވުމުގެ ގޮތުން އެމްސީސީއިން ޕީޕީއީ ކިޓުތަކާއި، މާސްކާއި، އެހެނިހެން ސާމާނު ހަދިޔާކޮށްފައިވާ ކަމަށެވެ. އެގޮތުން ހަދިޔާ ކުރި 10 ފޮށީގެ ސާމާނުގެ ތެރޭގައި 4800 މާސްކާއި، 10 ޕީސީއެސް ޕްރޮޓެކްޓިކް ސޫޓު އަދި އިންފްރާރެޑް ތަމޯމީޓާ ގަންއާއި، ގޮގްލްއާއި، ސާޖިކަލް އަންގި އަދި ސެނިޓައިޒާ ފުޅި ހިމެނެއެވެ.\nއެމްސީސގެ ފަރާތުން ތަކެތި އެސްޓީއޯއާ ހަވާލު ކުރެއްވީ އެ ކުންފުނީގެ ރާއްޖޭގެ ބްރާންޗުގެ މެނޭޖަރު ޗެން ޔުން އެވެ. އެ ކުންފުނިން ހަދިޔާ ކުރި ތަކެތި ވަނީ އެސްޓީއޯ މެދުވެރިކޮށް އެންއީއޯސީއާ ހަވާލުކޮށްފައެވެ.


Mas Fen Gandah Vehttunu 14 Mahuge Kuhjjaa Ithuru Faruvaa Ah Male' Genesfi | Hathaavees\nމަސް ފެންގަނޑަކަށް 14 މަހުގެ ކުއްޖާ އިތުރު ފަރުވާއަށް މާލެއަށް ގެނެސްފި\nޖުލައި 17, 2020 ހަތާވީސް އޮންލައިން\nލ. ގަން ރީޖަނަލް ހޮސްޕިޓަލް --\nލ. ގަމުގައި މަސް ފެންގަނޑަކަށް ވެއްޓުނު އުމުރުން 14 މަހުގެ ކުއްޖާ އިތުރު ފަރުވާ އަށް މާލެ ގެނެސްފިއެވެ.\nމަސް ފެންގަނޑަކަށް ވެއްޓުނު އެކުއްޖާ އަކީ ފިރިހެން ކުއްޖެކެވެ. އެކުއްޖާ ގަމު ރީޖަނަލް ހޮސްޕިޓަލަށް ގެނައީ އިއްޔެ އިރުއޮއްސުނު އިރުއެވެ. "ހަތާވީސް އޮންލައިން" އަށް މައުލޫމާތު ދެއްވަމުން ގަން ރީޖަނަލް ހޮސްޕިޓަލުގެ އިސް އޮފިޝަލަކު ވިދާޅުވީ އެކުއްޖާ މާލެ ގެންދަން ޖެހުނީ ހާލަތު އިތުރަށް ގޯސްވެ، ފިޓުޖެހުމާއި ގުޅިގެން ކަމަށެވެ.\nއޮފިޝަލް ވިދާޅުވީ އެކުއްޖާ އިއްޔެ ހޮސްޕިޓަލަށް ގެނައި އިރުވެސް ހޭނެއް ކަމަށެވެ. އަދި ރޭ މެންދަރު އާސަންދަ މެދުވެރިކޮށް ޗާޓަރު ކުރި ފްލައިޓެއްގައި އެކުއްޖާ މާލެ ގެންދިޔައިރުވެސް ކުއްޖާ ހޭނާރާ ކަމަށް އޮފިޝަލް ވިދާޅުވިއެވެ.\nމީގެކުރިންވެސް ގަމުގައި ވަނީ މިފަދަ ހާދިސާއެއް ހިނގާފައެވެ. އެގޮތުން ދެ އަހަރުގެ ކުއްޖަކު ފެންގަނޑަކަށް ވެއްޓި އެކުއްޖާގެ ހާލު ސީރިއަސްވެ އެކުއްޖާ އަށް ވަނީ އައިޖީއެމްއެޗުގެ ވެންޓިލޭޓަރުގައި މީގެކުރިން ފަރުވާ ދީފައެވެ. އަދި ދުވަސްތަކަކަށްފަހު އެކުއްޖާގެ ހާލަތަށް ބަދަލެއް ނައުމުން ވަނީ އިންޑިއާ އަށް ގެންގޮސްފައެވެ.\nPrevious މޫސުން ގޯސްވެ ބައެއް ސަރަހައްދުތަކަށް ޔެލޯ އެލާޓު ނެރެފި\nNext 135 ބަންގްލަދޭޝް މީހަކު މިއަދުވެސް އަނބުރާ ގައުމަށް ފުރުވާލައިފި\nކުރިޔަށް އޮތް ދެ ހަފްތާވެސް މާލޭގެ ސްކޫލުތަކުގައި ކިޔަވައިދޭނީ އޮންލައިންކޮށް


ކްލާސްރޫމެއް ޢިމާރާތްކޮށްދޭނެ ފަރާތެއް ހޯދުމަށް\nމި ސްކޫލުގައި 2016 ވަނަ އަހަރު ޕްރީސްކޫލް މަރުޙަލާއަށް ކިޔެވުން ފެށުމަށް ބޭނުންވާ 1 ކްލާސްރޫމް އެޅުމަށް ބޭނުންވެގެން ކުރި ނަންބަރު GS-205/IUL/2016/10 (29 ފެބުރުވަރީ 2016) އިޢުލާނާ ގުޅިގެން އަންދާސީހިސާބު ކާމިޔާބު ކުރި ފަރާތުން މަސައްކަތްކުރުމަށް އުޒުރުވެރިވާތީ އެ އިޢުލާނު ބާޠިލުކޮށް، މި މަސައްކަތް ކޮށްދޭނެ ފަރާތެއް ހޯދަން އަލުން އިޢުލާންކުރަމެވެ.\nމި ސްކޫލުގައި 2016 ވަނަ އަހަރު ޕްރީސްކޫލް މަރުޙަލާއަށް ކިޔެވުން ފެށުމަށް ބޭނުންވާ 1 ކްލާސްރޫމް އެޅުމަށް ބޭނުންވެއެވެ. ވީމާ، މި ސްކޫލުން ދޭ މަޢުލޫމާތާ އެއްގޮތަށް، މި މަސައްކަތް ކޮށްދޭން ޝައުޤުވެރިވެލައްވާ ފަރާތްތަކުން 2016 އޮގަސްޓު 16 ވާ އަންގާރަދުވަހުގެ 10:00 އަށް މި ސްކޫލަށް ވަޑައިގެން މައުލޫމާތު ސާފުކުރެއްވުމަށްފަހު 2016 އޮގަސްޓު 31 ވާ ބުދަދުވަހުގެ 11:30 އަށް އަންދާސީހިސާބު ހުށަހެޅުއްވުން އެދެމެވެ. މަޢުލޫމާތު ސާފުކުރުމުގެ ސެޝަނުގައި ބައިވެރިނުވާ ފަރާތްތަކަށް އަންދާސީހިސާބު ހުށަހެޅުމުގެ ފުރުޞަތެއް ނޯންނާނެ ވާހަކަ ދަންނަވަމެވެ. މަޢުލޫމާތު ސެޝަނުގައި ބައިވެރިކުރުމަށް ބަދަލުގައި މީހަކު ފޮނުއްވާނަމަ، އެކަން ސިޓީއަކުން ސްކޫލަށް އަންގަންވާނެއެވެ. މަޢުލޫމާތު ފުރިހަމަނުވާ، އަންދާސީހިސާބުތަކާއި ކަނޑައެޅިފައިވާ ވަގުތުގެ ފަހުން ހުށަހަޅާ އަންދާސީހިސާބުތައް ބާޠިލުކުރެވޭނެކަމުގައި ދަންނަވަމެވެ.\n29 ޝައްވާލް 1437\nސުންގަޑި: 16 އޮގަސްޓް 2016 1000


SunOnline: Aharemen Khiyaaru kuree Islam Dheen: Ibrahim Kwan\nއަހަރެމެން ޚިޔާރުކުރީ އިސްލާމް ދީން: އިބްރާހިމް ކުވާން\nޢަބްދުﷲ ފާރޫޤް ޙަސަން 21 May 2018, 10:36\nއަޅުގަނޑުގެ ޢުމުރުން 60 އަހަރު ވޭތުކުރީ ޕްރޮޓެސްޓެންޓް ކްރިސްޓިއަނެއްގެ ގޮތުގައެވެ. އޭގެ ތެރެއިން3އަހަރެއްހާ ދުވަސް ހޭދަކުރީ ކުވާލާލެޕްސްގެ ފައްޅީގެ ފާދިރީއެއްގެ ގޮތުގައެވެ. ނަމަވެސް މިހާރު އަޅުގަނޑަކީ އިސްލާމްދީނުގެ ހިޔާވަހިކަން ހޯދައިގެންހުރި މުސްލިމެކެވެ. އަޅުގަނޑު ޝުކުރުވެރި ހިތެއްގައި އުފެދޭ އުފާވެރިކަމުގެ އިހްސާސްތަކާއެކު މިބަޔާންކުރަނީ އަޅުގަނޑު އިސްލާމް ވާން މެދުވެރިވި ސަބަބުތަކެވެ.\nއަޅުގަނޑު އުފަންވީ3ފެބްރުއަރީ 1907 ގައެވެ. އަޅުގަނޑުގެ މައިންބަފައިންނަކީ ބުޑިސްޓުންނެވެ. އުމުރުން6އަހަރުގައި އަޅުގަނޑު ޗައިނާ ސްކޫލަކަށް ވައްދައިފިއެވެ. އެތާނގައި ކޮންފިއުޝަސް މަޒްހަބުގެ މުހިންމު ފޮތެއްކަމުގައިވާ "ހަތަރުފޮތް" މިފޮތާއި އެނޫންވެސް ބައެއްފޮތް ކިޔެވީމެވެ. އޭގެ އަސަރުން ކޮންފިއުޝަސް މަޒްހަބްގައިވާ ގޮތަށް އެއްކަލެއްގެ އަޤީދާ އަޅުގަނޑަށް ޤަބޫލުކުރެވުނެވެ.\nއުމުރުން9އަހަރުފުރުމާއެކު އަޅުގަނޑު ކުވާލަލަމްޕޫރުގެ "ވިޖްޓޯރިޔާ އިންސްޓިޓިއުޝަން"ގައި އިނގިރޭސި ތަޢުލީމް ޙާސިލު ކުރަން ފަށައިފީމެވެ. އެތަނުން އިންޖީލުގެ "އޯލްޑް ޓެސްޓްމެންޓާ"އި "ނިއުޓެސްޓްމެންޓް" ފިލާވަޅަކުން ފިލާވަޅަކުން މުޠާލިޢާ ކުރުމަށްފަހު ކްރިސްޓިއަންދީނަށް ވަދެއްޖައީމެވެ. އޭރު އަޅުގަނޑުގެ އުމުރަކީ ސަތާރަ އަށާރަ އަހަރެވެ.\n1963ގައި އަޅުގަނދު ކުވާލާލެޕްސްގެ ފައްޅިއަށް ފާދިރީއަކަށް ދާން އުޅެނިކޮށް އަޅުގަނޑުގެ ރަހްމަތްތެރި އިންޑިޔާގެ މުސްލިމެއް ކަމުގައިވާ ކޭ.ކޭ މުޙައްމަދު އަޅުގަނޑަށް ކީރިތި ޤުރްއާނުގެ އިނގިރޭސި ތަރުޖަމާއެއް ހަދިޔާކޮށްފިއެވެ. އަޅުގަނޑު އެތަރުޖަމާ ކިޔާލީމެވެ. މައުޟޫއުތަކުގެ ފުރިހަމަކަމާއި ރީތިކަމުން އަޅުގަނޑަށް ވަރަށް ބޮޑަށް އަސަރުކުރިއެވެ. ނަމަވެސް އޭރު އެކުރިއަސަރު އަޅުގަނޑު އިސްލާމްވުމުގެ ސަބަބެއްކަމުގައި ހިމެނޭވަރެއްނުވިއެވެ.\nކުވާލާ ލެޕްސްގައި ކްރިސްޓިޔަންދީން ފަތުރަން މަސައްކަތް ކުރަމުން ގެންދިޔައިރު އަޅުގަނޑު ވަރަށް ބޮޑަށް ހާސްވެ ކަންބޮޑުވާންޖެހުނެވެ. އެއީ ޕްރޮޓެސްޓެންޓް ޗާރޗުގެ ގޮފިތައް ގިނަކަމުންނެވެ. ކޮންމެގޮތްޕެއްގެ ބަޔަކު އަނެއްގޮފީގެ މީހުން "ދީނީ އަޤީދާ"ގެ މައްޗަށް ބިނާކޮށް "ނަރަކަވަންތަވެރީން" ކަމުގައި ކަނޑައަޅާތީއެވެ. އެއްބަޔަކު އަނެއްބަޔަކާ އަރާރުންވާތީއެވެ. އެކަންތަކާ ފިކުރުކޮށްލުމުން އަޅުގަނޑުގެ ހިތަށް ވަރަށް ބޮޑަށް ނުތަނަވަސްކަން ލިބުނެވެ.\nއަނެއްކޮޅުން ކްރިސްޓިއަނުންގެ ރޯމަންކެތަލިކުންނާއި ޕްރޮޓެސްޓެންޓުންގެ މެދުގައި ހުރި ތަފާތުގެ ބޮޑުކަމާއި ޚިޔާލާތުގައި ހުންނަ ފުރުކަން ތިޔަބޭފުޅުންނަށްވެސް އެނގިވަޑައިގަންނަވާނެއެވެ. އަޅުގަނޑަށް ލިބުނު ހިތްހަމަނުޖެހުމާއި ނުތަނަވަސްކަމުގެ ސަބަބުން އަޅުގަނޑު ހޯދީ ކީރިތިޤުރްއާނުގެ އެހީއެވެ. އަޅުގަނޑަށް މަގުދެއްކި އާޔަތްތަކަކީ މިދަންނަވަނީއެވެ.\n"ކުރީގެ ގޮތްތައް ތެދުކުރާ ޙާލުގައި ޙައްޤުގޮތުގައި ކަލޭގެފާނަށް އެކަލާނގެ ފޮތް (އެބަހީ: ކީރިތި ޤުރުއާން) ބާވައިލެއްވިއެވެ. އަދި ތައުރާތާއި އިންޖީލުވެސް ބާވާލެއްވިއެވެ." (ސޫރަތު އާލުޢިމްރާން: 3)\n"ކަލޭގެ ފާނު ވިދާޅުވާށެވެ. ތިމަންމެން ﷲ އަށާއި، އަދި ތިމަންމެންގެ މައްޗަށް ބާވައިލެއްވުނު އެއްޗަކަށް އީމާންވެއްޖައީމުއެވެ. އަދި އިބްރާހީމްގެފާނާއި އިސްމާޢީލްގެފާނާއި، އިސްޙާޤުގެފާނާއި، ޔަޢުޤޫބުގެފާނާއި، އެކަލޭގެ ފާނުގެ ފަރިކޮޅަށް ބާވައިލެއްވުނު އެއްޗަކަށާއި މޫސާގެފާނާއި ޢީސާގެފާނާއި އެނޫންވެސް ނަބީބޭކަލުންނަށް އެބޭކަލުންގެ ވެރި ރަސްކަލާނގެ ހަޟުރަތުން ދެއްވުނު އެއްޗަކަށްވެސްމެއެވެ. އެބޭކަލުންގެ ތެރެއިން އެއްވެސް ބޭކަލަކާއި މެދުގައި ތިމަންމެން ތަފާތެއް ނުކުރަމުއެވެ. އަދި ތިމަންމެންވަނީ އެ ކަލާނގެއަށް ބޯލަނބައި ކިޔަމަންވެގެންނެވެ." (ސޫރަތު އާލުޢިމްރާން: 84)\nމެދުކެނޑުމެއް ނެތި ފުންކޮށް ކީރިތި ޤުރްއާން ދިރާސާ ކުރުމުން އަޅުގަނޑަށް ޙަޤީޤަތާ ވަރަށް ބޮޑަށް ކައިރިވެވިއްޖެއެވެ. ކްރިސްޓިއަން ދީނުގެ ޢަޤީދާގެ ދޯހަޅިކަން އަޅުގަނޑަށް ބަޔާންވެ އެނގިއްޖެއެވެ. މިސާލެއްގެ ގޮތުން ދަންނަވާނަމަ ޓްރިނިޓީގެ ޢަޤީދާއަކީ ކޮންމެ ކްރިސްޓިޔަނަކު ވިސްނުމެއް ފިކުރެއްނެތި ކަރަށް ވައްޓާލަންޖެހޭ ދަންޖައްސާމަޅިގަނޑެކެވެ. އެ އޮޅުންބޮޅުން ގަނޑުގެ އެއްވެސް ތަފްސީރެއް ނުވަތަ ޝަރަޙައެއް ލިޔެވިފައިވާ އެއްވެސް ފޮތެއް މިދުނިޔެމަތީގެ އެއްވެސް ތާކު ނެތެވެ.\nއެއާ ޚިލާފަށް އިސްލާމް ދީނުގައިވާ އެއްކައުވަންތަ ކަމުގެ ޢަޤީދާއަކީ ބުއްދީގެ ހަމަތަކާއި މަންޠިގީ އުސޫލުތަކަށް ފުރިހަމަޔަށް ފެތިގެންދާ ސާފުތާހިރު އަޤީދާއެކެވެ. އާދެ ﷲ ސުބްޙާނަހޫވަތަޢާލާގެ މަތިވެރި ކަމާއި ކިބްރިޔާވަންތަ ކަމުގެ އެއްވެސް ފަރާތެއް ޝަރީކު ނުކުރުމެވެ. އެކަލާނގެ ރަސްކަންފުޅު ފިޔަވައި އަޅުކަން ކުރަން އެކަށޭނަ އެހެން އެއްވެސް ފަރާތެއްނެތުމެވެ. އެކަލާނގެ ޒާތުފުޅާއި ސިފަފުޅުތަކުގައި އެހެން އެއްވެސް ފަރާތަކާ އެއްފަދަވުމެއް ނެތުމެވެ. محمد صلى الله عليه وسلم އަކީ އެކަލާނގެ އެންމެ ފަހުން ފޮނުއްވި ރަސޫލާއެވެ. އަދި ނަބިއްޔާއެވެ. އަޅުގަނޑުގެ ގާތުގައި އިސްލާމް ދީނާއި ކްރިސްޓިޔަނިޓީއާ ދެމެދުގައިވާ އިމްތިޔާޒަކީ މިއީއެވެ.\nޕްރޮފެސަރ ޚޫރަޝީދު އަޙްމަދު އިސްލާމް ދީނުގެ ތަޢާރުފްގައި ލިޔުއްވާފައިވާ މަޒްމޫނެއްގައި ފާޅުކުރައްވާފައިވާ ޚިލާފުޅަކަށް އަޅުގަނޑު ހިތުގެ އަޑިން ތާޢީދުކުރަމެވެ. ދުނިޔޭގެ ވަރަށް ގިނަ ދީންތަކާއި ނަޒަރިއްޔާތަކުގައި ހަމައެކަނި އެއްފަރާތަކަށް ބުރަވެފައިވަނީ ވަރަށް ބޮޑަށެވެ. ބައެއް ފަރާތްތަކުން މާބޮޑަށް ރޫޙާނިއްޔަތުގެ ފަރާތަށް ސަމާލުކަންދީ މާއްދީކަންތައްތައް ނުވަތަ ދުނިޔަވީ ކަންތައްތައްވަނީ ހަދާންނައްތާލާފައެވެ. އެދީންތަކާ ނަޒަރިއްޔާތަކުގައި ދުނިޔެއާމެދު ބަލާފައިވަނީ ވަހްމީ ތަނެއްކަމުގައެވެ. އިންސާނާގެ ލޮލުގައި އެޅުވިފައިވާ އަނދުނެއްކަމުގައެވެ. އަނެއްކޮޅުން ބައެއް ފަލްސަފާތަކުގައި ވަނީ ހުރިހާ އަޚްލާޤީ އަގުތަކަކާ އިންކާރުކޮށް އެކަންތަކަކީ ޚިޔާލީ ފުލޯކު ވާހަކަ ތަކެއްކަމުގައި ބަޔާންކޮށްފައެވެ. އެނގިވަޑައިގަންނަވާނެ ފަދައިން މިދެގޮތުން ކުރެ ކޮންމެ ގޮތަކީވެސް ޙައްދު ފަހަނަޅާފައިވާ ގޮތެކެވެ. އެއިން ކޮންމެ ގޮތެއްގައިވެސް ވަނީ ގެއްލުމާއި ހަލާކެވެ.\nއެ ޚިޔާލުތަކުގެ އަހުލުވެރިންވަނީ އިންސާނިއްޔަތުގެ އަމާންކަމާއި ހިތްހަމަޖެހުމާއި ފުއްދުންތެރިކަން ވިއްސިވިހާލިކޮށް ވީރާނާކޮށްފައެވެ. ހިތާމައަކީ އެތިލަފަތުގެ ދެކޮޅު އެއްވަރުނުވުން މިއަދާ ހަމަޔަށްވެސް ދެމިއޮތްކަމެކެވެ."\nއަޅުގަނޑު ފަރަންސޭސި ސައިންޓިސްޓެއް ކަމުގައިވާ ޑޮކްޓަރ ޑީޑޮގްބީއާވެސް އެއްބަސްވަމެވެ.\n"މާއްދިއްޔަތަށް އަޅުކަން ކުރުމުގެ މައްޗަށް ބިނާވެފައިވާ ޒަމާނީ ތަހުޒީބުގައި ވަނީ ޙައްދުފަހަނަޅައި ދިއުމާއި، އެއްފަރާތަކަށް ބުރަވުމެވެ. އެއީ އާދަޔާ ޚިލާފު ގެެއްލުން ހުރިކަމެކެވެ. ރޫޙާނީ އަގުތައް ދިރުވުމަށްޓަކައި އެއާ އެއްފެންވަރެއްގައި ޙަރަކާތްތަކެއް ނުހިންގިއްޖެ ނަމަ ދުނިޔެއަށް ކުރިމަތި ލާންޖެހޭނީ ވަރަށް ބިރުވެރި ޙާލަތަކާއެވެ."\nލޯޑްރަސުލް ވިދާޅުވާ ގޮތުގައި ކްރިސްޓިޔަނިޓީވަނީ ޙައްދުފަހަނަޅައި ދިއުމުގެ ސަބަބުން (ރުހްބާނިއްޔަތުގެ ފަރާތަށް ދިއުމުގެ) ކަނޑައެޅިގެން ހުރި ގޯހެއް ހަދައިފައެވެ. އަނެއްކޮޅުން ޒަމާނީ ތަހްޒީބުއޭގެ ހުރިހާ ބުރަދަނެއް ތިލަފަތުގެ އަނެއްކޮޅަށް ލުމުގެ އަނިޔާ ވަނީ ކޮށްފައެވެ. އޭނާ ލިޔުއްވައެވެ.\n"އަހަރެމެން ދިރިއުޅުމުގެ ބޭރުފުށުގެ އޮނިގަނޑު ތައްޔާރުކޮށްފައި ވަނީ ރީތިކޮށް އަދި އެހާމެ ފާޑުވެރިކަމާއެކުގައެވެ. ނަމަވެސް އެތެރެފުށުގެ އެންމެ މުހިންމު ބޭނުންތައް ފުރިހަމަކުރުމާ މެދު އަހަރެމެން ވަނީ ފަރުވާކުޑަކޮށްލާފައެވެ. އަހަރެމެން ހެދީ ރީތިޗާލު ބިއްލޫރި ތައްޓެކެވެ. އަހަރެމެން ވަނީ އޭގައި ވަރަށް ރީތިކޮށް ކުރެހުން އަޅައި ޒީނަތްތެރިކޮށްފައެވެ. އެތަށީގެ ބޭރު ސާފުތާހިރުކޮށް ބެހެއްޓުމަށްވެސް އަހަރެމެން ފަރުވާތެރިކަން ބަހައްޓަމުއެވެ. ނަމަވެސް އެތަށީގެ އެތެރޭގައި ހުރި ރަހަމީރު ޒަހަރާ މެދަކު ފަރުވާލެއް ނުބަހައްޓަމުއެވެ. އަހަރެމެން ޢިލްމީ ހުރިހާ ޤާބިލިއްޔަތަކާއި މުލައްދަނޑީގެ ހުރިހާބާރެއް ހޭދަކުރަނީ ހަމައެކަނި ޖިސްމާނީ އަރަމާއި މަޖާ ހޯދުމަށެވެ. ނަމަވެސް ފުރާނަ ގޮވާ ގޮވުންތަކަށް ފަރުވާލެއް ނުބަހައްޓަމުއެވެ. ރޫޙްވަނީ އެކުވެރިޔެއް އެހީތެރިއެއް ނެތިދޫކޮށްލާފައެވެ."\nމިއާ ޚިލާފަށް، އިންސާނާގެ ދިރިއުޅުމަށް އިސްލާމްދީން ދައްކާފައިވަނީ މެދުމިނުގެ ގޮތެކެވެ. އެއްވެސް އަތަކަށް ބުރަވެފައިނެތް ޢަމަލީ ތާވަލެކެވެ. އިސްލާމްދީންވަނީ މާއްދިއްޔަތާއި ރޫޙާނިއްޔަތުގެ ތިލަފަތުގެ ދެކޮޅު އެއްވަރުކޮށްފައެވެ. އެދެބައިންކުރެ އެއްބައެއްވެސް ހަނދާން ނައްތާލާފައެއް ނުވެއެވެ. އިސްލާމްގެ މާނައަކީ ކިޔަމަންތެރިކަމެވެ. މާތް ﷲ އަށް ކިޔަމަންތެރިވެ ބޯލެނބުމެވެ. އެކަލާނގެ ކަނޑައަޅުއްވައިފައިވާ ޤާނޫނުތަކަށް ތަބާވުމެވެ. އެކަލާނގެ ޚަލްޤްތަކުންނަށް ހެވާއި ލާބަ އެދުމެވެ. މުޖްތަމަޢުގެ ފައިދާއަށާއި، މުޖްތަމަޢުގެ އިސްލާޙަށް ވިސްނުމެވެ.\nކްރިސްޓިޔަނިޓީއާއި، މިޒަމާނުގެ ތަހުޒީބާއި، އިސްލާމްދީން އަޅާބެލުމުގެ ގޮތުން ދިރާސާކުރުމުން އަޅުގަނޑުގެ ހިތަށް ހަމަޖެހުން ލިބިއްޖެއެވެ. އަޅުގަނޑުހިތުގެ އެންމެ އަޑިން އިސްލާމްދީން ޤަބޫލްކޮށްފީމެވެ. ތެދުވެރި މުސްލިމެއްގެ ގޮތުގައި އިސްލާމީ ޤާނޫނަށް ބޯލަނބައި ތަބާވެއްޖެއީމެވެ.\nއިސްލާމްދީން އަޅުގަނޑަށް ދަސްކޮށްދީފައިވަނީ، ނިކަމެތީންނަށާއި ފަޤީރުންނަށް އެހީފޯރުވުމަށެވެ. އެބައިމީހުންގެ ބޭނުންތަކާމެދު ވިސްނުމަށެވެ. އެކަމުގައި ފަރުވާ ކުޑަނުކުރުމަށެވެ. އަޅުގަނޑުދެކެނީ އަޅުގަނޑަކީ އިންތިހާދަރަޖައިގެ ނަސީބުވެރިއެއް ކަމުގައެވެ. އެކަލާނގެ އަޅުގަނޑަށް ދެއްވި ދެއްވުންތަކާ މެދު އަޅުގަނޑު މިހިރީ ރުހިގެންނެވެ. އެދެއްވުންތަކުން ފުއްދައިގެންނެވެ. އެއީ ރެއާއި ދުވާލު އަޅުގަނޑުގެ މައްޗަށް އޮއްސަވަމުންގެންދަވާ ދަރުމަވަންތަ ކަމެވެ. އެކަލާނގެ ދީލަތިވަންތަ ކަމަށާއި އޯގާވަންތަކަމަށް އަޅުގަނޑު ޝުކުރުވެރިވަމެވެ. މިފިތުނަ ފަސާދައާއި ތަޅާފޮޅުންތަކުން ފުރިފައިވާ ދައުރުގައި އަޅުގަނޑު ބޭނުންވަނީ ހަމައެކަނި އެކަލާނގެ ދެއްވާ މަދަދެވެ. އަޅުގަނޑު އެކަލާނގެ ހަޟުރަތަށް ދުޢާކުރަނީ ކެތްތެރިކަމާއި ހިފެހެއްޓުންތެރިކަމާއި، ލޯބިދެއްވުންއެދިއެވެ. ޞުލްޙަ މަސަލަސްކަން އާއްމުވެފައިވާ ދުނިޔެއެއް ބިނާކުރުމަށެވެ.\nއަޅުގަނޑު ފާހަގަކޮށްލާން ބޭނުންވާ އަނެއް ކަމަކީ ކީރިތިޤުރްއާނުގައި ގޮވާލައްވާފައިވާ އެތައްކަމެއް މިހާރުގެ ބައިބަލްވެސް ތަސްދީޤުކޮށްދޭކަމެވެ. މިސާލެއްގެ ގޮތުން ދަންނަވާނަމަ މާތްﷲއަށް ބޯލަނބައި ކިޔަމަންވުމެވެ. މީހުންގެ މެދުގައި އޮންނަންޖެހޭ އެއްބަނޑުއެއްބަފާކަމާއި، ހަމަހަމަކަމެވެ. މަރުވުމަށްފަހު އަލުން ފޮނުއްވޭނޭ ކަމަށާއި، މަޙްޝަރު ދުވަހަށް އީމާންވާންޖެހޭޖެހުމެވެ. އެހެންކަމުން އަޅުގަނޑު ދެކޭގޮތުގައި ސަލާމްލެއްވި ޢީސާގެ ފާނުގެ މައްޗަށް ހަޤީޤީ މާނައިގައި އަޅުގަނޑަށް އީމާންވެވުނީ އަޅުގަނޑު އިސްލާމްދީން ޤަބޫލުކުރުމުންނެވެ. ކްރިސްޓިއަނެއްގެ ނަމުގައި ހުރިއިރަކުނޫނެވެ.\nދެން އަޅުގަނޑު މިބަޔާންކުރަނީ އިސްލާމްދީނަށް އަޅުގަނޑުގެ ހިތް ލަނބާލި ސަބަބުތަކުގެ ކުރު ޚުލާސާއެކެވެ.\nއިސްލާމްދީނަކީ ކްރިސްޓިޔަންދީނާ އަޅާ ބަލާއިރު ބުއްދީގެ ހަމަތަކަށް މާބޮޑަށް ފެތޭ، ވިސްނައިގަތުން ފަސޭހަ މަންޠިޤީހަމަތަކާ އެއްގޮތް، އަމަލު ކުރުމުގައި އެއްވެސް ދައްޗެއްނެތް، ސާދާދީނެކެވެ.\nއިސްލާމީ އަޅުކަމުގައި މާތްﷲ އާއި އިންސާނާއާ ސީދާ ގުޅުވައިދެއެވެ.\nއިސްލާމް ދީނުގައި މާތްﷲ ގެ ތަޞައްވުރު ވަނީ އެކަލާނގެ ޒާތުފުޅާ އެކަށޭނަ މަތިވެރި ގޮތެއްގައެވެ.\nއިސްލާމީ އަޅުކަމުގައި ދިރުން ހުރުމާއި ފުރިހަމަވުމުގެ އިޙްސާސް އެކުލެވިފައިވެއެވެ. އެއީ ކްރިސްޓިޔަން އަޅުކަން ފަދައިންފުރިހަމަނުވާ ކަންތައްތަކެއް ނޫނެވެ.\nކީރިތި ޤުރްއާން އުނގަންނައި ދޭގޮތުގައި އިސްވެދިޔަ ހުރިހާ ސަމާވީ ފޮތްތަކަކީ މާތްﷲ ބާވައިލެއްވި މުގައްދަސް ފޮތްތަކެއްކަމުގައި މުސްލިމުން ޤަބޫލުކުރެއެވެ. (މިހާރު އެފޮތްތައް ވަނީ ބަދަލުކޮށްފައެވެ.) ކީރިތި ޤުރްއާންވަނީ އެއްވެސް ކަހަލަ ބަދަލެއް ނައިސް އެފޮތްބާވާލެއްވި ގޮތަށް ރައްކާތެރި ކުރެވިގެންނެވެ. އިސްވެދިޔަ ރަސޫލުންނާ އެބޭކަލުންނަށް ބާވާލެއްވި ފޮތްތައް ތަސްދީޤުު ކޮށްކޮށެވެ.\nނޯޓު: މިއީ 1998 ވަނަ އަހަރު އަބްދުﷲ ފާރޫޤް ޙަސަން ލިޔުއްވާފައިވާ ފޮތް "އަހަރެމެން ޚިޔާރުކުރީ އިސްލާމް ދީން"އިން ނަގާފައިވާ ލިޔުމެކެވެ.


ޖަހަންނަމައިގެ އަހުލުވެރިންގެ މަގުން ނުހިނގާށެވެ. – DhiSalafiyyah\nޖަހަންނަމައިގެ އަހުލުވެރިންގެ މަގުން ނުހިނގާށެވެ.\n04/08/2015 އަޚްލާޤްއަލްއަޚް އަބޫ ފުޟައިލު މުއުތަމިން އަޙްމަދު\nالحمد لله رب العالمين والصلاة والسلام على أشرف المرسلين وبعد:\nމާތް ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމަ މައްކާގެ މާތް ބިމުގައި ތޭރަ އަހަރު ވާނދެން ﷲގެ ދީނަށް ގޮވާލެއްވުމުގައި ހޭދަކުރެއްވިއެވެ. ނަމަވެސް އެކަލޭގެފާނަށް މައްކާގެ މުޝްރިކުންގެ އަނިޔާވެރިކަމާއި ދުއްތުރާ ބޮޑުވުމުގެ ސަބަބުން އެބިން ދޫކުރައްވަން މަޖުވޫރުވިއެވެ. ﷲގެ އަމުރުފުޅަށް އެކަލޭގެފާނު މަދީނާއަށް ހިޖުރަ ކުރެއްވިއެވެ.\nއެކަލޭގެފާނު މަދީނާއަށް ހިޖުރަކުރެއްވުމަށްފަހު ހިޖުރައިން ދެވަނައަހަރު ބަދުރު ހަނގުރާމަ ކުރެއްވިއެވެ. ތިންސަތޭކަ ތޭރަ ޞަޙާބީ ބޭކަލުންނާއި އެކު ނުކުމެވަޑައިގެން މައްކާގެ އެއްހާސް މުޝްރިކުންނާ ކުރިމަތިލައްވާ މުޝްރިކުންތަށް ބަލިކުރެއްވިއެވެ. ﷲތަޢާލާ މުސްލިމުންނަށް ނަޞްރު ދެއްވިއެވެ.\nއަދި އެއާއި ޖެހިގެން އައި އަހަރު، ހިޖުރައިން ތިންވަނަ އަހަރުގައި އެކަލޭގެފާނު އުޙުދު ހަނގުރާމަ ކުރެއްވިއެވެ. މިހަނގުރާމައަށް ރަސޫލުﷲ ޞައްލަﷲ ޢަލައިހި ވަސައްލަމަ ނުކުމެވަޑައިގަތީ އެއްހާސް ހަނގުރާމަވެރިންނާއި އެކުއެވެ. އޭގެތެރެއިން ތިންބައިކުޅަ އެއްބައި، މުނާފިޤުންގެ ވެރިޔާ ޢަބްދުﷲ ބުން އުބައްޔު ބުން ސަލޫލްގެ ވަސްވާހަށް ހަނގުރާމައިން ފަހަތައްޖެހި މުސްލިމުންގެ ސަފުތަކާއި ވަކިވެގެން ދިޔައެވެ. ރަސޫލުﷲ ޞައްލަﷲ ޢަލައިހި ވަސައްލަމަ އެމަދު މީސްކޮޅައިގެން މުޝްރިކުންގެ ތިންހާސް މީހުންގެ ލަޝްކަރާ ކުރިމަތިލައްވާ އެބައިމީހުން ބަލިކުރެއްވިއެވެ. ﷲތަޢާލާ މުސްލިމުންނަށް ނަޞްރު ދެއްވިއެވެ.\nއަދި އޭގެ އެއް އަހަރު ފަހުން، ހިޖުރައިން ފަސްވަނަ އަހަރުގައި ރަސޫލުﷲ ޞައްލަﷲ ޢަލައިހި ވަސައްލަމަ އަޙްޒާބު ހަނގުރާމަ ނުވަތަ ޚަންދަނގު ހަނގުރާމަ ކުރެއްވިއެވެ. މިހަނގުރާމައިގައި ރަސޫލުﷲ ޞައްލަﷲ ޢަލައިހި ވަސައްލަމަ އާއި އެކު ބައިވެރިވެ ލެއްވީ ތިންހާސް އަޞްޙާބު ބޭކަލުންނެވެ. ކާފަރުންގެ ލަޝްކަރުގައި ދިހަ ހާސް މުޝްރިކުން ތިއްބެވެ. މުޝްރިކުންގެ އެލަޝްކަރު ބަލިކުރައްވާ ﷲތަޢާލާ މުސްލިމުންނަށް ނަޞްރު ދެއްވިއެވެ.\nއަދި އޭގެ އެއްއަހަރު ފަހުން، ހިޖުރައިން ހަތްވަނަ އަހަރުގައި ރަސޫލުﷲ ޞައްލަﷲ ޢަލައިހި ވަސައްލަމަ ޚައިބަރުގައި ހަނގުރާމަ ކުރެއްވިއެވެ. ﷲތަޢާލާ އެކަލޭގެފާނަށް ނަޞްރު ދެއްވާ ކާފަރުންގެ މައްޗަށް މުސްލިމުންނަށް ގަދަކަންދެއްވިއެވެ.\nއަދި އޭގެ އަނެއްހަރު، ހިޖުރައިން އަށްވަނައަހަރުގައި ނިކަމެތިކަމާއެއްކޮށް ރަސޫލުﷲ ޞައްލަﷲ ޢަލައަހި ވަސައްލަމަ އާއި އެކަލޭގެފާނުގެ އަޞްޙާބު ބޭކަލުން ބޭރުކޮށްލެވުނު ރަށް، މައްކާ ފަތަޙަ ކުރެއްވުމުގެ މަތިވެރި ނަޞްރު މުސްލިމުންނަށް ލިބިގެން ދިޔައެވެ.\nއިސްވެ ދެންނެވުނީ ރަސޫލުﷲ ޞައްލަﷲ ޢަލައިހި ވަސައްލަމަ ދުނިޔޭގައި ހުންނަވަނިކޮށް މުސްލިމުންނަށް ﷲތަޢާލާ ދެއްވި ނަސްރާއި ކާމިޔާބުގެ ވާހަކައެވެ. އެހެން ނަމަވެސް ރަސޫލުﷲ ޞައްލަﷲ ޢަލައިހި ވަސައްލަމަގެ މޫރިތި ސީރަތުގެ ރަން ޞަފްޙާ ތަކުގައި މިދުވަސްތައް ފާހަގަކޮށް، މިދުވަސްތަކުގައި ޚާއްޞަ އުފާފާޅުކުރުންތަށް ފާހަގަކުރެއްވިކަމަށް ފެންނާކަށް ނެތެވެ. އަދި އެކަލޭގެފާނުގެ ޞަޙާބީންވެސް އަދި އޭގެފަހުގައި އެކަލޭގެފާނަށް އިޙްސާންތެރިކަމުގައި ތަބަޢަވީ އެއްވެސް ބޭކަލަކު މިދުވަސްތައް ފާހަގަކުރެއްވިކަމެއް ފެންނާކަށް ނެތެވެ.\nދެން އެއަށްފަހުގައި ހިޖުރައިން އެގާރަވަނަ އަހަރުގެ ރަބީޢުލް އައްވަލް މަހުގެ ބާރަވަނަ ދުވަހު ރަސޫލުﷲ ޞައްލަﷲ ޢަލައިހި ވަސައްލަމަ އަވަހާރަވުމުގެ ހިތާމަވެރި ޙާދިޘާ މުސްލިމުންނާއި ކުރިމަތިވިއެވެ. ނަމަވެސް މުސްލިމުން ހިތްވަރު އެލުވާނުލާ އިސްލާމްދީނަށް ނަޞްރުދީ ﷲގެ އެއްކައުވަންތަކަން ބިންމަތީ ފެތުރެއްވުމަށްޓަކައި ކުރަމުންއައި މަސައްކަތަކަށް ކުޑަވެސް ހުއްޓުމެއް ނުގެނުއްވައެވެ.\nނަތީޖާއެއްގެ ގޮތުން ﷲ ތަޢާލާ ޞަޙާބީ ބޭކަލުންގެ އަތްމައްޗަށް ހުޅަނގާއި އިރުމަތި ފަތަޙަ ކޮށްދެއްވިއެވެ. ފާރިސީންނާއި ރޯމަނުންގެ ބިޔަ ލަޝްކަރުތަކާއި ދެކޮޅަށް އެބޭކަލުން ހަނގުރާމަކުރައްވާ ނަޞްރު ހޯއްދެވިއެވެ. ނަމަވެސް އެއިން އެއްވެސް ބޭކަލެއް، އެއިން އެއްވެސް ކާމިޔާބީއެއް އެއީ ޢީދަކަށް ހަދައި އެދުވަސްތައް ފާހަގަކުރެއްވި ކަމަކަށް ތާރީޚުން ފެންނާކަށް ނެތެވެ.\nއިސްވެ ދެންނެވުނީ އުންމަތުގެ އެންމެ ހެޔޮ މީސްތަކުންނަށް ލިބިގެންދިޔަ ކާމިޔާބީއެވެ. އެބޭކަލުން އެ ކާމިޔާބީތައް އަހަރުން އަހަރަށް ފާހަގަކޮށްފައި ނެތްއިރު، މިހާރުގެ މުސްލިމުންނަށް މިޘަޤާފަތް އައިސްސާވަނީ އަޅެފަހެ ކޮންތާކުންބާވައެވެ.\nއެހެންކަމުން އެނގި ފާޅުވެގެން ދަނީ މިކަންކަމުގެ ފެށުން އައިސްފައި ވަނި ކާފަރުގެ ކިބައިން ކަމެވެ. އަދި އެކާފަރުން މިކަންކަން މުސްލިމުންގެ މެދުގައި ފަތުރަމުންދަނީ އެމީހުންގެ ލަނޑުދަނޑިތަކެއް ހާޞިލުކުރުމުގެ މަޤްޞަދުގައެވެ. އެއީ މުސްލިމުންގެ ހިތްތަކުގައިވާ އީމާންތެރިކަން ބަލިކަށިކޮށް އެބައިމީހުންގެ އާދަކާދަތައް މުސްލިމުންގެ ތެރޭގައި ފަތުރާ އެބައިމީހުންގެ ހަންފެތުރުމަށްޓަކައެވެ. އަދި މުސްލިމުންގެ މެދުގައި ފާޙިޝްކަންތައްތަކާއި މުންކަރާތްތައް އާންމު ކުރުވުމަށްޓަކައެވެ. އަދި މުސްލިމުންލައްވާ އިސްރާފުކުރުވާ އެބައިމީހުން ފަޤީރު ކޮށްލުމަށްޓަކައެވެ.\nއެންމެހާ މުސްލިމުންނޭވެ! ކާފަރުން ހިނގާ މަގުތަކުން ނުހިނގާށެވެ. އެބައިމީހުންގެ މަގަކީ ޖަހަންނަމައިގެ މަގެވެ.\nﷲގެ ވަޙީ ބަސްފުޅުގައި ވެއެވެ.\nإِنَّ الَّذِينَ كَفَرُ‌وا وَصَدُّوا عَن سَبِيلِ اللَّـهِ قَدْ ضَلُّوا ضَلَالًا بَعِيدًا ﴿١٦٧﴾ إِنَّ الَّذِينَ كَفَرُ‌وا وَظَلَمُوا لَمْ يَكُنِ اللَّـهُ لِيَغْفِرَ لَهُمْ وَلَا لِيَهْدِيَهُمْ طَرِ‌يقًا ﴿١٦٨﴾ إِلَّا طَرِ‌يقَ جَهَنَّمَ خَالِدِينَ فِيهَا أَبَدًا ۚ وَكَانَ ذَٰلِكَ عَلَى اللَّـهِ يَسِيرً‌ا ﴿١٦٩﴾\n﴿النساء: ١٦٨-١٦٩ ﴾\nމާނައީ: “ހަމަކަށަވަރުން، ކާފިރުވެ، ﷲގެ މަގުން (މީސްތަކުން) އެއްކިބާކުޅަ މީހުން (ޙައްޤުގެ މަގުން) ދުރުވެގެންވާ މަގުފުރެދުމަކުން މަގުފުރެދިއްޖެކަން ކަށަވަރެވެ. ހަމަކަށަވަރުން، ކާފިރުވެ އަދި އަނިޔާވެރިވި މީހުންނަށް، ﷲތަޢާލާ ފާފައެއް ނުފުއްސަވާނެތެވެ. އަދި، އެއްވެސް މަގަކަށް އެއުރެންނަށް އެއިލާހު މަގެއް ނުދައްކަވާނެތެވެ. ޖަހަންނަމައިގެ މަގަށް މެނުވީއެވެ. އެއުރެން އެތާނގައި އަބަދަށް ދެމިތިބެނިވި ގޮތުގައެވެ. އެކަންތައް ﷲއަށް ދާދި ފަސޭހަކަމެއް ކަމުގައިވެއެވެ.”\nوصلى الله وسلم على محمد و آله صحبه.


SunOnline: #SUN VAAHAKA: Magey Haggei - Episode 2\nމަގޭ ޙައްޤެއް - 2\nމަރިޔަމް ހިމްނާ (ހިމީ) 07 Apr 2021, 09:23\nއެތެރޭގައި އޮތް އެނދުގައި އޮތް މެދު އުމުރުގެ ފިރިހެންމީހާގެ ތުންފަތް މަަށްޗަށް ސަޖަލް ފެނި ހިނިތުންވުމެއް ވެރިވިއެވެ. ސަޖަލްވެސް ހިނިތުންވެލަމުން އައިސް އެނދުކައިރީގައި މަޑުކޮށްލިއެވެ.\n"ބައްޕާ..." ސަޖަލް އެމީހާއަށް ގޮވައިލިއެވެ.\n"ދަރިފުޅު ނައިސްގެން އިނދެއިނދެފަ ޖަލިއްތަ ވެސް ހަމަ ދެންމެ ކުޑަކަމެއް ޖެހިގެން އެ ދިޔައީ..."\n"އެހެންތަ؟ ބިޒީކޮށް އުޅުނީމަ ލަސްވީ..." ސަޖަލްއަށް ބުނެވުނެވެ.\n"ދަރިފުޅު ނިތްކުރި މައްޗަށް ކިހިނެއްވެފަ؟" ކުއްލިއަކަށް ރަޝާދުގެ ނަޒަރު ހުއްޓުނީ ސަޖަލްގެ ނިތްކުރިމަތީގައި އަޅާފައިއިން މަލަން ކޮޅަށެވެ.\n"ވެއްޓި ޖެހިފަ..." ސަޖަލް ބުނެލިއެވެ. އޭނާ ހަމަޖެހިލައިގެން ހުރެ ޖަވާބު ދިނީ ރަޝާދަށް ޝައްކުކުރާނޭ އެއްވެސް ޖާގައެއް ނުލިބޭފަދަ ގޮތަކަށެވެ. އޭނާ މޫނު އަނބުރައިލީ އެމޫނަށް އަރާ ފައިބަމުންދިޔަ ކުލަވަރު ރަޝާދަށް ފަހުމް ވެދާނެތީއެވެ.\n"އެހެންވީމައޭ ދަރިފުޅު ކައިރީ ބުނަނީ ބަލައިގެން އުޅޭށޭ!" ރަޝާދު ބުނެލިއެވެ.\nރަޝާދަކީ ސަޖަލްގެ ބައްޕައެވެ. ސަޖަލްގެ މަންމަ ކާމިލާ ވަނީ ސަޖަލް ކުޑައިރު މި ދުނިޔެއާ އަލްވަދާޢު ކިޔާފައެވެ. ސަޖަލް ކުޑައިރު ބެލީ ބައްޕަ ފަރާތު ބޮޑުދައިތައެއް ކަމުގައިވާ ޖަލީލާއެވެ. ރަޝާދަކީ ލޭގެ ކެންސަރާ ހަންގުރާމަކުރަމުންދާ މީހެކެވެ. އޭނާ ހޮސްޕިޓަލުގައި ބޭއްވީ މީގެ ދެދުވަހެއް ކުރިން ހާލު ބޮޑުވެގެންނެވެ. ސަޖަލް ރަޝާދު ދެކެ އިންތިހާ ލޯބިވިއެވެ. ޖަލީލާވެސް ފުރަތަމަ އިންމީހާ މަރުވުމުން އެހެންމީހަކާ އިންނަންދެން އުޅުނީ ސަޖަލްމެން ގޭގައެވެ. އެހެންނަމަވެސް ދެވަނަ ކައިވެންޏެއް ކުރުމަށްފަހު، އޭނާ ވެސް ފިރިމީހާ ގެއަށް ބަދަލުވީއެވެ.\n"ޑޮކްޓަރު ބަލާފަ ބުނި ރަނގަޅިއްޔާ މާދަމާ ގެއަށް ދޫކޮށްލާ ވާހަކަ..." ކޮތަޅުން ކާއެއްޗެހި އަޅާފައި ހުރި ތަށިތައް ނަގަމުންދިޔަ ސަޖަލްއަށް ބަލައިލަމުން ރަޝާދު ވާހަކަދެއްކިއެވެ.\n"ޑޮކްޓަރު ބުނި ބޭސް ބަދަލުކުރާ ވާހަކަ ވެސް ... މިއަދު ރައުންޑަށް އައިސް ބޭސް ސިޓީ ލިޔެދިންތަ؟"\n"އާނ... ކަބަޑުތެރޭގަ އިންނާނެ ބޭސް ސިޓީ... ދަރިފުޅު ދެން ބޭރަށް ގޮސްފަ އަންނައިރު ބޭސްތައް ނަގައިގެން އަންނާތި އިނގޭ" ރަޝާދު ބުނެލުމާއެކު ސަޖަލް ބޭސް ސިޓީ ބަލައިލިއެވެ. އެއަށްފަހު އާއެކޭ ބުނެލިއެވެ.\nއެތައް ވާހަކައެއް ދެކެވުނު ނަމަވެސް، ސަޖަލް އޭނާ ވަޒީފާއިން ވަކިކުރި ވާހަކައެއް ރަޝާދު ކައިރީ ނުބުނެއެވެ. އެ ވާހަކަ ބުނެގެން ރަޝާދު ކަންބޮޑުވާކަށް ސަޖަލް ނޭދެއެވެ. އެރޭ ސަޖަލް ގެއަށް ދާން ނުކުތީ އެގާރަ ޖެހިފަހުން ބޮޑުދައިތަ ޖަލީލާ އައުމުންނެވެ.\nހޮސްޕިޓަލުން ނުކުމެގެން އޭނާ ހިނގައިގަތީ ހޮސްޕިޓަލުގެ ޕާކިން އޭރިޔާއާ ދިމާލަށެވެ. ރޭގައި ވާރޭ ވެހޭތީ ކޯޓު ނުގެނެވޭތީ އޭނާ ޓެކްސީގައި ގެއަށް ދިޔައީ ސައިކަލު އެތަނުގައި ބަހައްޓާފައެވެ. ސައިކަލަށް އަރަމުން ދިޔައިރު އޭނާގެ ފަހަތުން މީހަކު އަންނަމުން ދިޔަކަމެއް ސަޖަލްއަކަށް ނޭނގެއެވެ. ޕާކިން އޭރިޔާއަށް ވަންނަ ދިމާ އެއްފަރާތުގައި ހުރި ގަސްތަކު ކައިރިއަށް އާދެވުނު ތަނާ، ކޮންމެވެސް މީހަކު އޭނާގެ އަނގަމަތީގައި އަތްއަޅާ، ގަސްތަކު ތެރެއަށް ވައްދައިފިއެވެ. ސަޖަލް ހަޅޭއްލަވަން ކުރި މަސައްކަތް ބޭކާރުވިއެވެ. އޭނާ ގަދަހަދަމުން ދިޔައީ، އެމީހަކުގެ ކިބައިން ސަލާމަތްވާށެވެ. އެތަނުގައި ހުރި ލައިޓްވެސް އަނދާފައި ހުރުމުގެ ސަބަބުން ތަނަށް ވެރިވެފައިވަނީ އަނދިރިކަމެވެ.\n"ސަޖޫ..." ސަޖަލްގެ ކަންފަތް ދޮށުގައި އެމީހަކު ބުނެލުމާއެކު، ސަޖަލްއަށް ދެލޯ ބޮޑުކޮށްލެވުނެވެ. އެއީ ރިއުމާންގެ އަޑެވެ.\n"ރި...އު... މާ... ން...." ސަޖަލް އުނދަގުލުން ބުނެލިއެވެ. އޭނާ ހަޅޭއްލަވަން މަސައްކަތް ކުރިއެވެ.\n"ހަޅޭއްލަވަންޏާ އަހަރެން ސަޖޫ ދުލެއްނުކުރާނަން... ހަޅޭއްނުލަވާނެކަމަށް ވަޢުދުވޭ..." ރިއުމާން އޭރުވެސް ހުރީ ސަޖަލްގެ ފުރަގަހުން ސަޖަލްގެ ގައިގައި ބައްދާލައިގެންނެވެ. އޭނާ ތުންފަތް ސަޖަލްގެ ކަންފަތާ ކައިރިކޮށްލުމުން ރިއުމާންގެ ހޫނު ނޭވާ ސަޖަލްގެ ކަނދުރާއަށް އެޅެންފެށިއެވެ. އެއާއެކު ސަޖަލްގެ ގައިން ހީބިހިނަގައިގެން ދިޔައެވެ. ރިއުމާން އޭރުވެސް ހުރީ އޭނާގެ، އެއް އަތުން ސަޖަލްގެ އަނގަމަތީގައި ހިފައްޓާލައިގެންނެވެ. އެ އަނދިރިގަނޑުގައި އެގޮތަށް ހުންނަންވުމުން ސަޖަލް ކަންބޮޑުވިއެވެ. އޭނާގެ ނޭވާ އަވަސްވެ މީހާ ދާހިތްލަން ފެށިއެވެ. ރިއުމާން އަނެއްކާވެސް ވާހަކަ ދެއްކިއެވެ.\n"އެއްބަސްތަ؟" ރިއުމާން ބުނެލިއެވެ.\nސަޖަލް ބޯ ޖަހައިލިއެވެ. އޭނާ ގަދަހަދަން މަސައްކަތް ކުރިނަމަވެސް، ރިއުމާންގެ ކިބައިން އޭނާއަށް ސަލާމަތެއް ނުވެވޭނެކަން އޭނާއަށް އެނގެއެވެ.\nރިއުމާން މަޑުމަޑުން ސަޖަލްގެ އަނގަމަތިން އަތް ދޫކޮށްލިއެވެ. އެއަށްފަހު އޭނާގެ އަތް ވެސް ސަޖަލްގެ އުނަގަނޑުން ދޫކޮށްލިއެވެ. ރިއުމާން އަތް ދޫކޮށްލިހެން ހީނުވެ ސަޖަލް ހަޅޭއްލަވައިގަތެވެ. އެއާއެކު ރިއުމާން އަނެއްކާވެސް ސަޖަލް ކައިރިއަށް ޖެހިލާ ސަޖަލްގެ އަނގަމަތީގައި އަތް އަޅައިލިއެވެ.\n"އަހަރެން ބުނީމެއްނު ހަޅޭއްނުލަވާށޭ... ސަޖޫއަށް އަޑެއް ނީވޭތަ؟" ރިއުމާން ބުނެލިއެވެ.\n"ދޫ... ކޮ...ށް... ލާ..." ސަޖަލް ބުނެލިއެވެ.\n"އަދިވެސް އަހަރެން ސަޖޫއަށް ފުރުސަތެއް ދޭނަން.ހަޅޭއްނުލަވާތި!" ރިއުމާން އަމުރު ކޮށްލިއެވެ. އަދި އޭނާ ސަޖަލް ދޫކޮށްލިއެވެ.\n"ރިއުމާން ކިހިނެއްވެގެންތަ ތިއުޅެނީ؟ އަހަރެން ފަހަތުން ފާރަލައިގެން މިތަނަށް ވެސް އައީތަ؟ ރިއުމާން މޮޔަވީތަ؟" ސަޖަލްއަށް ބުނެވުނެވެ. އެ އަޑުގައި ހަރުކަށިކަންވިއެވެ.\n"އާނ... އަހަރެން މޮޔަވެއްޖެ! ސަޖޫއަށް ނޭނގުނަސް އަހަރެން ސަޖޫދެކެ ވަރަށް ލޯބިވޭ..." ރިއުމާން ބުނެލިއެވެ.\n"ލޯބި... މީތަ ތިކިޔާ ލޯތްބަކީ... ބުނެބަލަ! މީތަ ތި ކިޔާ ލޯތްބަކީ؟ " ސަޖަލް އޭނާގެ ނިތުގައި އަޅާފައިވާ މަލަންކޮޅު ދައްކައިލަމުން ބުނެލިއެވެ.\n"އަހަރެން ކިތައް ފަހަރު މާފަށް އެދެފިންތަ؟ އެއީ އަހަރެން ގަސްތުގަ ކުރިކަމެއް ނޫންކަން ސަޖޫއަށް ވެސް އެނގޭނެ. ސަޖޫއަށް އެނގޭނެ އަހަރެން ސަޖޫއަށް ގަސްތުގަ ގެއްލުމެއް ނުދޭނެކަން... އެއަށްވުރެ ބޮޑަށް އަހަރެން ސަޖޫދެކެ ލޯބިވޭ..." ރިއުމާން ބުނެލިއެވެ.\n"ތީ ލޯތްބެއް ނޫން ރިއުމާން... ތިއަކަށް ނުކިޔާނެ ލޯތްބެއް... އެޓްލީސްޓް އަހަންނަށް ހަމަޖެހިލަން ފުރުސަތެއް ދީބަލަ! އަހަރެން ފަހަތުން ފާރަލައިގެން އަހަރެން އައި ތަނަކަށް އައިސް މިހާރު ތިޖަހަނީ ކޮންސަކަރާތެއް؟ ތީތަ ތިކިޔާ ލޯތްބަކީ؟" ސަޖަލް ގާތަށް ވެސް ރުޅި އަތުވެއްޖެއެވެ. އޭނާއަށް ވާހަކަ ދެއްކުނީވެސް ބާރަށެވެ. ސަޖަލް ފަސް އެނބުރުމާއެކު، ރިއުމާން އައިސް ސަޖަލްގެ ކުރި ބެއްދިއެވެ. އަދި އޭނާ ސަޖަލްގެ އަތުގައި ހިފައިލިއެވެ. ސަޖަލް ރިއުމާންގެ އަތް ފޮޅުވައިލިއެވެ. އެއަށްފަހު އޭނާ ވާހަކަ ދެއްކިއެވެ.\n"އަހަރެންގެ ގަޔަށް އަތް ނުލިޔަސް ރިއުމާންއަށް ވާހަކަ ދެއްކޭނެ!" ސަޖަލް ބުނެލިއެވެ.\n"މީ ލޯބި ނޫން ކޯންޗެއް ސަޖޫ؟ އަހަރެން ލޯބިވޭ ސަޖޫދެކެ. ވަރަށް ބޮޑަށް ލޯބިވޭ... ކީއްވެތަ ތިހެން ތިކަންތައް ކުރަނީ؟" ރިއުމާން ސަޖަލްގެ އަތުން ދޫކޮށްލަމުން ބުނެލިއެވެ. އޭރު އެ އަޑަށް ހިސާބެއްގެ މަޑުމޮޅިކަމެއް ވެރިވެއްޖެއެވެ.\n"ތީ... ތިއަށް ކިޔައީ އޮބްސެޝަން ރިއުމާން!. ތީ ލޯތްބެއް ނޫން...އަޑު އިވިއްޖެތަ؟ ތީ ތީ ލޯތްބެއް ނޫނޭ!" ސަޖަލް ބާރަށް ބުނެލިއެވެ. އެއަށްފަހު، އޭނާ ރިއުމާން އާ ދުރަށް ހިނގައިގަތެވެ. ރިއުމާންގެ މޫނުމަތީގައި ކުލަވަރުތައް ބަލާކަށް ސަޖަލް އެތަނުގައި ހުންނާކަށް ބޭނުމެއްނުވިއެވެ.\n"އަހަރެން މި ލޯބި ވާވަރަށް އެހެން އެއްވެސް މީހަކަށް ސަޖޫދެކެ ލޯތްބެއް ނުވެވޭނެ..." ރިއުމާން ހުރިތާ ހުރެފައި ބުނެލިއެވެ. އައި ރުޅީގައި އޭނާއަށް އަތުން އެތަނުގައި ހުރި ގަހުގައި ވެސް ޖަހައިލެވުނެވެ. އަތަށް ތަދުވިނަމަވެސް އޭނާ އެކަމަކަށް މާ ބޮޑު ސަމާލުކަމެއް ނުދިނެވެ. ސަޖަލްއަކީ ހަމައެކަނި އޭނާގެމީހެކެވެ. އޭނާގެ ޙައްޤެކެވެ.\nޖެހެމުންދިޔަ ތެތްފިނި ވައިރޯޅިތައް ސަޖަލްގެ ފަންއިސްތަށިގަނޑާ ސަމާސާކުރަމުން ދިޔައެވެ. ސައިކަލަށް އަރަމުން ސަޖަލް އޭނާގެ އިސްތަށިގަނޑު ކަންފަތް ދޮށަށް ލައްވައިލިއެވެ. އެއަށްފަހު، އޭނާ ސައިކަލު ސްޓާރޓް ކޮށްލިއެވެ. ލީ ފުންނޭވާއާއެކު، ސަޖަލް ބޭނުންވީ އޭނާގެ އެ ނުތަނަވަސްކަމެއް ކޮންމެވެސް ވަރެއްގެ ލުޔެއް ހޯދައިލަދިނުމަށެވެ. ސައިކަލުގައި ސަޖަލްއަށް ގެއަށް ދެވުނުއިރު އެގާރަ ގަޑި ބައިވަނީއެވެ.\nފެންވަރާލައިގެން ނުކުމެ ސަޖަލް އޭނާގެ ކޮޓަރީގައި ހުރި ސްޓަޑީ ޓޭބަލްގެ ކައިރީގައި ހުރި ގޮނޑީގައި އިށީނދެލިއެވެ. އެއަށްފަހު އޭނާ ލެޕްޓޮޕް ހުޅުވައިލިއެވެ. ވަޒީފާއަށް އިއުލާންކޮށްފައި ހުރި ތަންތަނާ އެތަންތަނުގެ ނަންބަރުތައް އޭނާ އެތަނުން ނޯޓު ފޮތެއް ނަގާ ނޯޓްކޮށްލިއެވެ. އެ މަސައްކަތުގައި ރޭގަނޑުގެ އެތައް ދަމެއް ސަޖަލް ހޭދަކުރިއެވެ.\nޖެހިގެން އައި ދުވަހު ހެނދުނު ސަޖަލް ހޮސްޕިޓަލަށް ދިޔުމުން އެކަމާ ބެހޭގޮތުން ރަޝާދު ސަޖަލްއާ ސުވާލުކުރިއެވެ.\n"ސަޖަލް ދަރިފުޅާ މިއަދު އޮފީހަށް ނުދަނީތަ؟"\n"ލައްޕަ ބައްޕާ... ބައްޕަ ކައިރީގައި މަޑުކޮށްލަން ބޭނުމީ..." ސަޖަލް ބުނެލިއެވެ. އޭނާ ބެލީ ލުއި ހިނިތުންވުމެއް އޭނާގެ ތުންފަތް މައްޗަށް ވެރިކޮށްލެވޭތޯއެވެ. ރަޝާދަށް ކިތަންމެ ސިއްރުކުރަން ބޭނުންވިޔަސް ސަޖަލްގެ މޫނުގެ ކުލަ އޮއްސިފައިވާތީ އެކަން ރަޝާދަށް ފާހަގަކުރެވުނެވެ. އެކަމާ ބެހޭގޮތުން ސުވާލުކުރަން އުޅެފައިވެސް ރަޝާދު އަޅައިނުލީ، އެ ދަރިފުޅު ބޭނުންވެއްޖެނަމަ އެކަމާ ބެހޭގޮތުން އަމިއްލައަށް ވާހަކަ ދައްކާނޭކަމަށް އޭނާއަށް ޤަބޫލުކުރެވޭތީއެވެ. އެ ދަރިފުޅު ބޮޑުވެފައިވުމުން އަމިއްލައަށް ވިސްނަންޖެހޭ ކަންތައްތައް ހުންނާނޭ ކަމަށް ރަޝާދު ޤަބޫލުކުރެއެވެ. ސަޖަލްއަކީ އަޚުލާޤު ރަނގަޅު ކުއްޖެއްކަން އޭނާއަށް އެނގެއެވެ. ވުމާއެކު ސަޖަލް ގޯސްމަގަކުން ނުދާނޭ ކަމުގެ ފުރިހަމަ ޔަޤީންކަން އޭނާއަށް އޮވެއެވެ. އެ ދުވަހު މެންދުރަށް އެއްޗެއް ކައްކައިލަން ސަޖަލްގެއަށް ގޮސްލިއެވެ.\nކައްކަން އުދާފައި އޭނާ މޭޒުކައިރީގައި ހުރި ގޮނޑީގައި އިށީނދެލިއެވެ. ފޯނަށް މެެސެޖެއް އައުމާއެކު، ސަޖަލްއަށް އެ މެސެޖް ހުޅުވައިލެވުނެވެ. އެ މެސެޖުގައި ލިޔެފައި އޮތް އެއްޗެއް ކިޔައިލި ސަޖަލްގެ ދެ ބުމަ ގާތްވިއެވެ. އޭނާއަށް ދޫކޮށްލެވުނީ ފުންނޭވާއެކެވެ.


Raees Nasheed Maakanaa show ge dhifaaugai!\nކުރީގެ ރައީސް އަދި ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު\nމަޝްހޫރު އެނިމޭޓެޑް ސީރީސް "މާކަނާ ޝޯ" އާއި ގުޅޭ ޝަކުވާއެއް ބަލާ ބްރޯޑްކާސްޓިން ކޮމިޝަނުން އެންގުންތަކެއް އަންގާފައިވަނިކޮށް، ކުރީގެ ރައީސް އަދި ރައްޔިތުންގެ މަޖިލީހުގެ މުހައްމަދު ނަޝީދު "މާކަނާ ޝޯ" ދިފާއު ކުރައްވައިފި އެވެ.\nބްރޯޑްކާސްޓިން ކޮމިޝަނުން ވަނީ ބްރޯޑްކާސްޓް ކުރުމުގެ ކުރިން ކޮންޓެންޓް ރަނގަޅަށް ބަލައި ގާނޫނުތަކާއި ގަވާއިދުތަކާ ހިލާފު ކޮންޓެންޓެއް ހިމެނޭނަމަ އެ ކޮންޓެންޓެއް އުނި ކުރުމަށްފަހު ނޫނީ ނުދައްކަން އެ ޝޯ ދައްކާ ރާއްޖެ ޓީވީއަށް، އަންގާފަ އެވެ.\nއެގޮތަށް އެންގީ ރާއްޖެ ޓީވީން ގެނެސްދޭ "މާކަނާ ޝޯ" ގައި ހުތުރު ބަހުރުވައިން ކޮންޓެންޓު ގެނެސްދީފައިވާތީ އާއި އާންމު ގޮތެއްގައި ވެސް "މާކަނާ ޝޯ" ގައި ހުތުރު ބަހުރުވަ ބޭނުން ކުރާކަން އެ ކޮމިޝަނަށް ފާހަގަ ކުރެވިފައި ވާތީ އަމިއްލައަށް އިސް ނަގައިގެން ބެލި މައްސަލައަކަށްފަހު އެވެ.\nއެކަމާއި ގުޅިގެން ރައީސް ނަޝީދު ކުރެއްވި ޓުވީޓެއްގައި ވިދާޅުވީ، "މާކަނާ ޝޯ" އަކީ ކުޑަކުދިން ޓީވީ ބަލާ ގަޑީގައި ދައްކާ ޝޯއަކަށް ނުވާ އިރު، އެ ޝޯގައި ބޭނުން ކުރާ ބަސްތައް ބޭނުން ކުރަނީ ޝޯގެ އާންމު ހަމައިގައި ކަމަށާއި، އެފަދަ ސަމާސާ ރާގެއްގައި ހިފަހައްޓާ، އާންމު ހަމަ ހިފަހައްޓާ ކަމަށް ދެކެ ވަޑައިގަންނަވ ކަމަށެވެ. އަދި މީޑިއާ ސެންސަރު ކުރުމުގައި ވަރަށް ވިސްނަން ޖެހޭނެ ކަމަށްވެސް އެ މަނިކުފާނު ވިދާޅުވި އެވެ.\nރައީސް ނަޝީދު ކުރެއްވި ޓުވީޓް\nބްރޯޑްކޮމުން ވަނީ މި އަހަރުގެ މާޗްމަހާއި އޭޕްރީލް މަހު ރާއްޖެ ޓީވީން ގެނެސްދިން މާކަނާ ޝޯގައި ހުތުރު ބަހުރުވަ ބޭނުން ކޮށްފައި ވާތީ އެ މައްސަލައާ ގުޅިގެން ރާއްޖެ ޓީވީއަށް ހަތަރު ފަހަރެއްގެ މަތިން ޖަވާބުދާރީވާން ފުރުސަތު ދީފަ އެވެ.\nމީގެ އިތުރުން "މާކަނާ ޝޯ"ގެ އެ އެޕިސޯޑްތަކުގެ ސަބަބުން ގައުމުގެ އިޖުތިމާއީ ފޭރާމަށް ކޮށްފާނޭ ނޭދެވޭ އަސަރުތައް ހުއްޓުވުމަށްޓަކައި ބްރޯޑްކާސްޓްކުރުމުގެ ގާނޫނާއި، ބްރޯޑްކާސްޓްކުރުމުގެ ގަވާއިދާއި ބްރޯޑްކާސްޓްކުރުމުގެ ކޯޑް އޮފް ޕްރެކްޓިސް އާ އެއްގޮތަށް "މާކަނާ ޝޯ" ޕްރޮގްރާމް މީގެ ފަހުން ބްރޯޑްކާސްޓްކުރުމަށާއި، ބްރޯޑްކާސްޓްކުރުމުގެ ގާނޫނާ އެއްގޮތަށް ނޫނީ އެ ޝޯތައް ދެން ނުދައްކަން ވެސް ބްރޯޑްކޮމްއިން ވަނީ އަންގާފަ އެވެ.\nމާކަނާ ޝޯގައި އާންމު ގޮތެއްގައި ސަމާސާކޮށް ފާޑު ކިޔާފައި ހުންނަނީ ރާއްޖޭގެ ސިޔާސީ ދާއިރާގައި ހިނގާ ކަންކަމަށާއި މީހުނަށެވެ. އޭގެ ތެރޭގައި ރައީސް ނަޝީދު ވެސް ހިމެނެ އެވެ.\nރައީސް މުހައްމަދު ނަޝީދު ރާއްޖެ ޓީވީ މޯލްޑިވސް ބްރޯޑްކާސްޓިން ކޮމިޝަން + މާކަނާ ޝޯ


Gaazee Baaree Vaki Kurumuge Massalla Committee Ah | Hathaavees\nގާޒީ ބާރީ ވަކިކުރުމުގެ މައްސަލަ ކޮމެޓީއަށް\nނޮވެމްބަރު 18, 2020 ހަތާވީސް އޮންލައިން\nގާޒީ ބާރީ: ފޮޓޯ / އަވަސް\nކްރިމިނަލް ކޯޓުގެ ކުރީގެ ގާޒީ އަދި މިހާރު ޖުވެނިއަލް ކޯޓުގެ ގާޒީ ކަމުގައި ހުންނެވި އަބްދުލްބާރީ ޔޫސުފު ފަނޑިޔާރުކަމުގެ މަގާމުން ވަކިކުރުމުގެ މައްސަލައާމެދު ގޮތް ނިންމުމަށް ޖުޑީޝަލް ސާވިސް ކޮމިޝަން (ޖޭއެސްސީ)ގެ ފަރާތުން ރައްޔިތުންގެ މަޖިލީހަށް ފޮނުވި މައްސަލަ ދިރާސާ ކުރުމަށް ޖުޑީޝަރީ ކޮމެޓީ އަށް ފޮނުވައިފިއެވެ.\nޖޭއެސްސީ އިން އިއްޔެ ބުނީ ގާޒީ ބާރީ އާއި ގުޅޭގޮތުން އެ ކޮމިޝަނުން ބަލާފައިވަނީ މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމް.އެމް.ޕީ.އާރް.ސީ) މެދުވެރިކޮށް ހިޔާނާތްތެރިވި ފައިސާއިން ގާޒީ ބާރީ މާލީ މަންފާ ހޯދާފައިވާ ކަމަށް ބުނެ ހުށަހެޅުނު މައްސަލައާއި، 2014ވަނަ އަހަރުގެ މެއި މަހުން ފެށިގެން 2018ވަނަ އަހަރުގެ ފެބްރުއަރީ މަހާއި ހަމައަށް ގާޒީ ބާރީ އަމަލީގޮތުން ވިޔަފާރީގެ ތެރޭގައި ހަރަކާތްތެރިވިކަމާއި، އެ މުއްދަތުގައި ޖޭއެސްސީ އަށް ހުށަހަޅާފައިވާ އެސެޓް ޑިކްލަރޭޝަން ފޯމުތަކުގައި، އެ ވިޔަފާރިން ލިބުނު އާމްދަނީ ހާމަކޮށްފައިނުވާ ކަމަށް ބުނެ ތަހުގީގު ކޮށްފައިވާ މައްސަލައެއް ކަމަށެވެ.\nއެގޮތުން އެ މައްސަލަތަކުގެ ތަހުގީގުގެ ތެރެއިން ކުރީގެ ނައިބު ރައީސް އަޙްމަދު އަދީބު ޢަބްދުލްޣަފޫރު އާއި ގާޒީ ބާރީ ގާތް ގުޅުމެއް އޮތްކަމާއި، ކްރިމިނަލް ކޯޓުގައި ހިނގި ބޮޑެތި ޝަރީއަތްތަކާ ގުޅިގެން އަދީބުގެ ކާރު ޕާކްކުރާ ގަރާޖުގައި އިތުރު ފަނޑިޔާރުންތަކަކާއެކު އަދީބާއެކު ބޭއްވި ބައްދަލުވުންތަކެއްގައި ގާޒީ ބާރީ ބައިވެރިވިކަން ފާހަގަކުރެވިފައިވާ ކަމަށް ޖޭއެސްސީން ބުނެއެވެ.\nއަދި، ކުރީގެ ރައީސް މުހައްމަދު ނަޝީދުގެ މައްޗަށް އުފުލުނު ޓެރަރިޒަމް ކުށުގެ ދައުވާގައި، ރައީސް ނަޝީދުގެ މައްޗަށް ހުކުމްކުރުމުގެ ކުރިން އެ މައްސަލައިގެ ހުކުމުގެ ކޮޕީއެއް އަދީބަށް ފޮނުވުމަށް ގާޒީ ބާރީ އެ ހުކުމް ދިންކަންވެސް ފާހަގަކުރެވިފައިވާ ކަމަށް ޖޭއެސްސީން ބުނެއެވެ.\nމީގެއިތުރުން ޝަރީއަތްތައް އެއިރު ސަރުކާރުން ބޭނުންވިގޮތަށް ނިންމާދިން ފަނޑިޔާރުންނަށް އިނާޔަތްތައް ދިންއިރު، ގާޒީ ބާރީ އަށް ފްލެޓެއް ބޭނުންވުމުން، އޭނާގެ އަނބިކަނބަލުންގެ ނަމުގައި ފްލެޓެއް ހަމަޖައްސައިދިނުމަށް ނިންމިކަން އެނގެން އޮތްކަމާއި، ހަމަ އެ ދުވަސްވަރު އަދީބުގެ ފަރާތުން 500,000.00 (ފަސް ލައްކަ) ދިވެހި ރުފިޔާ ބާރީ އަށް ދީފައިވާކަމަށް ވެސް ޖޭއެސްސީން ބުނެއެވެ.\nއަދި ބާރީގެ ނަމުގައި ރަޖިސްޓްރީކޮށްފައިވާ ފްލެޓް ގަތުމަށް އެޑްވާންސަށް 600،000.00 (ހަ ލައްކަ ރުފިޔާ) ނަގުދު ފައިސާއިން އޭނާ ދައްކާފައިވާއިރު، އެފައިސާއަކީ ބާރީ ނާޖާއިޒު ގޮތުގައި ހޯދައިފައިވާ ފައިސާ ކަމުގައި ކޮމިޝަނުން ކުރި ތަހުގީގަށް ފާހަގަވާ ކަމަށްވެސް ޖޭއެސްސީ އިން ބުނެފައިވެއެވެ.\nPrevious ރައީސް ސޯލިހުގެ އިހުލާސްތެރި މަސައްކަތަށް ގާސިމްގެ ހެޔޮ ދުއާ!\nNext ގޫގަލް "ލޫން ޕްރޮޖެކްޓުގެ" ބެލޫނެއް މިރޭ ދ. އަތޮޅަށް ތިރިކުރަނީ\nފުލުހުން ހިންގި އޮޕަރޭޝަނެއްގައި މަސްތުވާ ތަކެއްޗާއެކު6މީހަކު ހައްޔަރުކޮށްފި\nޑިސެމްބަރު 2, 2020\nރައީސްގެ އިލްތިމާސް: މަރުހަބާ ކިޔަން ދަރިވަރުން ނުނެރޭ!\nކަރަންޓީނުގެ މުއްދަތު 10 ދުވަހަށް ކުރުކޮށްފި\nއޮންލައިންކޮށް ކައިވެނި ކޮށްދިނުން ނިންމާލައި ކޯޓުގައި ކައިވެނިކޮށްދެނީ\nޗައިނާ އަދި އިންޑިއާގެ ސަފީރުންނާ ޝާހިދު ބައްދަލުކުރައްވައިފި


Ungoofaaru regional hospital ga vazeefaage furusath | Fainu Online\n20 އޮކްޓޯބަރު 2021, ބުދަ, 23:39\nއުނގޫފާރު ރީޖަނަލް ހޮސްޕިޓަލުން3ވަޒީފާގެ ފުރުސަތެއް ހުޅުވާލައިފިއެވެ.\nއެ ހޮސްޕިޓަލުން ކޮށްފައިވާ ވަކިވަކި3އިޢުލާނެއްގައި ބުނެފައިވަނީ، އެ ހޮސްޕިޓަލަށް ސީނިއަރ ކަސްޓަމަރ ރިލޭޝަން އޮފިސަރ، ސީނިއަރ ޕްރޮކިއުމަންޓް އޮފިސަރ އަދި ސްޓޯރ ކީޕަރ ގެ މަޤާމަށް މީހުން ބޭނުންވާކަމަށެވެ.\nއެގޮތުން، ސީނިއަރ ކަސްޓަމަރ ރިލޭޝަން އޮފިސަރ އަދި ސީނިއަރ ޕްރޮކިއުމަންޓް އޮފިސަރ ގެ މަޤާމަށް ޝައުޤުވެރިވާ ފަރާތްތަކުން މަޤާމަށް އެދި ހުށަހަޅަންޖެހޭ ތަކެތި ހުށަހެޅުމަށް ހަމަޖައްސާފައިވަނީ 27 އޮކްޓޯބަރ 2021 ވާ ބުދަ ދުވަހުގެ 13:30 ގެ ކުރިން، ރ. އުނގޫފާރު ރީޖަނަލް ހޮސްޕިޓަލުގެ އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް މެދުވެރިކޮށް ވެސް ބަލައިގަންނަ ގޮތަށް ވަނީ ހަމަޖެހިފައެވެ.\nމީގެ އިތުރުން ދެން ހިމެނޭ ސްޓޯރ ކީޕަރ މަޤާމަށް އެދި ހުށަހަޅަންޖެހޭ ތަކެތި ހުށަހަޅަންޖެހެނީ 25 އޮކްޓޯބަރ 2021 ވާ އަންގާރަ ދުވަހުގެ 13:30 ގެ ކުރިން، އެ ހޮސްޕިޓަލުގެ އޮފީހަށެވެ.\nރ. ވާދޫގައި މީދާ ހިފުމުގެ މުބާރާތެއް ބާއްވަނީ


Lava kiyuntheriyaa Adiya dhuvvi car accident vumun hayyarukoh, kafaalaathuge dhashun dhookohlaifi – adduLIVE\nއަދިތިޔާ ދުއްވި ކާރު އެކްސިޑެންޓްވެއްޖެ\n0 Mar 13, 2018, 11:37 ލިޔުނީ އިބްރާހީމް ފައިސަލް\nއިންޑިއާގެ ޒުވާން ލަވަކިޔުންތެރިޔާ އަދިތިޔާ ނާރަޔަން ދުއްވި ކާރު އެކްސިޑެންޓްވެ، ބަޔަކު އަނިޔާވި މައްސަލައާ ގުޅިގެން އޭނާ ހައްޔަރު ކުރުމަށް ފަހު، ކަފާލާތުގެ ދަށުން އިއްޔެ ދޫކޮށްލައިފަ އެވެ.\nއަދިތިޔާއަކީ އިންޑިއާގެ އެންމެ ކާމިޔާބު ފިރިހެން ލަވަކިޔުންތެރިންގެ ތެރޭގައި ހިމެނޭ އުދިތު ނާރަޔަންގެ ހަމައެކަނި ދަރިފުޅެވެ. ބޮލީވުޑްލައި ލަވަކީ ނަމަވެސް، މާ ބޮޑު މަޝްހޫރު ކަމެއް ލިބިފައި ނުވާ އަދިތިޔާ ވަނީ 2016 ގައި ރާއްޖެ ޓީވީ ނައިޓް ޝޯގައި ބައިވެރިވާން ރާއްޖެ ވެސް އައިސްފަ އެވެ.\nއޭނާ ވަނީ ބައެއް ފިލްމްތަކުގައި އެކްޓް ވެސް ކޮށްފަ އެވެެ.\nރިޕޯޓްތައް ބުނާ ގޮތުން އަދިތިޔާގެ ކާރު ވާސޯވާގައި އެކްސިޑެންޓްވީ، ރިކްޝާއަކާށ ޖެހިގެންނެވެ. މި ހާދިސާހައި އަދި އޭގައި ތިބި ދެ މީހަކަށް އަނިވުމުން، އެ މީހުން ހޮސްޕިޓަލަށް ގެންދިޔައީ ވެސް އަދިތިޔާ އެވެ.\nމި ހާދިސާގައި އޭނާ ހައްޔަަރުކޮށް 5،000 ރުޕީސްގެ ކަފާލާތުގެ ދަށުން ދޫކޮށްލި ނަމަވެސް، ތަހުގީގު ކުރިއަށްދާ ކަމަށް ފުލުހުން ބުންޏެވެ. އެގޮތުން އަދިތިޔާ ކާރު ދުއްވީ މަސްތުވެގެން އިނދެތޯ ބެލުމަށް އޭނާގެ ލޭ ނަގައި، ޓެސްޓްކޮށްފައިވާ ކަމަށް ފުލުހުން ބުންޏެވެ.\nދާދި ފަހުން އެއާޕޯޓެއްގެ ޓާމިނަލް ތެރޭގައި އެއާޕޯޓްގެ މުވައްޒަފަކާ އަދިތިޔާ ޒުވާބު ކުރާ މަންޒަރު ވެސް ދައްކުވައިދޭ ވީޑިއޯއެއް ލީކްވި އެވެ. އެ ފަހަރު މައްސަލައަކަށްވީ ކަނޑައަޅާފައިވާ އަދަދަށް ވުރެ އޭނާގެ ލަގެޖްތައް ބަރުވުމުން އެ ވާހަކަ ބުނުމުން މައްސަލަ ހޫނުވުމެވެ.\nކަލާޒް އިން މިހާރު ދައްކާ ކޮމެޑީ ޝޯ "އެންޓަޓައިންމަންޓް ކީ ރާތު" އިން އަދިތިޔާ ފެންނާނެ އެވެ.


Kureege footboalha thari"Ronaa" mihaaru kobaa?\nއާދަމް ލަރީފް (ރޮނާލްޑޯ)\nއެއްދުވަސްވަރެއްގައި އެތައް މުބާރާތެއް އެކި ދަނޑުތަކުގައި ލަރީފް (ރޮނާ) ކުޅެފައިވޭ\n22 ޖޫން 2021 - 15:52:59\nއުމުރުން 19 އަހަރުގައި ޕްރޮފެޝަނަލް ފުޓުބޯޅައިގެ ތެރެއަށް ނުކުމެ ފުރަތަމަ ފެނިލުމާއި އެކުހެން ފެށުނު އުންމީދުގެ އަލިވިލުމުގެ ފެށުމަކަށް ވެގެން ދިއައީ ފުޓުބޯޅަގައި އޭނަ ވިއްދާލި ފައެވެ. ގދ ހޯނޑެއްދޫ ، ދޮންދުނބުރި ، އާދަމް ލަރީފް (ރޮނާ) އަކީ ވަރަށް ތަފާތު, ހުނަރުވެރި މޮޅު ކުޅުންތެރިއެކެވެ. ދިވެހި ހުރިހާ ދަނޑެއްގައި ވެސް ފުޓުބޯޅައިގެ "ކިންގް" އެކެވެ.\n1999 ވަނައަހަރު ކާޑެއްދޫ އެއާޕޯޓް ގައި އޮތް ފުޓްބޯޅަ މުބާރާތަކީ ލަރީފްގެ ފެށުމެވެ. އެ މުބާރާތުގައި އޭނާގެ ޓީމު ހޯދި ކާމިޔާބު ގެ ސިއްރަކީ އޭނާ އެވެ. ޖެހިގެން އައި 2000 ވަނަ އަހަރު މަޑަވެލީ ގައި އޮތް މުބާރާތުގައި ލަރީފްގެ ކުޅުން ފެނިގެން ދިޔައީ ގިނަ ބަޔަކު ހައިރާން ކުރުވާ މިންވަރަށެވެ. އޭރުގެ ދުނިޔޭގައި އެއްވަނަ ކުޅުންތެރިޔާ ރޮނާލްޑޯގެ ނަމުން ދަނޑު ބޭރުން ގޮވަން ފެށި އެވެ. ކުޅުން މޮޅު ވެފައި ގޯލާ ރައްޓެހި ހަލުއި ކުޅުންތެރިޔަކަށް ވީމައެވެ. އެ މުބާރާތް ވެސް ލަރީފު ނުވަތަ ރޮނާލްޑޯ ގެ ޓީމުން ކާމިޔާބު ކުރި އެވެ. ނަތީޖާ އަކަށްވީ ދިވެހި ރާއްޖޭގެ މަޝްހޫރު ފުޓްބޯޅަ ކްލަބް ތަކުގެ ލޯ މި އުންމީދީ ކުޅުންތެރިޔާ އަށް އަމާޒު ވެގެން ދިޔުމެވެ. ނިއު ލެގޫންސް، ވެލެންސިއާ ފަދަ ޓީމުތަ ކުން ޖާގަ ލިބުމެވެ. " ރޮނާ "ގެ ނަން ފުރަތަމަ ޑިވިޝަނުން އިވިގެން ދިއުމެވެ. އުފަން ރަށުން ހެދި ތަމްރީނަށް ފަހު ފޮށި ތަންމައްޗާ އެކު މާލެއަށް ބަދަލުވެ ޒުވާން ރޮނާ ދިޔައީ ފުޓުބޯޅައިގައި ކުރިޔަށެވެ.5އަހަރު ވަންދެން ނިއު ލެގޫންސް ، ވެލެންސިއާ އަދި ހުއްރިއްޔާ ފަދަ މަޝްހޫރު ޓީމު ތަކަށް ކުޅެ ވަރަށް ރަނގަޅު ކާމިޔާބީތައް ވަނީ ހޯދާ ފައެވެ. އެގޮތުން އެ މުއްދަތު ފައި 2002 ވަނަ އަހަރު ގައި އެންމެ ގިނަ ގޯލް ޖެހި ކުޅުންތެރިޔާގެ މަގާމު ހޯދި އެވެ. އަދި އޭ އެފް ސީ ކަޕް ގައި ފުލް ޓީމު ގައި ހިމެނުނެވެ.\n2009 އެއް ނިމުނު އިރު ރޮނާ އަކީ ރާއްޖޭގެ އެންމެ މަޝްހޫރު ކުޅުންތެރިންގެ ލިސްޓް ގައި ހިމެނޭ އެއް ކުޅުންތެރިއެކެވެ. ކުރިން ފާހަގަ ކޮށްލެވުނު ޓީމު ތަކުގެ އިތުރުން އީގަލްސް އަދި މާޒީއާ ފަދަ ވަރުގަދަ ޓީމުތަކުގައި ކުޅެ ހޯދި ތަޖުރިބާ އާއި އެކު 2009 ވަނަ އަހަރު ގެ ވޯލްޑް ކަޕް ކޮލި ފައިން ގައި ރާއްޖޭ ތަމްސީލު ކުރާ ޓީމު ނުވަތަ ގައުމީ ޓީމުގައި އޭނާގެ ނަން ހިމެނުނެވެ.\nހަމަ އެކަނި ފުޓުބޯޅަ އަށް ހުސްވެ ހުރި ރޮނާ ކާމިޔާބީގެ ޗޭނަށް އެދުވަސް ވަރު އިތުރުވި އެންމެ ފާހަގަ ކޮށްލެވޭ އަނެއް ބޮޅަކީ އުމުރުން 22 އަހަރު ގައި ރާއްޖޭގެ 23 އަހަރުން ދަށުގެ ގައުމީ ޓީމު ގައި ހިމެނުމެވެ.\n2016 އާއި ހިސާބުން ކުޑަ ދުވަސްކޮޅެއް ވަންދެން ކުޅުމާއި ދުރަށް ޖެހިލި އިރު ރޮނާ ވަނީ ވަރަށް ގިނަ ކާމިޔާބީ ތައް ހޯދާ ފައެވެ. އެގޮތުން ފާހަނގަ ކޮށްލެވޭ ބައެއް ކާމިޔާބު ތަކަށް ނަޒަރު ހިންގާލާއިރު 2008 ވަނަ އަހަރު އެފްއޭ ކަޕް ގައި ވީބީ ސްޕޯޓްސް ކްލަބަށް ކުޅެ ޓީމު ޗެމްޕިިއަންކަން ހޯދި އިރު މުޅި މުބާރާތުގެ އެންމެ މޮޅު ކުޅުންތެރިޔާ ގެ މަގާމު ލިބުމުގެ އިތުރުން ރާއްޖޭގެ ގެ އެއްވަނަ ޑިވިޝަން ގެ ހުރިހާ ޓީމުތަކަށް އެކި ސީޒަން ގައި ނުވަތަ އެކި މުބާރާތް ތަކުގައި ޓްރާންސްފަ އުސޫލުން ކުޅެ ހޯދި ކާމިޔާބީތައް ހިމެނެއެވެ.\n2016 ގެ ފަހުކޮޅު ރޮނާގެ ވިސްނުން މުޅިން އެހެން ގޮތަކަށް ބައްޓަން ކޮށްލިއެވެ. މާލޭގެ މާހައުލުގައި އަބަދު އުޅުމުގެ ބަދަލުގައި ރާއްޖޭގެ ކޮންމެ ރަށެއްގައި ވެސް އެރަށެއްގެ ކުޅުންތެރިންނާއެކު މުބާރާތްތައް ކުޅެ އަތޮޅު ތެރެއިން ފުޓްބޯޅަ ކުޅުންތެރިން އުފެއްދުމެވެ.\nއެގޮތުން ބަލާއިރު ރޮނާ ވަނީ4އަހަރު ތެރޭގައި ރާއްޖޭގެ އަތޮޅު ތަކުގައި ބޭއްވި ވަރަށް ގިނަ މުބާރާތް ތަކުގައި ބައިވެރިވެ އެތައް ސަތޭކަ މެޗެއް ކުޅެފައެވެ. އެގޮތުން ބަލާއިރު އޭނާ އަކީ ރާއްޖޭގެ ރެކޯޑު ކަމަށް ވެސް ވުން އެކަށީގެންވެއެވެ. 2020 ނިމިގެން ދިޔައިރު ރޮނާ ކުޅުނު މުބާރާތް ތަކުގެ އަދަދު ވަނީ 100 އެރާފައެވެ. އަދި އޭގެ ތެރެއިން %75 މުބާރާތް ކާމިޔާބު ވުމުގެ އެންމެ މުހިންމު ކުޅުންތެރިޔައަކީ ރޮނާއެވެ.\nއާދަމް ލަރީފް (ރޮނާ) ގެ ފުޓްބޯޅަ ޙަޔާތުގެ ވާހަކަ "ސީއެން އެމް" އާއި ހިއްސާ ކުރަމުން އޭނާ ބުނީ މުޅި ރާއްޖޭގައި އޭނާ ފުޓްބޯޅަ ނުކުޅޭ ދަނޑެއް މަދުވާނެ ކަމަށެވެ. އަދި އެއްފަހަރާ ގިނަ މުބާރާތް ކުޅުނު މީހަކަށް އޭނާ ވާނެ ކަމަށެވެ.\nރޮނާލްޑޯ ދަސްކުރާ ކުދީން ތަކަކާ އެކު\n"އެއް ދުވަސް ވަރެއްގައި އއ ރަސްދޫ، އައްޑޫ ، ގދ ތިނަދޫ ، ލ ތުނޑި ، ގއ ކަނޑުހުޅުދޫ އަދި ގދ ހޯނޑެއްދޫ ގައި އެއްފަހަރާ ހިގަމުންދާ ދިޔަ މުބާރާތް ކުޅެފައިވާނެ. ހަވީރު މެޗު ނިންމާފަ ރޭގަނޑު ގެ މެޗަށް އަނެއް ރަށަށް, އަނެއްކާ އެދުވަހު އެހެން ރަށަކަށް ގޮސް މުބާރާތް ކުޅެފަ ހުންނާނީ" ކުޅުނު ކޮންމެ މުބާރާތެއްގައި އެންމެ މޮޅު ކުޅުންތެރިންގެ މަގާމުގައި ޓުރޮފީ ހޯދައި، އެތައް ގޯލް ތަކެއް ޖަހާފައިވާ ހޯނޑެއްދޫ ރޮނާ ބުންޏެވެ.\nކާމިޔާބު ފުޓްބޯޅަ ތަރި ރޮނާ އަކީ ހަމައެކަނި ފުޓްބޯޅަ ކުޅުމަށް އަވަދި ނެތި އުޅޭ މީހެއް ނޫނެވެ. އޭނާ ވަނީ ރާއްޖޭގެ އެކިއެކި ހިސާބުގައި ފުޓްބޯޅަ ކޯޗު ކަން ވެސް ކޮށްދީފައެވެ. އޭނާގެ ތަމްރީނު ތައް ލިބި އޭގެ މަންފާ އާއި އެކު ޓީމުތައް ކާމިޔާބު ހޯދައި އެތައް ޒުވާނުންނެއް މިއަދު ފުޓްބޯޅަ ކުޅުމުގައި ކުރިއަރަމުން ދާއިރު މިހާރުވެސް އޭނާ ދަނީ އެ ޤައުމީ ޚިދުމަތުގައި އަވަދިނެތިއެވެ. އަދި އެކަން ރަސްމީ ސިފައެއްގައި ކުރަމުންނެވެ. އެގޮތުން އޭނާ އަކީ ހޯނޑެއްދޫ ގައި ވަރަށް ކާމިޔާބު ކަމާއެކު ހިންގާ ކާއްޑޭ ސްޕޯޓްސް އެކަޑަމީގެ ޓެކްނިކަލް ޑައިރެކްޓަރެވެ. އަދި އެ އެކަޑަމީ ގެ ފަރާތުން ތަމްރީނުތައް ހިންގާ އެއް ކޯޗު ވެސްމެއެވެ. އެގޮތުން ފާއިތުވި2އަހަރު ވަނީ ގދ. ވާދޫ އާއި ހޯނޑެއްދޫ ގައި ގިނަ އަދަދަކަށް ކުދިން ތައްޔާރު ކޮށްފައެވެ. ކަސްރަތު ކުރުމާ ފުޓްބޯޅަ ހުނަރު ދަސްކޮށް ދީފައެވެ.\nކާއްޑޭ ސްޕޯޓްސް އެކަޑަމީގެ ނައިބު ރައީސް އަޙްމަދު މުބީން ވިދާޅުވީ ލަރީފް ނުވަތަ އެމީހުން ކިޔާ ގޮތުންނަމަ " ރޮނާބެ" އަކީ ކުޅިވަރަށް ލޯބި ކުރާ އަޒުމް ގަދަ ލެޖެންޑެކެވެ. އަތޮޅު ގައި ހުރި ކުޅިވަރު ގެ ފަނޑުނުވާ ތަރިއެކެވެ.\nއާނއެކެވެ. ސާފް ޗެމްޕިިއަންކަން ޝިޕް ގެ ތަށި ރާއްޖޭގެ ހަފޮޅުން އެތެރެ ކުރި ގައުމީ ޓީމުގައިވެސް ހިމެނުން ރޮނާ އަދިވެސް ދެމިހުރީ ފުޓުބޯޅައިގެ ތެރޭގައެވެ.


Noorul-islam.NET :: މަރުގެ ޙުކުމް ތަންފީޛުކުރުމާ ބެހޭގޮތުން، ރައީސް ވަޙީދު، ދައުލަތުގެ ކަމާބެހޭ އެންމެ އިސް ދާއިރާތަކުގެ ވެރިންނާ ބައްދަލުކުރައްވައި މަޝްވަރާ ކުރައްވައިފި\nމަރުގެ ޙުކުމް ތަންފީޛުކުރުމާ ބެހޭގޮތުން، ރައީސް ވަޙީދު، ދައުލަތުގެ ކަމާބެހޭ އެންމެ އިސް ދާއިރާތަކުގެ ވެރިންނާ ބައްދަލުކުރައްވައި މަޝްވަރާ ކުރައްވައިފި\nތާރީޚް: 10 އޮކްޓޯބަރ 2012\n: ނޫރުލްއިސްލާމް ނިއުސް ޓީމް\nމަރުގެ ޙުކުމް ތަންފީޛުކުރުމާ ބެހޭގޮތުން، ރައީސުލްޖުމްހޫރިއްޔާ ޑޮކްޓަރ މުޙައްމަދު ވަޙީދު، ދައުލަތުގެ ކަމާބެހޭ އެންމެ އިސް ދާއިރާތަކުގެ ވެރިންނާ މިއަދު ބައްދަލުކުރައްވައި މަޝްވަރާ ކުރައްވައިފިއެވެ.<?xml:namespace prefix = "o" ns = "urn:schemas-microsoft-com:office:office" />\nރައީސް އޮފީހުގެ ވެބްސައިޓުގައި ބުނެފައިވާ ގޮތުގައި ރައީސުލްޖުމްހޫރިއްޔާގެ އޮފީހުގައި ބޭއްވެވި މި ބައްދަލުކުރެއްވުމުގައި، ރައީސުލްޖުމްހޫރިއްޔާ ޑޮކްޓަރ މުޙައްމަދު ވަޙީދުގެ އިތުރުން ބައިވެރިވެވަޑައިގެންނެވީ، ނައިބު ރައީސް އަލްފާޟިލް މުޙައްމަދު ވަޙީދުއްދީނާއި، އުއްތަމަ ފަނޑިޔާރު އަލްއުސްތާޛް އަޙްމަދު ފާއިޒް ޙުސައިނާއި، ޕްރޮސެކިޔުޓަރ ޖެނެރަލް އަލްއުސްތާޛް އަޙްމަދް މުޢިއްޒާއި، ހިޔުމަން ރައިޓްސް ކޮމިޝަންގެ ރައީސާ އަލްފާޟިލާ މަރިޔަމް ޢަޒްރާ އަޙްމަދާއި، މިނިސްޓަރ އޮފް ޑިފެންސް އެންޑް ނޭޝަނަލް ސެކިޔުރިޓީ ކާނަލް (ރިޓަޔަރޑް) މުޙައްމަދު ނާޒިމާއި، މިނިސްޓަރ އޮފް ހޯމް އެފެއަރޒް ޑޮކްޓަރ މުޙައްމަދު ޖަމީލް އަޙްމަދާއި، އެޓަރނީ ޖެނެރަލް އަލްއުސްތާޛާ ޢާއިޝަތު ޢާޒިމާ ޝަކޫރާއި، މިނިސްޓަރ އޮފް ޖެންޑަރ، ފެމިލީ އެންޑް ހިޔުމަން ރައިޓްސް އަލްއުސްތާޛާ ފާޠިމަތު ދިޔާނާ ސަޢީދާއި، މިނިސްޓަރ އޮފް އިސްލާމިކް އެފެއަރޒް ފަޟީލަތުއްޝައިޚް މުޙައްމަދު ޝަހީމް ޢަލީ ސަޢީދެވެ.\nމި ބައްދަލުވުމަކީ، އިސްލާމީ ޝަރީޢާ އާއި، ރާއްޖޭގެ ޤާނޫނީ އޮނިގަނޑުގައި މަރުގެ އަދަބު އޮވެފައި، އަދި މި އަދަބަކީ، ރާއްޖޭގައި ޙުކުމްކުރެވެމުންދާ އަދަބެއްކަމުގައިވީ ނަމަވެސް، ރާއްޖޭގައި މަރުގެ އަދަބު ތަންފީޛު ކުރެވެމުން ނުދާތީ، ދައުލަތުން މަރުގެ ޙުކުމް ތަންފީޛުކުރުމުގައި، ކަމާބެހޭ ދައުލަތުގެ ހުރިހާ މުއައްސަސާއެއްގެ މަޝްވަރާއާއި ޚިޔާލުފުޅު ހޯއްދެވުމަކީ، މުހިންމުކަމެއް ކަމުގައި ރައީސުލްޖުމްހޫރިއްޔާ ދެކެވަޑައިގަންނަވާތީ ބޭއްވެވި ބައްދަލުވުމެއް ކަމަށް ރައީސް އޮފީހުން ބުނެއެވެ.\nމަރުގެ ޙުކުމަކީ، އިސްލާމީ ޝަރީޢަތުގެ ދަށުން މަރުގެ ޙުކުމް ތަންފީޛުކުރާ ޤާނޫނީ އިޚްތިޞާޞްތަކުގައިވެސް، އެއަދަބު ދިނުމަށް ޙުކުމްކުރެވޭ ކުށްތަކުގައި، ތަޙްޤީޤާއި ދަޢުވާކުރުން ހިމެނޭގޮތުން، ޝަރީޢަތުގެ މަރުޙަލާގައްޔާއި، ޙުކުމް ތަންފީޛުކުރުމުގެ މަރުޙަލާގައި ވަކި ޤާނޫނީ ހަމަތަކެއް ކަނޑައަޅާފައި އޮންނަ ޙުކުމެއް ކަމަށާއި، އަދި ކަމާބެހޭގޮތުން ހެދިފައިވާ އެކިއެކި ޢިލްމީ އަދި ފަންނި ދިރާސާތަކާއި، ޢިލްމުވެރިންގެ ރަޢުޔަށް ރިޢާޔަތްކުރައްވައި، މަރުގެ މައްސަލަތަކުގައި ޝަރީޢަތުގެ ހުރިހާ މަރުޙަލާއަކާއި، ޙުކުމް ތަންފީޛުކުރުމުގައި ކަންކުރާނޭ ގޮތެއް ކަނޑައަޅާނީ ޤާނޫނަކުން ކަމަށްވެސް ރައީސް އޮފީހުން ބުނެއެވެ. އެހެންކަމުން، އެފަދަ ޤާނޫނެއްގެ މަސައްކަތް ކުރިޔަށް އޮތް3ހަފްތާގެ ތެރޭގައި ނިންމަވައި، ރައްޔިތުންގެ މަޖިލީހަށް ސަރުކާރުން ހުށަހަޅުއްވަން ރައީސުލްޖުމްހޫރިއްޔާ ނިންމަވާފައިވާކަމަށްވެސް އެ އޮފީހުން ބުނެއެވެ.\nފަހަކަށް އައިސް ރާއްޖޭގައި ލާއިންސާނީ ޢަމަލުތައް ގިނަވެ، ގިނަ ބަޔަކު ވަނީ ރަޙުމު ކުޑަ ގޮތެއްގައި މަރާލެވިފައެވެ. މިކަން ޙައްލު ވެވޭނެ ހަމަ އެކަނި ގޮތަކީ އިސްލާމީ ޝަރީޢަތުގައިވާ މަރަށް މަރު ހިފުމުގެ އަދަބު ތަންފީޛު ކުރެވިގެން ކަމަށް ދީނީ ޢިލްމުވެރިންނާއި، ޤާނޫނީ ވަކީލުންނާއި ޤައުމަށް ހެޔޮއެދޭ މުސްލިމުން ފާޅުގައި ދަނީ ވަކާލާތު ކުރަމުންނެވެ.\nމިގޮތުން ދާދި ފަހުން އިސްލާމިކް މިނިސްޓަރ ފަޟީލަތުއްޝައިޚް މުޙައްމަދު ޝަހީމް ޢަލީ ސަޢީދު ވަނީ މަރަށް މަރުހިފުމުގެ މައްޗަށް ބާރުއަޅުއްވައި ޤައުމީ ޓީވީގައި ވާހަކަފުޅު ދައްކަވާފައެވެ. އަދި މަރުގެ ޙުކުމް ތަންފީޛު ކުރުމަށް ހުރަހެއް ނެތްކަމަށް ދައުލަތުގެ ބަންޑާރަނާއިބާއި، ހޯމް މިނިސްޓަރު ވެސް ވަނީ ވިދާޅުވެފައެވެ.\nއަޅުގަނޑުމެންގެ އުއްމީދަކީ، މިއީ ހަމައެކަނި ދެކެވޭ ވާހަކައަކަށްވުމަށްވުރެ، ޢަމަލު ކުރެވޭ ކަމަކަށް ވެގެން ދިޔުމެވެ. އަދި މިކަމުގައި ކަމާއިބެހޭ ހުރިހާ ފަރާތަކަށް ހެޔޮ ވިސްނުމާއި ތައުފީޤު ދެއްވުން އެދި އަޅުގަނޑުމެން ﷲގެ ޙަޟްރަތުގައި ދުޢާދަންނަވަމެވެ.